റിലയൻസ് ജിയോയ്ക്ക് തിരിച്ചടി നൽകാൻ എയർടെല്ലിൻറെ പുതിയ പ്ലാൻ . 28 ദിവസം നീണ്ടുനിൽക്കുന്ന 144 രൂപയുടെ പ്ലാനിൽ 2ജിബി ഡാറ്റയും വോയ്സ് കോളുമാണ് എയർടെൽ ഉപഭോക്താക്കൾക്ക് ലഭിക്കുക . എയർടെൽ ടു എയർടെൽ കോളുകൾക്ക് പുറമേ അൺലിമിറ്റഡ് കോളും ഡാറ്റയുമാണ് ലഭിക്കുക . വോഡഫോണിൽ രണ്ട് കിടിലൻ പ്ലാനുകൾഃ പ്രതിദിനം 1ജിബി ഡാറ്റയും അൺലിമിറ്റ് കോളിംഗും , റോമിംഗ് ഫ്രീ ! 2 ജിബി ഡാറ്റയ്ക്ക് പുറമേ ആഴ്ച തോറും 1000 മിനിറ്റ് സൌജന്യ കോളുകളും ലഭിക്കും . സൌജന്യ കോളുകളുടെ പരിധി അവസാനിക്കുന്നതോടെ 10 പൈസ വീതം ഈടാക്കും . പ്രതിദിനം 250 മിനിറ്റ് വോയ്സ് കോളും 144 രൂപയുടെ ഓഫറിൽ പ്രീപെയ്ഡ് ഉപഭോക്താക്കൾക്ക് ലഭിക്കും . എന്നാൽ സൌജന്യ അൺലിമിറ്റഡ് എസ്എംഎസ് ഈ ഓഫറിൻറെ പരിധിയിൽ വരില്ല . എയർടെല്ലിൻറെ പ്രീ പെയ്ഡ് ഉപഭോക്താക്കൾക്കാണ് ഓഫർ ലഭിക്കുക . മറ്റുള്ളവർക്ക് 28 ദിവസത്തേയ്ക്ക് 1 ജിബി ഡാറ്റയാണ് ലഭിക്കുക . ഈ ഓഫറിൽ പ്രതിദിന ഡാറ്റാ ലിമിറ്റ് ബാധകമല്ല . 2ജിബി ഡാറ്റ ഒറ്റ ദിവസമായോ 28 നുള്ളിലോ ഉപയോഗിച്ച് തീർക്കാം . സൌജന്യ അൺലിമിറ്റഡ് കോളുകൾക്കുമൊപ്പം പ്രതിദിനം 1 ജിബി ഡാറ്റയും നൽകിക്കൊണ്ട് വോഡഫോൺ പുതിയ പ്ലാൻ പുറത്തിറക്കിയിരുന്നു . റിലയൻസ് ജിയോ താരിഫ് പരിഷ്കരിച്ചതിന് പിന്നാലെയാണ് വോഡഫോണിൻറെ പുതിയ ഓഫർ പ്രഖ്യാപനം . നിലവിലുള്ള ഉപഭോക്താക്കൾക്ക് പുറമേ മൊബൈൽ പോർട്ടബിലിറ്റി സംവിധാനം ഉപയോഗപ്പെടുത്തിയവർക്കും പുതിയ പ്ലാനുകൾ ലഭിക്കും . റിലയൻസ് ജിയോ താരിഫ് പ്ലാനുകൾ അടിമുടി പൊളിച്ചെഴുതിയതിന് പിന്നാലെയാണ് ഈ നീക്കം . വോഡഫോൺ മാധ്യമങ്ങൾക്ക് നൽകിയ പ്രസ്താവനയിലാണ് ഇക്കാര്യങ്ങൾ വ്യക്തമാക്കുന്നത് .


സെലിബ്രിറ്റികൾ പലപ്പോഴും മുടി മുറിച്ച് ലുക്ക് മാറ്റാറുണ്ട് . എന്നാൽ മുടിമുറിച്ച് ലുക്ക് മാറ്റി മറ്റൊരു നടികൂടി എത്തിയിരിക്കുകയാണ് . ആരാധകർക്ക് ഹരമായി മാറിയ തെന്നിന്ത്യയിലെ മികച്ച നടികളൊരാളായ അനുഷ്ക ഷെട്ടിയാണ് പുതിയ ലുക്കിൽ എത്തിയിരിക്കുന്നത് . അനുഷ്ക നേരത്തെ ഗ്ലാമർ നോക്കാതെ സിനിമയ്ക്കായി വണ്ണം കൂട്ടി ആരാധകരെ ഞെട്ടിച്ചിരുന്നു . നടിയുടെ പുതിയ രൂപമാറ്റമാണ് ഇപ്പോത്തെ സോഷ്യൽ മാധ്യമങ്ങളിലെ ചർച്ച . മുടി മുറിച്ച് സ്ലീം ബ്യൂട്ടിയായ അനുഷ്കയുടെ ചിത്രമാണ് തരംഗം സൃഷ്ടിക്കുന്നത് . അനുഷ്ക തന്നെയാണ് ആരാധകർക്കായി ഫേസ്ബുക്കിലൂടെ ചിത്രം പങ്കുവച്ചത് . സ്വപ്നങ്ങൾ ഒരിക്കലും മാന്ത്രിക വിദ്യയിലൂടെ യാഥാർത്ഥ്യമാകില്ലെന്നും അതിന് കഠിനമായ അദ്ധ്വാനവും ആത്മവിശ്വാസവും ആവശ്യമാണെന്ന കുറിപ്പോടുകൂടിയാണ് ചിത്രം പങ്കുവച്ചത് . രാം ഗോപാൽ വർമ സംവിധാനം ചെയ്യുന്ന പുതിയ സിനിമയ്ക്ക് വേണ്ടിയാണ് ഈ രൂപമാറ്റം . നാഗാർജുനയാണ് നായകനായി എത്തുന്നത് .


ടെസ്റ്റ് ക്രിക്കറ്റിൽ ഓസീസ് ഇതിഹാസങ്ങളെ പിന്നിലാക്കി ഇന്ത്യൻ റൺമെഷീൻ വിരാട് കോലി . ടെസ്റ്റിൽ നായകനായി ഇരുനൂറോ അതിലധികമോ റൺസ് നേടിയ മത്സരങ്ങൾ വിജയിച്ചതിൻറെ എണ്ണത്തിലാണ് കോലിക്ക് റെക്കോർഡ് . ഇംഗ്ലണ്ടിനെതിരായ ട്രെൻറ് ബ്രിഡ്ജ് ടെസ്റ്റിലാണ് കോലി ഈ നേട്ടത്തിലെത്തിയത് . ഇത് ഏഴാം തവണയാണ് കോലി ഇരുനൂറോ അതിലധികമോ റൺസ് നേടിയ ടെസ്റ്റ് ഇന്ത്യ വിജയിക്കുന്നത് . ട്രെൻറ് ബ്രിഡ്ജ് ടെസ്റ്റിൽ മികച്ച താരത്തിനുള്ള പുരസ്കാരം കോലിക്കായിരുന്നു . മത്സരത്തിൽ 97,103 എന്നിങ്ങനെയായിരുന്നു കോലിയുടെ സ്കോർ . ടെസ്റ്റ് കരിയറിലാകെ 10 തവണ ഇത്രത്തോളം റൺസ് കണ്ടെത്താനും ഇന്ത്യൻ ബാറ്റ്സ്മാനായി . ഈ പരമ്പരയിൽ രണ്ട് തവണ 200 മാർജിൻ കോലി കടന്നിട്ടുണ്ട് . നായകനായിരിക്കുമ്പോൾ ബ്രോഡ്മാനും പോണ്ടിംഗും ആറ് തവണയാണ് 200ലധികം സ്കോർ നേടിയത് . ഇംഗ്ലണ്ടിനെതിരെ നാലും ഇന്ത്യക്കെതിരെ രണ്ട് തവണയുമായിരുന്നു ബ്രാഡ്മാൻറെ നേട്ടം . എന്നാൽ പോണ്ടിംഗ് രണ്ട് തവണ വീതം പാക്കിസ്ഥാനും ദക്ഷിണാഫ്രിക്കയ്ക്കെതിരെയും ഓരോ തവണ വെസ്റ്റിൻഡിസ് , ഇംഗ്ലണ്ട് ടീമുകൾക്കെതിരെയുമാണ് 200 കടന്നത് .


വളർത്തുനായയ്ക്കൊപ്പമുള്ള ചിത്രം സാമൂഹ്യമാധ്യമങ്ങളിൽ ആരാധകരുമായി പങ്കുവച്ച നടൻ ദുൽഖർ സൽമാന് രൂക്ഷവിമർശനം . ഇൻസ്റ്റഗ്രാമിൽ പോസ്റ്റ് ചെയ്ത ചിത്രത്തിന് താഴെ നിരവധിയാളുകളാണ് ദുൽഖറിനെ വിമർശിച്ച് രം ഗത്തെത്തിയിരിക്കുന്നത് . ' ഹണി ' എന്ന് പേരുള്ള ബോക്സർ ഇനത്തിൽപ്പെട്ട തന്റെ പ്രിയപ്പെട്ട നായക്കൊപ്പമുള്ള ചിത്രമാണ് ദുൽഖർ പങ്കുവച്ചിരിക്കുന്നത് . ' ' അറിയാവുന്നവർക്ക് മനസ്സിലാകും , ഇതെത്ര വലിയ സംഭവമാണെെന്ന് . കുട്ടിയായിരുന്ന കാലത്ത് നായകളെ കാണുമ്പോൾ പേടിയായിരുന്നു . പക്ഷേ , ഹണി , ഇവളാണ് എന്നെ മാറ്റിയത് . എത്ര ഹാപ്പിയായ മനോഹരിയായ കൂട്ടുകാരി എന്ന അടിക്കുറിപ്പോടെയാണ് ദുൽഖർ ചിത്രം പോസ്റ്റ് ചെയ്തത് . പട്ടി ഹറാമാണെന്നും അതിനെ തൊട്ടാൽ 7 വെള്ളത്തിൽ കുളിക്കണമെന്നാണ് ഭൂരിഭാ ഗം പേരും ഉന്നയിക്കുന്നത് . നായ നജസ് ആണ് . ഇസ്ലാം ആയി ജീവിക്കുമ്പോൾ അതിന്റെ നിയമങ്ങൾ അനുസരിച്ചില്ലെങ്കിലും വിമർശിക്കരുതെന്നും ഇസ്ലാം എന്ന മതത്തിന്റെ നിയമങ്ങൾ അംഗീകരിക്കാൻ തയ്യാറാകാത്തവർ എന്തിനാണ് അതിൽ നിൽക്കുന്നതെന്ന് തുടങ്ങിയ കമൻറുകളും കാണാം . അതേസമയം ദുൽഖറിനെ അനുകൂലിച്ചും ആളുകൾ രം ഗത്തെത്തി .


ഒരു ഷാരൂഖ് ഖാൻ ചിത്രം ബോക്സ്ഓഫീസിൽ മികച്ച വിജയം കണ്ടെത്തിയിട്ട് ഏറെക്കാലമാവുന്നു . ദിൽവാലെ മുതൽ ആരംഭിച്ച പരാജയങ്ങളുടെ തുടർച്ചയ്ക്ക് തടയിടുമോ ക്രിസ്മസ് റിലീസായെത്തിയ സീറോ എന്നായിരുന്നു ബോളിവുഡ് വ്യവസായം ഉറ്റുനോക്കിയിരുന്നത് . എന്നാൽ പ്രതീക്ഷിച്ച തരത്തിലൊരു ഓപണിംഗ് ചിത്രത്തിന് ലഭിച്ചില്ല . 20 . 14 കോടിയായിരുന്നു സീറോയുടെ റിലീസ്ദിന കളക്ഷൻ . ഏറെക്കുറെ സമ്മിശ്ര പ്രതികരണം ലഭിച്ച ചിത്രം മുഷിപ്പിച്ചെന്ന് അഭിപ്രായപ്പെട്ടവരിൽ നല്ലൊരു പങ്കും ചിത്രത്തിന്റെ ദൈർഘ്യം കൂടുതലാണെന്ന് പ്രതികരിച്ചിരുന്നു . വിജയം അത്രയും പ്രധാനമാണ് എന്നതിനാൽ ആ പരാതി ഉൾക്കൊണ്ടിരിക്കുകയാണ് നിർമ്മാതാക്കൾ . 2 മണിക്കൂർ 38 മിനിറ്റ് ദൈർഘ്യമുണ്ടായിരുന്ന ചിത്രത്തിൽ നിന്ന് ആറ് മിനിറ്റാണ് അണിയറക്കാർ കട്ട് ചെയ്തിരിക്കുന്നത് . വാരാന്ത്യത്തിലെ പ്രേക്ഷകപ്രതികരണം മുന്നിൽക്കണ്ട് ശനിയാഴ്ച വൈകിട്ടുതന്നെ ഈ തീരുമാനം നടപ്പാക്കിയിരുന്നു . അതായത് ആദ്യ രണ്ട് ദിവസങ്ങളിൽ തീയേറ്ററിലെത്തിയ ചിത്രത്തിൽ നിന്നും ആറ് മിനിറ്റ് ദൈർഘ്യം വെട്ടിക്കുറച്ച പതിപ്പാണ് ഞായറാഴ്ച മുതൽ പ്രദർശനത്തിനുള്ളത് . ഷാരൂഖ് ഖാൻ മൂന്നടി പൊക്കമുള്ള കഥാപാത്രമായാണ് ' സീറോ ' യിൽ എത്തുന്നത് . തനു വെഡ്സ് മനുഃ റിട്ടേൺസിന് ശേഷം ആനന്ദ് എൽ റായ് സംവിധാനം ചെയ്യുന്ന ചിത്രത്തിലെ ഷാരൂഖ് കഥാപാത്രത്തിന്റെ പേര് ബൌവാ സിംഗ് എന്നാണ് . കത്രീന കൈഫ് , അനുഷ്ക ശർമ്മ എന്നിവരാണ് ചിത്രത്തിൽ പ്രധാന സ്ത്രീ കഥാപാത്രങ്ങളെ അവതരിപ്പിക്കുന്നത് . ഒരു സിനിമാതാരത്തെ ഡേറ്റ് ചെയ്യണമെന്ന ആഗ്രഹവുമായി നടക്കുന്ന ആളാണ് ചിത്രത്തിലെ നായകൻ .


ലോകകപ്പിന് യോഗ്യത നേടിയെങ്കിലും റൊണാൾഡ് കോമാന്റെ പുതിയ ഡച്ച് ഫു്ട്ബോൾ പ്രതീക്ഷയാണ് . ലോകകപ്പ് സന്നാഹ മത്സരത്തിൽ ക്രിസ്റ്റ്യാനോ റൊണാൾഡോയുടെ പോർച്ചുഗലിനെ തകർത്തത് എതിരില്ലാത്ത മൂന്ന് ഗോളുകൾക്ക് . വലിയ ടീമുകൾക്കെതിരേ ഗോൾ നേടുന്നില്ലെന്ന പേരുദോഷം ഇത്തവണയും റയൽ മാഡ്രിഡ് സ്ട്രൈക്കർക്ക് മറികടക്കാൻ സാധിച്ചില്ല . ആദ്യ പകുതിയിലാണ് മൂന്നു ഗോളുകളും പിറന്നത് . കോമന്റെ കീഴിലെ ഓറഞ്ച് പടയുടെ ആദ്യ വിജയമാണിത് . 11ാം മിനിറ്റിൽ ഫ്രഞ്ച് ക്ലബ് ല്യോൺ താരം മെംഫിസ് ഡിപേയുടെ ഗോളിൽ ഹോളണ്ട് മുന്നിലെത്തി . 32 മിനിറ്റിൽ ബെസിക്റ്റസിന്റെ റ്യാൻ ബാബേൽ ലീഡ് രണ്ടാക്കി ഉയർത്തി . ആദ്യ പകുതിയുടെ അധിക സമയത്ത് ക്യാപ്റ്റനും ലിവർപൂൾ ഡിഫൻഡറുമായ വിർജിൽ വാൻ ഡിക് പട്ടിക പൂർത്തിയാക്കി .


ദില്ലിയിൽ പടക്കവിൽപന നിരോധിച്ച ശേഷമുള്ള ആദ്യ ദീപാവലി ആഘോഷങ്ങൾ കഴിഞ്ഞു . കഴിഞ്ഞ വർഷത്തെക്കാൾ കുറഞ്ഞ തോതിലാണ് ദീപാവലി ആഘോഷങ്ങൾക്ക് ശേഷമുള്ള ദില്ലിയിലെ അന്തരീക്ഷ മലിനീകരണം . മലിനീകരണ തോത് ഉയരുന്നത് നിയന്ത്രിക്കാനായെങ്കിലും മലിനീകരണ തോത് നിലവിൽ അപകടകരമായ നിലയിലാണ് . മലിനീകരണ തോത് കണക്കാക്കുന്ന എയർ പൊലൂഷൻ ഇൻറെക്സ് പ്രകാരം പൂജ്യം മുതൽ 50 വരെയുള്ള വായു മലിനീകരണമാണ് മനുഷ്യവാസം പ്രശ്നങ്ങളില്ലാതെ സാധ്യമാകുന്ന തോത് . എന്നാൽ ദില്ലിയിലെ ശരാശരി തോത് 200നും അപ്പുറമാണെന്നതാണ് യാഥാർഥ്യം . കഴിഞ്ഞ ദീപാവലിക്കാലത്ത് ശരാശരി 419 കടന്നതോടെ നിരവധിപേരാണ് ശ്വാസകോശ രോഗങ്ങൾ മൂലം വലഞ്ഞത് . ഇത്തവണ പടക്ക വിൽപന സുപ്രീംകോടതി വിലക്കിയതോടെ 319നപ്പുറം മലിനീകരണ തോത് കൂടിയില്ലെന്നാണ് കേന്ദ്ര മലിനീകരണ നിയന്ത്രണ ബോർഡ് മൽകുന്ന കണക്കുകൾ സൂചിപ്പിചക്കുന്നത് . അങ്ങനെയെങ്കിൽ സുപ്രീകോടതി വിധി ഫലം ചെയ്തെന്ന് ചുരുക്കം .


ബഡ്ജറ്റ് സ്മാർട്ട്ഫോണുകളായ ജെ6 , ജെ8 എന്നിവ സാംസങ്ങ് ഇന്ത്യയിൽ അവതരിപ്പിച്ചു . ഗ്യാലക്സി എ സീരിസിനൊപ്പം അവതരിപ്പിച്ച ഈ ഫോണുകൾ ഇൻഫിനിറ്റി ഡിസ്പ്ലേയോടെയാണ് എത്തുന്നത് . പ്ലാസ്റ്റിക്ക് യൂണിബോഡി ഡിസൈനാണ് ഇരു ഫോണുകൾക്കും ഉള്ളത് . എഐ അടിസ്ഥാനമാക്കിയുള്ള ക്യാമറ സംവിധാനം ഇരു ഫോണുകളിലും ഉണ്ട് . ഗ്യാലക്സി ജെ8 ൽ എത്തുമ്പോൾ 6 ഇഞ്ച് വലിപ്പമുള്ള എച്ച്ഡി പ്ലസ് സൂപ്പർ എഎംഒഎൽഇഡി സ്ക്രീൻ ആണ് കാണുക . ഇൻഫിനിറ്റി ഡിസ്പ്ലേ അനുപാതം 18.5:9 . ഒക്ടാകോർ സ്നാപ്ഡ്രാഗൺ 450 ചിപ്പാണ് ഫോണിൻറെ കരുത്ത് . 4ജിബി റാമുള്ള ഫോണിൻറെ ഇൻറേണൽ മെമ്മറി 256 ജിബിയാണ് . എസ്ഡി കാർഡ് ഉപയോഗിച്ച് 256 ജിബിയായി മെമ്മറി ശേഷി അപ്ഗ്രേഡ് ചെയ്യാം . ഇരട്ട സിം ഉപയോഗിക്കാവുന്ന ഫോണിൻറെ ഒഎസ് ആൻഡ്രോയ്ഡ് ഓറീയോ ആണ് . ബാറ്ററി ശേഷി 3,500 എംഎഎച്ചാണ് . ഗ്യാലക്സി ജെ6 ന് 13 എംപി പിൻ ക്യാമറ ( അപ്പാച്ചർ f / 1.9 ) യും , മുൻ ക്യാമറയായി 8 എംപി ക്യാമറയും ( അപ്പാച്ചർ f / 1.9 ) നൽകിയിരിക്കുന്നു . ഗ്യാലക്സി ജെ8 ൽ എത്തുമ്പോൾ ഇത് റിയർ ക്യാമറ ഇരട്ട സെറ്റപ്പിലാണ് 16 എംപി + 5 എംപിയാണ് പിന്നിൽ . മുന്നിൽ അപ്പാച്ചർ f / 1.9 ഓടെയുള്ള 16 എംപി ക്യാമറ സെൽഫിക്കായി നൽകിയിരിക്കുന്നു . ഗ്യാലക്സി ജെ8 ന് ഇന്ത്യൻ വിപണിയിൽ പ്രഖ്യാപിച്ചിരിക്കുന്ന വില 18,990 രൂപയാണ് . അതേ സമയം ഗ്യാലക്സി ജെ6 ൻറെ 3ജിബി റാം പതിപ്പിന് 13,990 രൂപയും , 4ജിബി പതിപ്പിന് 16,490 രൂപയുമാണ് വില . ഇരു ഫോണുകളും ബ്ലാക്ക് , ബ്ലൂ , ഗോൾഡ് നിറങ്ങളിൽ ലഭിക്കും . മെയ് 22 മുതൽ ഫ്ലിപ്പ്കാർട്ട് , പേടിഎം മാൾ , സാംസങ്ങ് ഈ സ്റ്റോർ എന്നിവിടങ്ങളിൽ ജെ6 ലഭിക്കും . ഗ്യാലക്സി ജെ8 ജൂൺ 20 മുതലാണ് ലഭ്യമാകുക .


ലോകത്തെമ്പാടും ആരാധകരുള്ള ചൈനീസ് ആക്ഷൻ ഹീറോയാണ് ജെയ്റ്റ് ലീ . സുന്ദരനായ ഈ താരത്തിൻറെ ആക്ഷൻ സിനിമകൾ ഇന്നും ആരാധകർക്ക് ആവേശമാണ് . 2017 ൽ സിനിമ രംഗത്ത് നിന്നും വിട്ടു നിൽക്കുന്ന ജെറ്റ് ലീയുടെ പുതിയ രൂപം എന്ന രീതിയിൽ പ്രചരിക്കുന്ന ചിത്രമാണ് ഇപ്പോൾ ആരാധകരെ ഞെട്ടിച്ചിരിക്കുന്നത് . എന്നാൽ ആ ചിത്രത്തിന് പിന്നിലെ സത്യം വെളിവാക്കി ജെറ്റ് ലീയുടെ വക്താവ് തന്നെ രംഗത്ത് എത്തി . 55 വയസായ ജെറ്റ് ലീയുടെ ആരോഗവസ്ഥ ആരാധകർക്കു ഹൃദയഭേതകമായ കാഴ്ചയാണ് എന്ന നിലയിലാണ് ചിത്രം പ്രചരിച്ചത് . യഥാർത്ഥത്തിൽ കഴിഞ്ഞ പത്തു വർഷമായി അദ്ദേഹം ഹൈപ്പർ തൈറോയിഡിസം എന്ന രോഗത്തിന് അടിമയാണ് ജെറ്റ് ലീ . 2013 ലായിരുന്നു ജെയ്റ്റി ലീയുടെ രോഗത്തെക്കുറിച്ചു വാർത്തകൾ ആദ്യമായി പുറത്തു വന്നത് . സിനിമയിൽ സാഹസികമായ സംഘടന രംഗങ്ങൾ ചെയ്യേണ്ടി വരുമ്പോൾ കാലിനും നടുവിനും ഏറെ പരിക്കുകൾ ഏൽക്കേണ്ടി വന്നിരുന്നു . ഇതിൽ പലതും ഗുരുതരമായ പരിക്കുകളായിരുന്നു . ഇതും അദ്ദേഹത്തിൻറെ ആരോഗ്യം മോശമാക്കി . എന്നാൽ ജരാനരകൾ ബാധിച്ച് ഏറെ ക്ഷീണിതനായി കാണപ്പെട്ട ജെറ്റ് ലീയുടെതെന്ന പേരിൽ പ്രചരിക്കുന്ന ചിത്രം അദ്ദേഹത്തിൻറെ എന്ന് താരത്തിൻറെ മാനേജർ പറയുന്നു . അതു മറ്റാരുടേയോ ചിത്രമാണ് , ആതു കണ്ട് ആശങ്കപെടേണ്ടതില്ല . രോഗബാധിതനാണ് എങ്കിലും അദ്ദേഹം തിരിച്ചു വരും . ജീവനു ഭീക്ഷണി നേരിടുന്ന തരത്തിലുള്ള അവസ്ഥയൊന്നും ഇല്ല എന്നും മാനേജർ പറയുന്നു . ഞാൻ വീൽചെയറിൽ അല്ല പക്ഷേ രോഗിയാണ് . സഹിക്കാൻ കഴിയാത്ത വേദനയിലാണ് . ശരീരത്തിന് തടി കൂടി വരുന്നു . രോഗത്തിന് വേണ്ടി മരുന്ന് കഴിക്കുന്നതിനാലാണ് വണ്ണം കൂടുന്നത് . ഹൃദയമിടിപ്പ് നിയന്ത്രിക്കാനാണ് മെഡിറ്റേഷൻ . അതുകൊണ്ട് ശരീരം അനങ്ങിയുള്ള പരിശീലനവും സാധിക്കില്ല . ആരാധകർക്ക് ആശംസ നേർന്നു കൊണ്ടുളള ഒരു വിഡിയോയും അദ്ദേഹം സമൂഹമാധ്യമങ്ങളിൽ പോസ്റ്റ് ചെയ്തു . ആരാധകരെ ത്രസിപ്പിക്കുന്ന ആക്ഷൻ രംഗങ്ങളിൽ മെയ്വഴക്കത്തോടെ സ്വഭാവിക ചലനങ്ങളിലൂടെ മനം കവർന്ന പഴയ ജെറ്റ് ലീക്കായി കാത്തിരിക്കുകയാണ് ആരാധകർ .


സിനിമ ചിത്രീകരണത്തിനിടെ ബോളിവുഡ് നടി കങ്കണ റണാവത്തിന് മുഖത്ത് വെട്ടേറ്റു . വാൾപയറ്റ് രംഗം ചിത്രീകരിക്കുന്നതിനിടെയാണ് മുഖത്ത് വാൾതലപ്പ് കൊണ്ട് മുറിവുണ്ടായത് . ആശുപത്രിയിൽ പ്രവേശിച്ച കങ്കണയ്ക്ക് അടിയന്തിര ചികിസ്ത നൽകി . പുരികത്തിനിടയിൽ 15 തുന്നലിട്ടതിനാൽ ഒരാഴ്ച ആശുപത്രിയിൽ കഴിയണമെന്നാണ് ഡോക്ടർമാരുടെ നിർദേശം . സ്വാതന്ത്രസമരസേനാനി റാണി ലക്ഷ്മി ഭായിയുടെ ജീവചരിത്ര സിനിമയായ മണികർണിക , റാണി ഓഫ് ഝാൻസി എന്ന ചിത്രത്തിൽ അഭിനയിക്കുന്നതിനിടെയാണ് ബുധനാഴ്ച വൈകിട്ടാണ് കങ്കണയ്ക്ക് പരിക്കേറ്റത് . സഹതാരം നിഹാർ പാണ്ഡ്യയുമായി കങ്കണ വാൾപ്പയറ്റ് നടത്തുന്ന രംഗമായിരുന്നു ചിത്രീകരിച്ചുകൊണ്ടിരുന്നത് . കങ്കണയ്ക്ക് പരിക്കേറ്റതോടെ നിഹാർ ഭയചകിതനായെങ്കിലും കങ്കണ താരത്തെ ആശ്വസിപ്പിച്ചു . ചിത്രീകരണത്തിന് മുമ്പ് നിരവധി തവണ റിഹേഴ്സൽ നടത്തിയിരുന്നു . ഡ്യൂപ്പിനെ ഉപയോഗിച്ച് രംഗം ചിത്രീകരിക്കാമെന്ന് ആദ്യം സംവിധായകൻ പറഞ്ഞിരുന്നെങ്കിലും കങ്കണ നിരസിക്കുകയായിരുന്നു . കങ്കണയുടേത് തലനാരിഴയ്ക്കുള്ള രക്ഷപ്പെടലായിരുന്നുവെന്ന് അവരെ ചികിത്സിച്ച ഡോക്ടർമാർ പറഞ്ഞു .


വടക്ക് - കിഴക്കൻ സംസ്ഥാനങ്ങളിലെ അടിസ്ഥാന വികസനരംഗത്ത് വിപ്ലവത്തിന് വഴി തുറന്ന് കേന്ദ്രസർക്കാർ . അടുത്ത 3 വർഷത്തിനുള്ളിൽ മേഖലയിൽ 90,000 കോടി രൂപ റോഡ് നിർമ്മാണത്തിനായി ചിലവിടുമെന്ന് പ്രധാനമന്ത്രി നരേന്ദ്രമോദി പ്രഖ്യാപിച്ചു . അടുത്ത 2 - 3 വർഷത്തിനുള്ളിൽ സ്പെഷ്യൽ ആക്സലറേറ്റഡ് റോഡ് ഡെവലപ്മെന്റ പ്രൊജക്ട് പ്രകാരം 60,000 കോടി രൂപയും , ഭാരത് മാല പദ്ധതി വഴി 30,000 കോടി രൂപയുടേയും നിക്ഷേപം വടക്കുകിഴക്കൻ സംസ്ഥാനങ്ങളിലെ റോഡ് നിർമ്മാണത്തിനും നവീകരണത്തിനുമായി കേന്ദ്രസർക്കാർ നിക്ഷേപിക്കും . . . . മേഘാലയയിൽ ബിജെപിയുടെ റാലിയിൽ പങ്കെടുത്തു സംസാരിക്കവെ മോദി പറഞ്ഞു . പശ്ചിമ മേഘാലയയിലെ ടുറയെ തലസ്ഥാനമായ ഷില്ലോംഗുമായി ബന്ധിപ്പിക്കുന്ന 271 കി . മീ നീളമുള്ള ദേശീയപാതയുടെ ഉദ്ഘാടനം നിർവഹിക്കാനായി മേഘാലയയിൽ എത്തിയതായിരുന്നു മോദി . മേഘാലയയിൽ എത്തും മുൻപ് മിസോറാമിലും പ്രധാനമന്ത്രി സന്ദർശനം നടത്തി . ബിജെപി സർക്കാരിന്റെ കിഴക്കിനോട് അടുക്കുക നയത്തിലൂടെ വൈകാതെ ദക്ഷിണേഷ്യൻ രാജ്യങ്ങളിലേക്കുള്ള ഇന്ത്യയുടെ ഗേറ്റ് വേയായി മിസോറാം മാറുമെന്ന് പ്രധാനമന്ത്രി പറഞ്ഞു . മോശം ഗതാഗതസംവിധാനമാണ് വടക്കുകിഴക്കൻ സംസ്ഥാനങ്ങളുടെ പിന്നോക്കാവസ്ഥയ്്ക്ക് കാരണമെന്ന് ചൂണ്ടിക്കാണിച്ച പ്രധാനമന്ത്രി കഴിഞ്ഞ മൂന്ന് വർഷത്തിനിടെ മേഖലയിൽ 3800 കി . മീ ദേശീയപാത നിർമ്മിക്കുന്നതിനായി കേന്ദ്രസർക്കാർ 32,000 കോടി ചിലവിട്ട കാര്യം ചൂണ്ടിക്കാട്ടി . ഇതിൽ 1200 കി . മീ റോഡിന്റെ നിർമ്മാണം ഇതിനോടകം പൂർത്തിയായെന്നും അദ്ദേഹം പറഞ്ഞു .


തമിഴ്നാട് സർക്കാരിൻറെ ജനപ്രിയ പദ്ധതിയായ ' അമ്മ ' പരമ്പരയിലേക്ക് പുതിയൊരു പദ്ധതി കൂടി . നാട്ടുകാർക്ക് സൌജന്യമായി ഇന്റർനെറ്റ് കണക്ഷൻ ലഭ്യമാക്കുന്ന അമ്മ വൈഫൈയാണ് മുഖ്യമന്ത്രി ജയലളിതയുടെ പുതിയ പ്രഖ്യാപനം . തമിഴ്നാട്ടിൽ 50 ഇടങ്ങളിൽ ‘അമ്മ’ വൈഫൈ സ്ഥാപിക്കാനാണ് തീരുമാനം . ബസ്സ്റ്റാൻഡുകൾ , പാർക്കുകൾ തുടങ്ങിയവയുൾപ്പെടുന്ന 50 സ്ഥലങ്ങളിലാണ് അമ്മ വൈഫൈ വരുന്നത് . വെള്ളിയാഴ്ച ഇറക്കിയ പത്രക്കുറിപ്പിലാണ് ജയലളിത ഇക്കാര്യം അറിയിച്ചത് . തുടക്കത്തിൽ 10 കോടി രൂപ ഇതിനായി ചെലവഴിക്കും . ഓരോവർഷവും ഒന്നരക്കോടി രൂപ വീതം ഇതിന് ചെലവുവരും . ഇക്കഴിഞ്ഞ നിയമസഭാ തെരഞ്ഞെടുപ്പിൽ പുറത്തിറക്കിയ പ്രകടനപത്രികയിൽ എ . ഐ . എ . ഡി . എം . കെ . നൽകിയ വാഗ്ദാനങ്ങളിൽ ഒന്നായിരുന്നു സൌജന്യ വൈഫൈ . സംസ്ഥാനത്ത് ആധാർ രജിസ്ട്രേഷനായി 650 ഇ സേവാ കേന്ദ്രങ്ങൾ സ്ഥാപിക്കുമെന്നും മുഖ്യമന്ത്രി വ്യക്തമാക്കി . 25 കോടി രൂപയാണ് സർക്കാർ ഇതിനായി ചെലവഴിക്കുക .


കളിക്കുന്ന കാലത്തും കളിയിൽ നിന്ന് വിരമിച്ചശേഷവും മുഹമ്മദ് അസ്ഹറുദ്ദീന്ന എന്ന ഇന്ത്യൻ ക്രിക്കറ്റ് ടീമിന്റെ മുൻ നായകൻ വാർത്തകളിലെ താരമാണ് . കൈക്കുഴയുടെ സ്വതസിദ്ധമായ ഒഴുക്കുകൊണ്ടും ഫീൽഡിംഗിലെ മികവുകൊണ്ടും ആരാധകരുടെ ഇഷ്ടം നേടിയ അസ്ഹർ വ്യക്തിജീവതത്തിലും കരിയറിന്റെ അവസാനഘട്ടത്തിലും വിവാദ നായകനുമായി . അസ്ഹറിനെ ഗ്രൌണ്ടിൽ കാണുന്നകാലംതൊട്ടേ ആരാധകർ ശ്രദ്ധിക്കുന്ന ഒരു പ്രത്യേകതയുണ്ട് . ഉയർത്തിവെച്ചിരിക്കുന്ന ആ കോളർ . അങ്ങനെയല്ലാതെ അസ്ഹറിനെ ഫീൽഡീൽ കാണുന്നത് ചുരുക്കം . അസ്ഹറിന്റെ അഹങ്കാരമോ തൻപോരിമയോ ഒക്കെയായി ഇതിനെ പലരും ചിത്രീകരിച്ചിട്ടുമുണ്ട് . എന്നാൽ എന്താണ് ഇതിന് പിന്നിലെ രഹസ്യം . ഒരുപാട് ആരാധകർ ചിന്തിച്ചുകാണും . ഒരു റേഡിയോ ചാനലിന് നൽകി അഭിമുഖത്തിൽ അസ്ഹർ തന്നെ അക്കാര്യം വെളിപ്പെടുത്തി . അസ്ഹറിന്റെ വാക്കുകൾ - പോയന്റിൽ ഫീൽഡ് ചെയ്യുമ്പോൾ കഴുത്തിൽ നേരിട്ട് വെയിലടിച്ച് കഴുത്തിനും കഴുത്തിലെ ചർമത്തിനും എനിക്ക് ഒരുപാട് പ്രശ്നങ്ങളുണ്ടായി . അതിനുശേഷം കഴുത്തിൽ നേരിട്ട് വെയിലടിക്കാതിരിക്കാനായി കഴുത്തിലെ കോളർ ഉയർത്തിവെയ്ക്കാൻ തുടങ്ങി . പിന്നീടതൊരു ശീലമാവുകയും ചെയ്തു . കളിക്കുമ്പോൾ എപ്പോഴും വെള്ള ഹെൽമറ്റ് മാത്രം ഉപയോഗിച്ചതിനെക്കുറിച്ചും അസ്ഹർ പറഞ്ഞു . എനിക്ക് വെള്ള നിറം വളരെ ഇഷ്ടമാണ് . അക്കാലത്തെ നീല ഹെൽമറ്റ് ധരിക്കണമെന്ന് നിർബന്ധമില്ലായിരുന്നു . അതുകൊണ്ടാണ് വെള്ള ഹെൽമെറ്റ് ഉപയോഗിക്കാൻ തുടങ്ങിയത് . അസ്ഹറിന്റെ ജീവതം പ്രമേയമാക്കിയ ചിത്രം ' അസ്ഹർ ' കഴിഞ്ഞദിവസമാണ് പുറത്തിറങ്ങയിത് .


ബോളിവുഡിലെ ബാദ്ഷ ഷാരുഖ് ഖാനെ കൊണ്ട് മാപ്പു പറയിച്ചിരിക്കുകയാണ് നടി പ്രീതി സിൻറെ . 1998ൽ ഇരുവരും ഒന്നിച്ച മണിരത്നം ചിത്രം ദിൽ സേയുടെ 18 വാർഷികമായിരുന്നു കഴിഞ്ഞ ദിവസം . ഈ സന്തോഷം പങ്കു വെയ്ക്കാൻ ഷാരൂഖ് സെൽഫി വീഡിയോ പുറത്തിറക്കിയിരുന്നു . സിനിമയിലെ പ്രശസ്ത ഡയലോഗിനൊപ്പം എല്ലാവർക്കും നന്ദി അറിയിച്ചു കൊണ്ടുമായിരുന്നു വീഡിയോ . എന്നാൽ അബദ്ധത്തിൽ പ്രീതിയുടെ പേര് പറയാൻ മറന്നു . ഇത് ചില ആരാധകരും , സഹപ്രവർത്തകരും കിംഗ് ഖാൻറെ ശ്രദ്ധയിൽ പെടുത്തി . ഇത് മനസ്സിലാക്കിയ ഷാരൂഖ് ഉടൻ തന്നെ പ്രീതിയുടെ പേരും ചേർത്ത് പുതിയ വീഡിയോ ഇറക്കി . ഇതിന് പുറമേ പ്രീതിയോട് മാപ്പു പറഞ്ഞ് ട്വീറ്റും ചെയ്തു .


ഗൂഗിളിൻറെ ഏറ്റവും പുതിയ സ്മാർട്ഫോണുകളായ പിക്സൽ 2 , പിക്സൽ 2 എക്സ്എൽ സ്മാർട്ഫോണുകൾ ഒക്ടോബർ 27ന് ഇന്ത്യയിലെത്തും . ഈ മാസം ആദ്യമാണ് പിക്സൽ 2 , പിക്സൽ 2 എക്സ്എൽ സ്മാർട് ഫോണുകൾ ഗൂഗിൾ പുറത്തിറക്കിയത് . ഒക്ടോബർ 26ന് തന്നെ ഫോണുകൾക്കായുള്ള പ്രീബുക്കിങ് ആരംഭിക്കും . സ്ക്രീൻ വലിപ്പത്തിൻറെ കാര്യത്തിൽ മാത്രമാണ് ഈ ഫോണുകൾ മുൻഗാമികളിൽ നിന്നും വ്യത്യസ്തമാകുന്നത് . ഗൊറില്ല ഗ്ലാസ് സംരക്ഷണത്തോട് കൂടിയ 1080 x 1920 പിക്സലിന്റെ 5 ഇഞ്ച് അമോലെഡ് ഡിസ്പ്ലേ , ആൻഡ്രോയിഡ് 8.0 ഓപറേറ്റിങ് സിസ്റ്റം , ഡ്യുവൽ ടോൺ ഫ്ലാഷോട് കൂടിയ 12.3 മെഗാപിക്സൽ ക്യാമറ 8 മെഗാപിക്സൽ സെൽഫി ക്യാമറ . വൈഫൈ , ബ്ലൂടൂത്ത് , ജിപിഎസ് , യുഎസ്ബി കണക്റ്റിവിറ്റി . ഫിംഗർപ്രിന്റ് സെൻസർ , ആക്സിലറോ മീറ്റർ , ഗൈറോ , പ്രൊക്സിമിറ്റി , കൊംപസ് , ബാരോമീറ്റർ തുടങ്ങിയ സെൻസറുകൾ തുടങ്ങിയതാണ് ഗൂഗിൾ പിക്സൽ 2 സ്മാർട്ഫോണിന്റെ സവിശേഷതകൾ . 1440 x 2880 പിക്സലിന്റെ 6 ഇഞ്ച് പി - ഓലെഡ് ഡിസ്പ്ലേ , കോണിങ് ഗൊറില്ല ഗ്ലാസ് സംരക്ഷണം ആൻഡ്രോയിഡ് 8.0 ഒറിയോ ഓപറേറ്റിങ് സിസ്റ്റം , 12.3 മെഗാപിക്സൽ ക്യാമറ , 8 മെഗാപിക്സൽ സെൽഫി ക്യാമറ , വൈഫൈ , ബ്ലൂടൂത്ത് , ജിപിഎസ് , എൻഎഫ്സി കണക്റ്റിവിറ്റി . ഫിംഗർപ്രിന്റ് സെൻസർ , ആക്സിലറോ മീറ്റർ , ഗൈറോ , പ്രൊക്സിമിറ്റി , കൊംപസ് , ബാരോമീറ്റർ തുടങ്ങിയ സെൻസറുകൾ എന്നിങ്ങനെയാണ് പിക്സൽ 2 എക്സ്എൽ സവിശേഷതകൾ . പിക്സൽ 2വിൽ കാണുന്ന വസ്തുക്കളെ തിരിച്ചറിയാൻ സാധിക്കുന്ന ഗൂഗിളിന്റെ പുതിയ ഗൂഗിൾ ലെൻസ് സംവിധാനം ഉൾപെടുത്തിയ ക്യാമറ സോഫ്റ്റ് വെയറാണ് ഉണ്ടാവുക . മാത്രമല്ല , ഓഗ്മെന്റഡ് റിയാലിറ്റി സ്റ്റിക്കറുകളും ക്യാമറ ആപ്പിലുണ്ടാവും . വില സംബന്ധിച്ച് ഇപ്പോൾ വെളിപ്പെടുത്തലുകൾ ഒന്നും ഇല്ലെങ്കിലും 50,000ത്തിന് മുകളിൽ വില ഉണ്ടായേക്കുമെന്നാണ് റിപ്പോർട്ട് .


എൻഡിടിവി മേധാവി പ്രണോയ് റോയിയുടെ ദില്ലി വസതിയിൽ സിബിഐ റെയ്ഡിനു പിന്നിലെ എൻഡിടിവി ഓഹരികളിൽ വൻ ഇടവ് . 6 . 74 ശതമാനം ഇടവിൽ 58.10 ആയി കുറഞ്ഞു . ഐസിഐസിഐ ബാങ്കിന് 48 കോടി രൂപയുടെ നഷ്ടമുണ്ടാക്കിയതുമായി ബന്ധപ്പെട്ട് പ്രണോയ് റോയുടെ ദില്ലിയിലെ വസതിയിലുൾപ്പെടെ നാലിടങ്ങളിൽ സിബിഐ റെയ്ഡ് നടത്തിയത് . ഉച്ചയ്ക്ക 11.30 ഓടെ 4.33 ശതമാനം ഇടിവിൽ 59.60 ൽ വ്യാപാരം നടന്നത് . 62 . 55 നാണ് വ്യാപാരം ആരംഭിച്ചത് . എന്നാൽ 11.30 അതു കുറഞ്ഞ് 58.10 രൂപയായിമാറി . കഴിഞ്ഞ സാമ്പത്തിക ( വർഷം 2017 മാർച്ച് ) ൽ 5.28 കോടി രൂപയായിരുന്നു എൻഡിടിവിയുടെ ലാഭം . കഴിഞ്ഞ വർഷം ഇതേ കലയളവിൽ കമ്പനിയുടെ ലാഭം 0.77 കോടി രൂപയായിരുന്നു . കമ്പനിയുടെ അറ്റ വിൽപ്പന 159.35 കോടിയായി കുറഞ്ഞിരുന്നു . എന്നാൽ ഇപ്പോൾ 169.74 കോടി രൂപയായിരുന്നു കമ്പനിയുടെ മൊത്ത വരുമാനം . കഴിഞ്ഞ വർഷം മുതൽ മെയ് 2 വരെ എൻഡിഡിവിയുടെ ഓഹരി വില 34 ശതമാനമായി ഇടിഞ്ഞ് 62.30 രൂപയിലെത്തിയിരുന്നു . ഇതെ കാലയളവിൽ ബിഎസ്ഇയിൽ സെൻസെക്സ് 16.50 ശതമാനമായി ഉയർന്നിരുന്നു


റിസർവ് ബാങ്കിൽ ഏറ്റുവും കൂടുതൽ ശമ്പളം വാങ്ങുന്നത് അതിന്റെ ഗവർണർ രഘുറാം രാജൻ അല്ല . . ! വിവരാവകാശ നിയമപ്രകാരം ലഭിച്ച രേഖകൾ പ്രകാരം രാജനേക്കാൾ ശമ്പളം വാങ്ങുന്ന മറ്റു മൂന്നു പേർ റിസർവ് ബാങ്കിലുണ്ട് . . ! പുറത്തുവന്ന കണക്കുകൾ പ്രകാരം പ്രകാരം പ്രതിമാസം 1,98,700 രൂപയാണു റിസർവ് ബാങ്ക് ഗവർണറുടെ ശമ്പളം . അടിസ്ഥാന ശമ്പളം 90,000 രൂപയും ഡിഎ ഇനത്തിൽ 1,01,700 രൂപയും മറ്റ് അലവൻസുകളായി 7000 രൂപയും ഇതിൽ ഉൾപ്പെടുന്നു . എന്നാൽ , ഗോപാലകൃഷ്ണ സീതാറാം ( നാലു ലക്ഷം ) , അണ്ണാമല അറപ്പുലി ഗൌണ്ടർ ( 2,20,355 ) , വി . കന്തസാമി ( 2.1 ലക്ഷം ) എന്നിങ്ങനെ ശമ്പളം വാങ്ങുന്ന മൂന്നു പേർ റിസർവ് ബാങ്കിലുണ്ട് . ഇവർ ആരെന്നോ ഇവരുടെ പദവി എന്താണെന്നോ ഒന്നും വിവരാവകാശ രേഖയിൽ പരാമർശമില്ല . ഇതേക്കുറിച്ചുള്ള ചോദ്യങ്ങൾക്ക് റിസർവ് ബാങ്ക് അധികൃതർ കൃത്യമായ ഉത്തരവും നൽകുന്നില്ല . 2015 ജൂൺ - ജൂലായ് കാലയളവിലെ ശമ്പള രേഖയാണു വിവരാവകാശ നിയമ പ്രകാരം പുറത്തുവിട്ടിരിക്കുന്നത് . രേഖകളിൽ വേറെയുമുണ്ട് രസകരമായ വസ്തുതകൾ . റിസർവ് ബാങ്ക് കമ്മ്യൂണിക്കേഷൻ ഡിപ്പാർട്ട്മെന്റ് പ്രിൻസിപ്പൽ അഡ്വൈസർ കില്ലാവാലയുടെ ശമ്പളം ആർബിഐയുടെ നാലു ഡെപ്യൂട്ടി ഗവർണർമാർക്കും 11 എക്സിക്യൂട്ടിവ് ഡയറക്ടർമാർക്കും ലഭിക്കുന്നതിനേക്കാൾ അധികമാണ് . ആർബിഐയിൽ ഗവർണർ കഴിഞ്ഞാൽ തൊട്ടു താഴെയുള്ള പദവിയാണ് ഡെപ്യൂട്ടി ഗവർണർ . അതിനു പിന്നാലെയാണ് 11 എക്സിക്യൂട്ടിവ് ഡയറക്ടർമാർ വരുന്നത് എന്നിരിക്കെയാണിത് . കില്ലാവാലയടക്കം 23 ജീവനക്കാർ എക്സിക്യൂട്ടിവ് ഡയറക്ടർമാരേക്കാൾ കൂടുതൽ ശമ്പളം വാങ്ങുന്നുണ്ടെന്നു വിവരാവകാശ രേഖകൾ സൂചിപ്പിക്കുന്നു . 44 ജീവനക്കാർ എക്സിക്യൂട്ടിവ് ഡയറക്ടർമാരേക്കാൾ അധികം പ്രതിഫലംപറ്റുന്നു . മൂന്നു വർഷം മുൻപാണ് റിസർവ് ബാങ്കിന്റെ ഗവർണറായി രഘുറാം രാജൻ ചുമതയേൽക്കുന്നത് . വരുന്ന ഡിസംബറിൽ അദ്ദേഹത്തിന്റെ കാലാവധി അവസാനിക്കുകയാണ് .


വരാനിരിക്കുന്ന പൊതു തിരഞ്ഞെടുപ്പിന്റെ സുതാര്യത ഉറപ്പാക്കാൻ കർശന നിർദ്ദേശങ്ങളുമായി ഫെയ്സ്ബുക്ക് . ഫെയ്ബുക്കിലൂടെ രാഷ്ട്രീയ പ്രചരണം നടത്തുന്നവരുടെ തിരിച്ചറിയൽ രേഖകൾ , സ്ഥലം എന്നിവയടങ്ങിയ വിശദവിവരങ്ങൾ വെളിപ്പെടുത്തണമെന്ന നിർദ്ദേശമാണ് ഫെയ്സ്ബുക്ക് പുറത്തുവിട്ടത് . ഫെയ്സ്ബുക്ക് കൂടാതെ ഇൻസ്റ്റഗ്രാം മുതലായ സമൂഹമാധ്യമങ്ങളിലും ഈ നിർദ്ദേശം ബാധകമാണ് . ഈ വർഷത്തിന്റെ ആദ്യം മുതൽ ഫെയ്സ്ബുക്കിൽ രാഷ്ട്രീയ പരസ്യങ്ങൾ നൽകുന്നവരുടെ വിവരങ്ങൾ നൽകണമെന്ന നിർദ്ദേശം നൽകി തുടങ്ങിയിരുന്നു . ഇത് കൂടാതെ നൽകിയ പരസ്യത്തിന് ചിലവായ തുക , എത്ര പേർ പരസ്യം കണ്ടു തുടങ്ങിയ വിവരങ്ങളടങ്ങിയ “ഓൺലൈൻ സെർച്ചെബൾ ആഡ് ലൈബ്രറി” ഒരുക്കിയിട്ടുണ്ടെന്ന് ഫെയ്സ്ബുക്ക് ബ്ലോഗിലൂടെ അറിയിച്ചിട്ടുണ്ട് . ഫെയ്സ്ബുക്കിൽ രാഷ്ട്രീയ പരസ്യങ്ങൾ നൽകുന്നതിന് ഫെയ്സ്ബുക്ക് നടത്തുന്ന തിരിച്ചറിയൽ നടപടികൾ പൂർത്തിയാക്കണമെന്നാണ് ബ്ലോഗിലൂടെ അറിയിച്ചിരിക്കുന്നത് . മൊബൈൽ ഫോണിന്റെ ഉപയോഗം മൂലം പരസ്യം നൽകുന്നയാളുടെ പ്രാദേശിക വിവരങ്ങൾ വിലയിരുത്തുന്നതിന് ഒരാഴ്ചയെങ്കിലും എടുക്കുമെന്നാണ് ഫെയ്സ്ബുക്ക് അധികൃതർ പറയുന്നത് . വരുന്ന തിരഞ്ഞടുപ്പിൽ വിദേശ ഇടപെടലുകൾ ഒഴിവാക്കുന്നതിനും വ്യാജ പ്രചാരണങ്ങൾ ഒഴിവാക്കുന്നതിനുമാണ് ഇത്തരം നടപടികൾ സ്വീകരിക്കുന്നതെന്ന് ഫെയ്സ്ബുക്ക് വ്യക്തമാക്കി . നിലവിൽ 200 മില്യൺ ഫെയ്ബുക്ക് ഉപഭോക്താക്കൾ ഇന്ത്യയിലുണ്ട് . ഇതിനാൽ തന്നെ ഫെയ്ബുക്കിന് ആളുകളിൽ വലിയ സ്വാധീനം ചെലുത്താനാകും . വരുന്ന പൊതുതിരഞ്ഞെടുപ്പ് സുതാര്യമാക്കുന്നതിനാണ് ഇത്തരം നടപടികൾ സ്വീകരിക്കുന്നതെന്ന് ഫെയ്സ്ബുക്ക് അധികൃതർ പറഞ്ഞു . അമേരിക്ക , ബ്രസീൽ , യുകെ എന്നിവടങ്ങളിൽ ഈ നടപടികൾ സ്വീകരിച്ചിട്ടുണ്ട് . ഇതിന്റെ തുടർച്ചയായാണ് ഇന്ത്യയിലും ഇത്തരം നടപടിയെടുക്കുന്നത് .


അമ്മതൊട്ടിലും സ്ത്രീമനസും സ്ത്രീധനം ഇങ്ങനെ വിവിധ സീരിയലുകളിലൂടെ മലയാളിയുടെ ഇഷ്ടനടിയാണ് ദിവ്യ വിശ്വനാഥ് . ഇതിനിടയിൽ കൊച്ചിയിലെ നടിക്കു ഉണ്ടായതിനു സമാനമായ അനുഭവം തനിക്ക് ഉണ്ടായിട്ടുണ്ട് എന്ന തരത്തിൽ ദിവ്യ വിശ്വനാഥ് പറഞ്ഞതായി ചില വാർത്തകൾ വന്നിരുന്നു . എന്നാൽ തനിക്കുണ്ടായത് അത്തരം അനുഭവം അല്ലെന്നും അതിൽ നിന്നു വ്യത്യസ്തമായ അനുഭവമാണെന്നും ദിവ്യ പറയുന്നു . സംഭവത്തെക്കുറിച്ചു ദിവ്യ പറഞ്ഞത് ഇങ്ങനെ . തെറ്റായ വാർത്ത വന്നതു മുതൽ എനിക്ക് നിരവധി കോളുകളാണ് വന്നത് . സുഹൃത്തുക്കളോടും ബന്ധുക്കളോടും മറുപടി പറഞ്ഞു മടുത്തു . ഞാൻ നൽകിയ അഭിമുഖത്തിൽ സിനിമാ മേഖലയിൽ നിന്ന് മോശമായ അനുഭവങ്ങൾ ഉണ്ടായിട്ടുണ്ടോ എന്ന് ചോദിച്ചിരുന്നു . അത്തരം അനുഭവങ്ങൾ ഉണ്ടായിട്ടുണ്ട് എന്ന് ഞാൻ മറുപടി നൽകി . എന്നാൽ അത് എല്ലാവരും കരുതുന്നത് പോലെ കൊച്ചിയിൽ നടി ആക്രമിക്കപ്പെട്ടത് പോലൊരു സംഭവമായിരുന്നില്ല . തികച്ചും വ്യത്യസ്തമായിരുന്നു . അക്കോമഡേഷനുമായി ബന്ധപ്പെട്ട ഒരു അനുഭവമാണ് നടന്നത് . അന്ന് എനിക്ക് വൃത്തിയും സൌകര്യവുമുള്ള ഒരു മുറി ഒരുക്കി തരാൻ അതിന്റെ പ്രൊഡക്ഷൻ ടീമിന് കഴിഞ്ഞില്ല . ലഭിച്ച മോശം ഹോട്ടൽ മാറ്റിത്തരാൻ ആവശ്യപ്പെട്ടെങ്കിലും അവർ തയ്യാറായില്ല . അവരുടെ നിലപാടിൽ എന്തോ പന്തികേട് തോന്നുകയും ചെയ്തു . അങ്ങനെ ആ റൂം ഒഴിവാക്കി ഞാൻ മടങ്ങി . ഇതാണ് പീഡനമായി ചില ഓൺലൈൻ മാധ്യമങ്ങൾ റിപ്പോർട്ട് ചെയ്തത് എന്നു ദിവ്യ പറയുന്നു


ദേശീയ ചലച്ചിത്ര പുരസ്കാര ജേതാവ് സലിം അഹമ്മദിൻറെ പുതിയ ചിത്രത്തിൽ നായകനായി ടൊവിനോ തോമസ് . ' ആൻഡ് ദി ഓസ്കാർ ഗോസ് ടു ' എന്ന് പേരിട്ടിരിക്കുന്ന ചിത്രത്തിലെ കേന്ദ്രകഥാപാത്രത്തെയാണ് ടൊവിനോ അവതരിപ്പിക്കുന്നത് . അനു സിത്താരയാണ് ചിത്രത്തിൽ ടൊവിനോയുടെ നായികയായി എത്തുക . സിദ്ദിഖ് , സുരാജ് വെഞ്ഞാറമ്മൂട് , സലിംകുമാർ , അപ്പാനി ശരത് , അലൻസിയർ തുടങ്ങിയവർ മറ്റ് കഥാപാത്രങ്ങളെ അവതരിപ്പിക്കുന്നു . സംവിധായകനാവാൻ കഷ്ടപ്പെടുന്ന ആളുകളുടെ ജീവിതമാണ് ചിത്രത്തിൻറെ ഇതിവൃത്തമെന്ന് സലിം അഹമ്മദ് ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . സെപ്റ്റംബറിൽ സിനിമയുടെ ചിത്രീകരണമാരംഭിക്കും . ലോസ്ആഞ്ചലസ് , കാനഡ , ചെന്നൈ എന്നിവിടങ്ങളാണ് പ്രധാന ലൊക്കേഷനുകൾ . കഴിഞ്ഞ തവണത്തെ ഓസ്കർ പുരസ്കാരത്തോടത്തിൻറെ സമയത്താണ് ചിത്രത്തെക്കുറിച്ചുള്ള പ്രഖ്യാപനം നടന്നത് . ചിത്രത്തിൻറെ പേരും ഫസ്റ്റ്ലുക്ക് പോസ്റ്ററും ഫെയ്സ്ബുക്കിലൂടെ നേരത്തെ പുറത്തുവിട്ടിരുന്നു . ആദാമിന്റെ മകൻ അബു എന്ന ചിത്രത്തിലൂടെയാണ് സലിം അഹമ്മദ് സംവിധാന രംഗത്തേക്ക് എത്തുന്നത് . സലിം കുമാറിന് മികച്ച നടനുള്ളതടക്കം നാല് ദേശീയ പുരസ്കാരങ്ങൾ നേടി ചിത്രം . മമ്മൂട്ടിയെ നായകനാക്കി ഒരുക്കിയ പത്തേമാരി , കുഞ്ഞനന്തൻറെ കട എന്നിവയാണ് മറ്റ് സലിം അഹമ്മദ് ചിത്രങ്ങൾ . അതേസമയം തീവണ്ടി , മറഡോണ എന്നി ചിത്രങ്ങളാണ് ടൊവിനോയുടേതായി ഉടൻ തിയേറ്ററുകളിലെത്താനിരിക്കുന്ന മറ്റ് ചിത്രങ്ങൾ . ടൊവിനോ നായകനായി എത്തുന്ന മധുപാൽ ചിത്രം ഒരു കുപ്രസിദ്ധ പയ്യനും അണിയറയിൽ പുരോഗമിച്ചുകൊണ്ടിരിക്കുകയാണ് .


ഇന്ത്യക്കാരുടെ സ്മാർട്ട് ഫോണിനോടുളള താൽപര്യം ദിനം പ്രതി വളരുകയാണെന്ന് ഷവോമി ഇന്ത്യയുടെ ഓൺലൈൻ വിൽപ്പന വിഭാഗം മേധാവി രഘു റെഡ്ഡി . കഴിഞ്ഞ വർഷം 10 ശതമാനം വളർച്ചയാണ് സ്മാർട്ട് ഫോൺ വിൽപ്പനയിൽ രാജ്യത്തുണ്ടായത് . ഈ വളർച്ച തുടരുകയാണെങ്കിൽ അധികം വൈകാതെ യുഎസ് വിപണിയെ ഇന്ത്യ മറികടക്കും . ഇതോടെ ചൈനയ്ക്ക് പിന്നിൽ സ്മാർട്ട് ഫോൺ ഉപയോഗത്തിൽ ഇന്ത്യ രണ്ടാം സ്ഥാനത്തേക്കെത്തുമെന്നും അദ്ദേഹം അഭിപ്രായപ്പെട്ടു . 10 , 000 ത്തിനും 20,000 ത്തിനും ഇടയിൽ വിലയുളള മൊബൈൽ മോഡലുകൾക്കാണ് ഇന്ത്യയിൽ ഏറ്റവും കൂടുതൽ ആരാധകരുളളത് . കഴിഞ്ഞ വർഷം വിൽപ്പനയിൽ 300 ശതമാനത്തിൻറെ വളർച്ചയാണ് ഷവേമിക്കുണ്ടായതെന്ന് അദ്ദേഹം അവകാശപ്പെട്ടു . ഇന്ത്യക്കാരുടെ സ്മാർട്ട് ഫോൺ പ്രണയത്തിൻറെ തെളിവാണിതെന്നും അദ്ദേഹം അഭിപ്രായപ്പെട്ടു . സ്മാർട്ട് ഫോൺ വിൽപ്പന രാജ്യത്ത് കൂടുന്നതിന് ചുവടുപടിച്ച് കൂടുതൽ ഉൽപ്പാദന സ്വകര്യങ്ങൾ വികസിപ്പിക്കുകയാണ് ഇപ്പോൾ ഷവേമി ഇന്ത്യയിൽ ചെയ്തുകൊണ്ടിരിക്കുന്നത് .


എണ്ണക്കമ്പനികൾ മാസംന്തോറും നടത്തുന്ന അവലോകനത്തിന് ശേഷമാകും വില കുറയ്ക്കുന്ന കാര്യത്തിൽ തീരുമാനമെടുക്കുക . അന്താരാഷ്ട്ര വിപണിയിൽ അസംസ്കൃത എണ്ണയുടെ വില വീപ്പയ്ക്ക് 113 ഡോളറായി കുറഞ്ഞു . അതോടൊപ്പം രൂപയുടെ മൂല്യം ഡോളറിനെതിരെ 66ൽ നിന്ന് 63ആയി കുറഞ്ഞതും പെട്രോൾ വല കുറയ്ക്കുന്നതിൽ സഹായിക്കും . അതേസമയം ഡീസൽ വില ലിറ്ററിന് അഞ്ച് രൂപവരെ കൂട്ടുനതിനുള്ള കിരിത് പരീഖ് സമിതിയുടെ ശിപാർശ റിപ്പോർട്ട് ബുധനാഴ്ച സമർപ്പിക്കും . ലിറ്ററിന് ആറുരൂപാ നിരക്കിൽ എണ്ണക്കമ്പനികൾക്ക് സ്ഥിരം സബ്സിഡി അനുവദിക്കണമെന്ന് ശിപാർശയിൽ പറയുന്നു . വിപണി വിലയ്ക്ക് തുല്യമാകുന്നതുവെര പ്രതിമാസം ഒരു രൂപവരെ കൂട്ടാം . മാസംന്തോറും ഡീസൽ വിലയ്ക്ക് ലിറ്ററിന് അമ്പത് പൈസ വർധിപ്പിക്കാനാണ് ഇപ്പോൾ അനുമതിയുള്ളത് . രാജ്യാന്തര വിപണിയിലെ നിരക്കുകൾ അടിസ്ഥാനമാക്കി ഡീസൽ മണ്ണണ്ണ പാചക വാതകം എന്നിവയുടെ വില നിർണയിക്കണമെന്നാണ് ധനമന്ത്രാലയത്തിന്റെ നിലപാട് . അതുകൊണ്ട് തന്നെ ഇവയ്ക്കും വില വർധന അനിവാര്യമാണെന്ന് ഡീസൽ , പാചകവാതക വിലനിർണയ സമ്പ്രദായം നിർദേശിക്കുന്നതിനു രൂപവത്കരിച്ച പരീഖ് സമിതി വ്യക്തമാക്കി .


മൊബൈൽ കമ്പനികൾ നൽകുന്ന നമ്പർ ഉപയോഗിച്ച് മടുത്ത ഉപഭോക്താക്കൾക്ക് ഒരു സന്തോഷ വാർത്ത . നിങ്ങളുടെ മൊബൈൽ നന്പർ ഇനി നിങ്ങൾക്ക് തന്നെയുണ്ടാക്കാം . ടാറ്റ ഡോകോമോയാണ് ഇത്തരമൊരു സേവനവുമായി രംഗത്തെത്തിയിരിയ്ക്കുന്നത് . ഉപഭോക്താവിന് തന്നെ അയാളുടെ മൊബൈൽ നമ്പർ തയ്യാറാക്കാനുള്ള അവസരമാണ് കമ്പനി നൽകുന്നത് . തിങ്കളാഴ്ചയാണ് ഡോകോമോ തങ്ങളുടെ പുതിയ പദ്ധതിയുമായി രംഗത്തെത്തിയത് . രാജ്യത്ത് ആദ്യമായിട്ടാണ് ഒരു ടെലികോം കമ്പനി തങ്ങളുടെ ഉപഭോക്താവിന് തന്നെ ഇഷ്ടമുള്ള മൊബൈൽ നമ്പർ ക്രിയേറ്റ് ചെയ്ത് ഉപയോഗിയ്ക്കാനുള്ള സൌകര്യം നൽകുന്നതെന്ന് ടാറ്റ ഡോകോമോ പറയുന്നു . രാജ്യത്തുടനീളം പത്തൊൻപത് ടെലികോം ശൃംഖലകളുള്ള കമ്പനിയാണ് ടാറ്റ ഡോകോമോ . ' ഇറ്റ്സ് മൈ ലൈഫ് , ഇറ്റ്സ് മൈ നമ്പർ ' എന്ന ക്യാംപയിനിന്റെ ഭാഗമായിട്ടാണ് മൊബൈൽ നമ്പർ രൂപീകരിയ്ക്കാനുള്ള അവസരം ഉപഭോക്താവിന് നൽകുന്നത് . നിങ്ങൾക്ക് ഇഷ്ടമുള്ള പത്ത് അക്കങ്ങൾ തിരഞ്ഞെടുത്ത് നിങ്ങളുടെ മൊബൈൽ നമ്പറായി മാറ്റാം . ഇതിനായി ഏറ്റവും അടുത്തുള്ള ടാറ്റ ഡോകോമോ സ്റ്റോറിൽ എത്തി തിരിച്ചറിയിൽ രേഖകളും നിങ്ങളുടെ ഇഷ്ടപ്പെട്ട നമ്പർ അതായത് നിങ്ങൾ മൊബൈൽ നമ്പർ ആക്കാൻ ഉദ്ദേശിയ്ക്കുന്ന നമ്പരും കൈമാറുക . ആദ്യമായാണ് ഒരു ടെലികോം കമ്പനി ഇത്തരമൊരു പദ്ധതിയ്ക്ക് തുടക്കമിടുന്നതെന്ന് ടാറ്റാ ടെലി സർവീസസ് റീട്ടെയിൽ ആന്റ് സ്ട്രാറ്റജിക് മേധാവി സന്ദീപ് സിംഗാൾ പറഞ്ഞു .


റിയോ പാരലിമ്പിക്സിൽ ഇന്ത്യയുടെ അഭിമാനം ഉയർത്തിയ മാരിയപ്പൻ തങ്കവേലുവിനും വരുൺ ഭാട്ടിക്കും കേന്ദ്ര കായികമന്ത്രാലയം പാരിതോഷികം നൽകും . പുരുഷ ഹൈജംപിൽ സ്വർണം നേടിയ എം . തങ്കവേലുവിന് 75 ലക്ഷവും വെങ്കലം നേടിയ വരുൺ ഭാട്ടിക്ക് 30 ലക്ഷം രൂപയുമാണ് ലഭിക്കുക . അതേ സമയം സ്വർണ്ണം നേടിയ മാരിയപ്പൻ തങ്കവേലുവിന് തമിഴ്നാട് സർക്കാർ 2 കോടി സമ്മാനം പ്രഖ്യാപിച്ചു . മെഡൽ നേടിയ താരങ്ങളെ കേന്ദ്ര കായികമന്ത്രി വിജയ് ഗോയൽ അഭിനന്ദിച്ചു . വലിയ നേട്ടമാണ് ഇതെന്നും താരങ്ങളെ ഓർത്ത് അഭിമാനം കൊള്ളുന്നതായും കേന്ദ്രമന്ത്രി പറഞ്ഞു . പ്രധാനമന്ത്രി താരങ്ങളുടെ വിജയത്തിൽ അഭിനന്ദനം അറിയിച്ചു . പാരലിമ്പിക്സിൽ സ്വർണം നേടുന്ന മൂന്നാമത്തെ ഇന്ത്യക്കാരനാണ് മാരിയപ്പൻ തങ്കവേലു . 1 . 89 മീറ്റർ പിന്നിട്ടാണ് തങ്കവേലു ഒന്നാമത് എത്തിയത് . ഈ ഇനത്തിൽ വെങ്കല സ്വന്തമാക്കിയ ഭാട്ടി കരിയറിലെ മികച്ച പ്രകടനമാണ് പുറത്തെടുത്തത് . 1 . 86 മീറ്റർ ചാടിയ വരുൺ ഭാട്ടി മൂന്നാമതെത്തിയത് .


ജയിൽ മോചനശേഷം രാമചന്ദ്രൻ ' 90 കളിൽ പെട്ടെന്ന് കുവൈറ്റ് യുദ്ധമുണ്ടായതിനെ തുടർന്ന് നഷ്ടങ്ങൾ ഒരുപാട് സംഭിച്ചതാണ് ഞങ്ങൾക്ക് എന്നിട്ടും ശക്തമായി തിരിച്ചുവരാൻ അറ്റ്ലസ് ഗ്രൂപ്പിന് സാധിച്ചു . ഇപ്പോഴുളള തളർച്ചയിൽ നിന്നും ഞങ്ങൾ അതെപോലെ ഉയർന്നുവരും . അറ്റ്ലസ് ഗ്രൂപ്പിൻറെ ഭാവിയെപ്പറ്റി പറയുമ്പോൾ രാമചന്ദ്രൻറെ മുഖത്തെ ആത്മവിശ്വാസം വളരെ ഉയർന്നതാണ് . അറ്റ്ലസ് ഗ്രൂപ്പ് ശക്തമായ മൂന്നാം വരവ് നടത്തുമെന്ന സൂചനകളാണ് അദ്ദേഹം ലോകത്തോട് പങ്കുവയ്ക്കുന്നത് . എല്ലാ കടങ്ങളും ഉടനെ സെറ്റിൽ ചെയ്യണം , അന്ന് കുറച്ചുകൂടി സമയം ലഭിച്ചിരുന്നെങ്കിൽ എനിക്ക് എല്ലാ പ്രശ്നങ്ങളും പരിഹരിക്കാമായിരുന്നു കാരണം , എനിക്ക് കടത്തേക്കാൾ ഉയർന്ന ആസ്തിയുണ്ടായിരുന്നു . ഞാൻ എപ്പോഴും മുന്നോട്ട് മാത്രമാണ് നോക്കുന്നത് . നമ്മൾ ജോലി ചെയ്യുമ്പോൾ ചിലത് വിജയിക്കും ചിലത് പരാജയപ്പെടും പരാജയം അവസാനമല്ലല്ലോ . മൂന്ന് വർഷത്തെ ജയിൽ വാസത്തിനിടെ എനിക്ക് പലതും അവർ നിഷേധിച്ചു , അതിനാൽ പുതിയ ദിനങ്ങളെ ഞാൻ ആവേശത്തോടെയാണ് സ്വീകരിക്കുന്നത് . എൻറെ ബിസിനസിന് 5000 കോടിയുടെ വാർഷിക വിറ്റുവരവുണ്ടായിരുന്നതാണ് . ബിസിനസ് നഷ്ടത്തിലായതിന് കാരണം നോട്ടക്കുറവായിരുന്നു . ബിസിനസിൻറെ വളവും തിരിവും അറിയാത്ത ആളായിരുന്നു ഭാര്യ ഇന്ദിര , അവൾ എനിക്ക് ആത്മവിശ്വാസം തന്നതിനൊപ്പം എല്ലാം നന്നായി നോക്കി നടത്തി . ഭാര്യയെ ബിസിനസിൽ കുറച്ചുകൂടി പങ്കെടുപ്പിച്ചുകൊണ്ട് ജനകോടികൾ എന്നിൽ അർപ്പിച്ച വിശ്വാസത്തിൽ ഇനി ഞാൻ മുന്നോട്ട് പോകും . മൂന്ന് വർഷത്തെ ജയിൽ വാസത്തിന് എം എം രാമചന്ദ്രനിലെ ബിസിനസുകാരനെ ഒട്ടും തളർത്താനായിട്ടില്ലെന്ന് തെളിയിക്കുന്നതാണ് അദ്ദേഹത്തിൻറെ ഓരോ വാക്കുകളും . രാമചന്ദ്രനെന്ന അനുഭവ സമ്പത്തുളള ബിസിനസുകാരൻറെ വാക്കുകളിലെ നിന്ന് മൂന്നാം വരവിൽ അറ്റ്ലസ് ഗ്രൂപ്പിന് കരുത്ത് കൂടുമെന്ന് ഉറപ്പാണ് , കാരണം അറ്റ്ലസും രാമചന്ദ്രനും രണ്ടല്ല ഒന്നാണ് . " ജനകോടികളുടെ വിശ്വസ്ത സ്ഥാപനം " ഈ പരസ്യ വാചകങ്ങൾ എവിടെ കേട്ടാലും പ്രായഭേദമെന്യേ ഏതൊരു മലയാളിയുടെയും മനസിൽ ആ മനുഷ്യൻറെ രൂപം അറിയാതെ കടന്നുവരും . കോട്ടും സ്യൂട്ടുമണിഞ്ഞ് ക്യാമറയ്ക്ക് മുന്നിലെത്തിയിരുന്ന അറ്റ്ലസ് രാമചന്ദ്രന് ഒരു കാലത്ത് മലയാളിയുടെ സ്വീകരണ മുറിയിൽ മറ്റേതൊരു ടെലിവിഷൻ താരത്തെക്കാളും സ്ഥാനമുണ്ടായിരുന്നു . കേവലമൊരു ബിസിനസുകാരൻ മാത്രമായിരുന്നില്ല എം എം രാമചന്ദ്രനെന്ന മതുക്കര മൂത്തേടത്ത് രാമചന്ദ്രൻ . നടൻ , സംവിധായകൻ , പ്രൊഡ്യൂസർ , വിതരണക്കാരൻ അങ്ങനെ സിനിമയുടെ സമസ്ത മേഖലകളിലും അദ്ദേഹത്തിൻറെ സാന്നിധ്യമെത്തി . സിനിമ മേഖലയിൽ നിന്ന് ലഭിച്ച ഈ അനുഭവ പരിചയമാവാം സിനിമ - മോഡലിംഗ് മേഖലകളിൽ നിന്നുളള താരങ്ങളെ പരമാവധി ഒഴിവാക്കി അറ്റ്ലസിൻറെ പരസ്യങ്ങളിൽ സ്വയം പ്രത്യക്ഷപ്പെടാനുളള ആത്മവിശ്വാസം അദ്ദേഹത്തിന് നൽകിയത് . സിനിമ മേഖലയാണോ അതോ ബിസിനസാണോ കൂടുതൽ ഇഷ്ടമെന്ന് രാമചന്ദ്രനോട് ചോദിച്ചാൽ രണ്ടും ഒരുപോലെയെന്നാവും ചിരിച്ചു കൊണ്ടുളള മറുപടിയെന്ന് സുഹൃത്തുക്കൾ പറയാറുണ്ട് . രാമചന്ദ്രൻറെ അറ്റ്ലസ് ഗ്രൂപ്പ് തൃശ്ശൂരിൽ ബാങ്ക് ജീവനക്കാരനായിട്ടാണ് രാമചന്ദ്രൻ തൻറെ ഔദ്യോഗിക ജീവിതം തുടങ്ങിയത് . പിന്നീട് എഴുപതുകളിൽ കുവൈറ്റിലേക്ക് തൻറെ ഔദ്യോഗിക ജീവിതം അദ്ദേഹം പറിച്ചുനട്ടു . എൺപതുകളിലാണ് രാമചന്ദ്രൻ സ്വർണ്ണ വ്യവസായത്തിലേക്കിറങ്ങുന്നത് . അറ്റ്ലസ് എന്ന പേരിലുളള ജൂലറി ശൃഖലയുടെ ജനനം കുവൈറ്റിൽ നിന്നായിരുന്നു . ജ്വല്ലറിക്ക് അറ്റ്ലസ് എന്ന പേര് നൽകിയത് ഒരു പാലസ്തീനിയായിരുന്നു . ആ രസകരമായ കഥ ഇങ്ങനെയാണ് . രാമചന്ദ്രൻ ജ്വല്ലറിക്ക് നൽകാനായി ഒരു മലയാളിത്ത്വം തുളുമ്പുന്ന പേരാണ് ആദ്യം തിരഞ്ഞെടുത്തത് . രജിസ്ട്രേഷൻ നടപടികൾ പൂർത്തീകരിക്കാൻ കുവൈറ്റ് വാണിജ്യ മന്ത്രാലയത്തിലെത്തിയ അദ്ദേഹത്തിൻറെ മനസ്സിലുണ്ടായിരുന്ന പേരുകളെല്ലാം പലസ്തീനിയായ ഉദ്യോഗസ്ഥൻ തള്ളിക്കളയുകയും അറ്റ്ലസ് എന്ന പേര് സ്ഥാപനത്തിന് നിർദ്ദേശിക്കുകയുമായിരുന്നു . അവിടം മുതലാണ് അറ്റ്ലസ് ഒരു ജ്വല്ലറി ബ്രാൻഡ് എന്ന നിലയിലുളള ശക്തമായ വളർച്ച ആരംഭിച്ചത് . സൌദി അറേബ്യ , കുവൈറ്റ് , യുഎഇ തുടങ്ങി ഗൾഫ് രാജ്യങ്ങളുടെ ആഭരണ വ്യാപാര മേഖലയിൽ കുറഞ്ഞകാലം കൊണ്ട് അറ്റ്ലസ് തങ്ങളുടെ ബിസിനസ് ശൃംഖല വ്യാപിപ്പിച്ചു . പ്രതാപ കാലത്ത് അറ്റ്ലസ്സിന് ഗൾഫിലും കേരളമടക്കം 50 ൽ കൂടുതൽ റീട്ടെയിൽ ഔട്ട്ലെറ്റുകൾ തുറക്കാനായി . തുറന്നവയെല്ലാം വലിയ വിജയവും നേടി . അതോടെ രാമചന്ദ്രൻറെ പേരിനോടൊപ്പം അദ്ദേഹത്തിൻറെ ബിസിനസ് ഗ്രൂപ്പിൻറെ പേര് കൂടി ചേർക്കപ്പെട്ടു . അങ്ങനെ എം എം രാമചന്ദ്രൻ അറ്റ്ലസ് രാമചന്ദ്രനായി മാറി . മറ്റ് ബിസിനസുകളിലേക്ക് ജ്വല്ലറി മേഖലയിൽ വളരുന്നതിനൊപ്പം അറ്റ്ലസ് മറ്റ് ബിസിനസുകളിലും നിക്ഷേപമിറക്കി . ഹെൽത്ത് കെയർ , മൾട്ടിമീഡിയ , റിയൽ എസ്റ്റേറ്റ് തുടങ്ങിയവയാണ് രാമചന്ദ്രൻ സജീവമായ മറ്റ് ബിസിനസുകൾ . ഒമാനിലാണ് അറ്റ്ലസ് ഹെൽത്ത് കെയർ തുടങ്ങിയത് . ദുബായിൽ സിനിമ നിർമ്മാണത്തിനുതകുന്ന എല്ലാ സൌകര്യവുമുളള അറ്റ്ലസ് സ്റ്റുഡിയോയും ഗ്രൂപ്പ് സ്ഥാപിച്ചു . ഇതോടെ അദ്ദേഹത്തിൻറെ സിനിമ നിർമ്മാണ മേഖലയിലുളള ഇടപെടലുകളും വർദ്ധിച്ചു . അറ്റ്ലസ് ഗ്രൂപ്പിൻറെ മൂല്യമായി കണക്കാക്കുന്നത് ഒരു ബില്യൺ ഡോളറിലുമേറെയാണ് അറ്റ്ലസ് രാമചന്ദ്രൻ വീഴുന്നു ബിസിനസ് ആവശ്യങ്ങൾക്കായി 1,000 കോടി രൂപ വിവിധ ബാങ്കുകളിൽ നിന്ന് രാമചന്ദ്രൻ ലോണെടുത്തു . ലോണിൻറെ തിരിച്ചടവ് മുടങ്ങുകയും ചെയ്തു . തുടർന്ന് , ലോണിനായി ബാങ്കുകളിൽ സമർപ്പിച്ചിരുന്ന അഞ്ചു കോടി ദിർഹത്തിൻറെ ചെക്ക് മടങ്ങിയതുമായി ബന്ധപ്പെട്ട് ആറ് കേസുകൾ ദുബായിൽ രജിസ്റ്റർ ചെയ്യപ്പെട്ടു . യുഎഇയിലുളള പതിനഞ്ച് ബാങ്കുകൾക്ക് പുറമേ ദുബായിയിൽ ശാഖയുളള ബാങ്ക് ഓഫ് ബറോഡയിൽ നിന്നും ലോണെടുത്തിരുന്നു . വായ്പ തിരിച്ചടവിൽ രാമചന്ദ്രനുമായി ബന്ധപ്പെടാൻ ബാങ്കുകൾ ശ്രമിച്ചെങ്കിലും നടന്നിരുന്നില്ല . പിന്നീട് , ബാങ്കുകൾ യോഗം ചേർന്ന് പരാതിയുമായി യുഎഇ സെൻട്രൽ ബാങ്കിന് മുൻപിലെത്തിയതാണ് രാമചന്ദ്രൻറെ അറസ്റ്റിലേക്ക് നയിച്ചത് . ഈ കേസുമായി ബന്ധപ്പെട്ട ദുബായ് പോലീസിൻറെ കുറ്റപത്രത്തെത്തുടർന്ന് കോടതി രാമചന്ദ്രനെ തടവിന് വിധിക്കുകയായിരുന്നു . ഒടുവിൽ മോചനം രാമചന്ദ്രനെക്കൂടാതെ മരുമകനെയും മകളെയും കോടതി ജയിൽ ശിക്ഷയ്ക്ക് വിധിച്ചിരുന്നു . മകൾ പിന്നീട് കടുത്ത ജാമ്യവ്യവസ്ഥകളോടെ മോചിതയായി . കഴിഞ്ഞ മൂന്ന് വർഷമായി സ്വത്തുക്കൾ നൽകി രാമചന്ദ്രനെയും മകളുടെ ഭർത്താവ് അരുണിനെയും മോചിപ്പിക്കാൻ ഭാര്യ ഇന്ദിര രാമചന്ദ്രൻ ശ്രമിച്ചെങ്കിലും ലക്ഷ്യം കണ്ടിരുന്നില്ല . പിന്നീട് കേന്ദ്ര സർക്കാർ വിഷയത്തിൽ ഇടപെടുകയായിരുന്നു . ഒടുവിൽ സ്വത്തുക്കൾ ബാങ്കുകളെ ഏൽപ്പിച്ച് അവരുടെ കൺസോഷ്യത്തിലൂടെ തുക തിരിച്ചടയ്ക്കാൻ ധാരണയിലെത്തിയത് രാമചന്ദ്രൻറെ മോചന സാധ്യതകൾ വർദ്ധിപ്പിച്ചു . സ്വർണ്ണ വാങ്ങാൻ വായ്പ നൽകിയ വ്യക്തി നൽകിയ കേസ് മാത്രമാണ് പിന്നീട് ശേഷിച്ചിരുന്നത് . കഴിഞ്ഞ കുറച്ച് നാളുകളിലായി നടന്ന ചർച്ചയിൽ അതിലും ധാരണയെത്തിയതോടെയാണ് ജയിൽ മോചനം എല്ലാ അർഥത്തിലും സാധ്യമായത് .


വിവിധ തിയ്യേറ്ററുകളിൽ മോഹൻലാൽ ചിത്രം ഒടിയന്റെ ആദ്യ പ്രദർശനം തുടങ്ങി . ഹർത്താലിന്റെ പശ്ചാത്തലത്തിൽ ആഘോഷങ്ങൾ കുറവാണെങ്കിലും തിയ്യേറ്റർ ഹൌസ്ഫുള്ളാണ് . 37 രാജ്യങ്ങളിലായി 3500 കേന്ദ്രങ്ങളിലായിരുന്ന റിലീസ് . എന്നാൽ ഹർത്താലിന്റെ പശ്ചാത്തലത്തിൽ ചില തിയ്യേറ്ററുകളിലെ ഷോ മാറ്റിവച്ചു . സുരക്ഷാ പ്രശ്നമുള്ളതിനാൽ വൈകീട്ട് ആറ് മണിക്ക് ശേഷം ചിത്രം പ്രദർശിപ്പിക്കും . ചിലയിടങ്ങളിൽ പ്രദർശനം നിർത്തിവച്ചിട്ടുണ്ട് . പ്രദർശനം നടക്കാത്തതിലുള്ള അമർശവും ചില ആരാധകർ ഏഷ്യാനെറ്റ് ന്യൂസിനോട് പങ്കുവച്ചു . ഇന്നലെ രാത്രി വരെ അന്വേഷിച്ചപ്പോൾ ഷോ പ്രദർശനം നടക്കുമെന്ന് അറിയിച്ചിട്ടാണ് എത്തിയതെന്നും ആരാധകർ പറഞ്ഞു . എന്നാൽ പൊലീസ് അറിയച്ചതിൻറെ അടിസ്ഥാനത്തിൽ സുരക്ഷാ പ്രശ്നങ്ങൾ കണക്കിലെടുത്ത് വൈകിട്ട് ആറ് മണിക്ക് ശേഷമേ ഷോ തുടങ്ങുകയുള്ളൂ എന്നാണ് ചില തിയേറ്ററുകളിൽ ബോർഡ് സ്ഥാപിച്ചിരിക്കുന്നത് . ഒടിയൻ വെള്ളിയാഴ്ച തന്നെ റിലീസ് ചെയ്യുമെന്ന് അണിയറക്കാർ ഇന്നലെ അറിയിച്ചിരുന്നു . ഔദ്യോഗിക ഫേസ്ബുക്ക് പേജിലൂടെയാണ് ഈ കാര്യം അറിയിച്ചത് . മുൻനിശ്ചയിച്ചിരുന്നത് പോലെ പുലർച്ചെ 4.30 മുതൽ ഒടിയന്റെ എല്ലാ ഷോകളും ഉണ്ടായിരിക്കുന്നതാണ് എന്നാണ് ഫേസ്ബുക്ക് പോസ്റ്റിൽ പറഞ്ഞത് . സംസ്ഥാന വ്യാപകമായി ഹർത്താൽ പ്രഖ്യാപിച്ച ബിജെപിക്കെതിരെ രൂക്ഷമായി പ്രതികരിച്ച് മോഹൻലാൽ ഫാൻസ് രംഗത്ത് എത്തിയിരുന്നു . വേണുഗോപാലൻ നായരുടെ മരണത്തിൽ പ്രതിഷേധിച്ച് ഹർത്താൽ നടത്തും എന്ന് പറയുന്ന ബിജെപി കേരളത്തിൻറെ ഫേസ്ബുക്കിലിട്ട പോസ്റ്റിലാണ് പ്രധാനമായും ഫാൻസ് രൂക്ഷമായ കമൻറുകൾ നടത്തുന്നത് . തിരുവനന്തപുരം മുട്ടട സ്വദേശി വേണുഗോപാലൻ നായർ വ്യാഴാഴ്ച നാലുമണിയോടെയാണ് മരിച്ചത് . കഴിഞ്ഞ ദിവസം പുലർച്ചെയാണ് വേണുഗോപാലൻ സെക്രട്ടേറിയറ്റിന് മുന്നിൽ സ്വയം തീകൊളുത്തിയത് .


ചലച്ചിത്രജീവിതത്തിൽ എപ്പോഴും ഒപ്പമുണ്ടായിരുന്നതിന് നന്ദി പറഞ്ഞുകൊണ്ടുള്ള മോഹൻലാലിന്റെ ഫേസ്ബുക്ക് പോസ്റ്റിന് മറുപടിയുമായി മമ്മൂട്ടി . സിനിമയിൽ 36 വർഷം പൂർത്തിയാക്കിയ മോഹൻലാലിന് ആദരിച്ചുകൊണ്ട് കോഴിക്കോട് സംഘടിപ്പിച്ച ചടങ്ങിൽ ഉപഹാരം കൈമാറിയത് മമ്മൂട്ടിയായിരുന്നു . ഇതിനു നന്ദി പറഞ്ഞുകൊണ്ടാണ് മോഹൻലാൽ ഫേസ്ബുക്ക് പോസ്റ്റിട്ടത് . ഫേസ്ബുക്കിലൂടെയാണ് മോഹൻലാൽ മമ്മൂട്ടിക്കും സഹപ്രവർത്തകർക്കും ആരാധകർക്കും നന്ദി അറിയിച്ചത് . മോഹൻലാലിന്റെ വാക്കുകൾ ഏറെ മധുരതരമാണെന്നും , മോഹൻലാലിന് തന്നോടുള്ളതുപോലെ തന്നെ തിരിച്ചും അതേ സ്നേഹവും കടപ്പാടുമുണ്ടെന്ന് മമ്മൂട്ടി മറുപടി നൽകി . മോഹൻലാലിന്റെ ഫേസ്ബുക്ക് പോസ്റ്റിന്റെ ചുവടെ കമന്റായാണ് മമ്മൂട്ടി മറുപടി നൽകിയത് . മമ്മൂട്ടിയുടെ മറുപടി മോഹൻലാലിന്റെ ഫേസ്ബുക്ക് പോസ്റ്റ് - ' എനിക്ക് സമ്മാനമായി ലഭിച്ച വൈകുന്നേരത്തിന് പകരമായി പറയാൻ എന്റെ ഹൃദയത്തിൽ നിന്നുള്ള പ്രണാമം എന്ന വാക്കുമാത്രമേയുള്ളൂ . ചലച്ചിത്രയാത്രയിൽ എന്നെ സഹായിച്ച ഒരുപാടുപേരുണ്ട് . അവരോട് നന്ദി പറയാതെ ഇത് പൂർത്തിയാകില്ല . എപ്പോഴും ഒപ്പമുണ്ടായിരുന്ന ഒരാളോട് പ്രത്യേക നന്ദിയുണ്ട് . അദ്ദേഹമാണ് ചടങ്ങിൽ എനിക്ക് മെമന്റോ സമ്മാനിച്ചതും - എന്റെ പ്രിയപ്പെട്ട സഹോദരൻ മമ്മൂക്ക ' . സിനിമയിൽ 36 വർഷം പൂർത്തിയാക്കുന്നതു പ്രമാണിച്ച് മോഹൻലാലിന് ആദവരവായി മോഹനം 2016 എന്ന പേരിൽ കോഴിക്കോട് താരനിശ സംഘടിപ്പിച്ചിരുന്നു . ചടങ്ങിൽ മോഹൻലാലിന് ഉപഹാരം സമർപ്പിച്ചതു മമ്മൂട്ടിയായിരുന്നു . ഇതിനു നന്ദി പറഞ്ഞാണ് മോഹൻലാലിന്റെ ഫേസ്ബുക്ക് പോസ്റ്റ് . മോഹൻലാലിന്റെ പോസ്റ്റ് വായിക്കാം


കേന്ദ്രവും റിസർവ് ബാങ്കും തമ്മിൽ തുടരുന്ന തർക്കം രൂക്ഷമായതോടെ നേട്ടത്തോടെ തുടങ്ങിയ ഓഹരിവിപണിയിൽ ഇടിവ് രേഖപ്പെടുത്തി . റിസർവ് ബാങ്ക് ഗവർണർ ഊർജിത് പട്ടേൽ രാജിക്കൊരുങ്ങുന്നതായുളള സൂചനകൾ വന്നതാണ് വിപണിക്ക് പ്രധാന വെല്ലുവിളിയായത് . 136 പോയിന്റ് നേട്ടത്തിൽ വ്യാപാരം തുടങ്ങിയ സെൻസെക്സ് ഒടുവിൽ വിവരം ലഭിക്കുമ്പോൾ 270 പോയിന്റ് വരെ ഇടിഞ്ഞു . 40 പോയിന്റ് നേട്ടത്തിൽ തുടങ്ങിയ നിഫ്റ്റി 84 പോയിന്റോളം ഇടിഞ്ഞു . യെസ് ബാങ്ക് , എച്ച്ഡിഎഫ്സി , ഇൻഡ്യബുൾസ് ഹൌസിംഗ് , സൺ ഫാർമ എന്നിവയുടെ ഓഹരികൾ തുടക്കത്തിൽ തന്നെ നേട്ടം കൈവരിച്ചു . കോൾ ഇന്ത്യ , ടാറ്റ സ്റ്റീൽ , ഡോ . റെഡ്ഡീസ് , അദാനി പോർട്ട്സ് എന്നിവ നഷ്ടത്തിലാണ് വ്യാപാരം നടത്തുന്നത് . ഒടുവിൽ വിവരം ലഭിക്കുമ്പോൾ 74 രൂപ 04 പൈസയാണ് ഡോളറിനെതിരെ രൂപയുടെ ഇന്നത്തെ മൂല്യം .


ചാമ്പ്യൻസ് ലീഗ് ഫുട്ബോളിൽ സ്പാനിഷ് ഫൈനൽ . രണ്ടാം സെമിയിൽ മാഞ്ചസ്റ്റർസിറ്റിയെ തോൽപിച്ച് റയൽ മാഡ്രിഡ് കലാശപ്പോരാട്ടത്തിന് അർഹത നേടി . ഫെർണാണ്ടോയുടെ സെൽഫ് ഗോളാണ് റയലിന് ജയം സമ്മാനിച്ചത് ആദ്യ പാദത്തിലെ ഗോൾരഹിത സമനിലക്ക് ശേഷം രണ്ടാം പാദ സെമിക്കിറങ്ങുമ്പോൾ ഫൈനൽബർത്തായിരുന്നു ഇരു ടീമിന്റെയും ലക്ഷ്യം . റയലിന് ആത്മവിശ്വാസം പകർന്ന് ക്രിസ്റ്റ്യാനോ റൊണാൾഡോ അന്തിമ ഇലവനിൽതിരിച്ചെത്തി . റയൽതുടക്കം മുതലേ ആക്രമിച്ച് മുന്നേറി . വിജയഗോൾവീണത് 20ആം മിനിറ്റിൽ . ഗോൾവീണതോടെ തിരിച്ചടിക്കാനുള്ള കഠിന ശ്രമത്തിലായിരുന്നു സിറ്റി . എന്നാൽ പലപ്പോഴും നിർഭാഗ്യം അവർക്ക് വിനയായി . ഒടുവിൽഫൈനൽ വിസിൽ മുഴങ്ങുമ്പോൾ അത് ലറ്റിക്കോ മാഡ്രിഡിന് പിന്നാലെ റയൽമാഡ്രിഡും ചാമ്പ്യൻസ് ലീഗ് ഫൈനലിൽ . മെയ് 28ന് മിലനാലാണ് കലാപ്പോരാട്ടം .


ടെസ്റ്റ് പരമ്പരയിലെ അവസാന മൽസരത്തിൽ ഡബിൾ സെഞ്ച്വറി നേടി നിർത്തിയടത്തുനിന്നാണ് ഏകദിന പരമ്പരയിൽ കൊഹ്ലി തുടങ്ങിയത് . കൊഹ്ലിയുടെ മികവിൽ ഏകദിന പരമ്പരയിലെ ആദ്യ മൽസരത്തിൽ ഇന്ത്യയ്ക്ക് ഗംഭീര വിജയം . ആറു വിക്കറ്റിനായിരുന്നു ഇന്ത്യയുടെ ജയം . ന്യൂസിലാൻഡ് ഉയർത്തിയ 191 റൺസിന്റെ വിജയലക്ഷ്യം ആറു വിക്കറ്റും 101 പന്തും ശേഷിക്കെയാണ് ഇന്ത്യ മറികടന്നത് . ഈ ജയത്തോടെ അഞ്ചു മൽസരങ്ങളുടെ പരമ്പരയിൽ ഇന്ത്യ 1 - 0ന് മുന്നിലെത്തി . പുറത്താകാതെ 85 റൺസെടുത്ത വിരാട് കൊഹ്ലിയുടെ തകർപ്പൻ ഇന്നിംഗ്സാണ് ഇന്ത്യൻ ജയം അനായാസമാക്കിയത് . 81 പന്ത് നേരിട്ട കൊഹ്ലി ഒമ്പത് ബൌണ്ടറികളും ഒരു സിക്സറുകളും നേടി . അജിൻക്യ രഹാനെ 33 റൺസും നായകൻ ധോണി 21 റൺസും നേടി . ഇന്ത്യ വിജയത്തിൽ എത്തുമ്പോൾ 10 റൺസോടെ കേദാർ ജാദവായിരുന്നു കൊഹ്ലിക്കൊപ്പം ക്രീസിലുണ്ടായിരുന്നത് . ന്യൂസിലാൻഡിനുവേണ്ടി ബ്രെയ്സ്വെൽ , നീഷാം , സോധി എന്നിവർ ഓരോ വിക്കറ്റ് വീഴ്ത്തി . കൊഹ്ലിയുമായുള്ള ആശയകുഴപ്പത്തിൽ ധോണി റണ്ണൌട്ടായാണ് പുറത്തായത് . സ്കോർ - ന്യൂസിലാൻഡ് 43.5 ഓവറിൽ 190ന് പുറത്ത് & ഇന്ത്യ ഓവറിൽ 33.1 ഓവറിൽ നാലിന് 194 നേരത്തെ ടോസ് നഷ്ടപ്പെട്ട് ആദ്യം ബാറ്റുചെയ്യേണ്ടി വന്ന ന്യൂസിലാൻഡ് 43.5 ഓവറിൽ 190 റൺസിന് പുറത്താകുകയായിരുന്നു . ഒരവസരത്തിൽ ഏഴിന് 65 എന്ന നിലയിലേക്ക് തകർന്നുപോയ ന്യൂസിലാൻഡിനെ കരകയറ്റിയത് ഓപ്പണർ ടോം ലഥാമിന്റെ അപരാജിത പോരാട്ടമാണ് . വാലറ്റത്ത് ടിം സൌത്തി നടത്തിയ വെടിക്കെട്ടാണ് കീവികളുടെ സ്കോർ 190 വരെ എത്തിച്ചത് . ടോം ലഥാം പുറത്താകാതെ 79 റൺസും ടിം സൌത്തി 55 റൺസും നേടി . 98 പന്തിൽനിന്നാണ് ലഥാം 79 റൺസെടുത്തത് . ഇതിൽ ഏഴു ബൌണ്ടറികളും ഒരു സിക്സറും ഉണ്ടായിരുന്നു . 45 പന്ത് നേരിട്ട സൌത്തി ആറു ബൌണ്ടറികളും മൂന്നു സിക്സറുകളും ഉൾപ്പടെയാണ് 55 റൺസെടുത്തത് . അരങ്ങേറ്റ ഏകദിനം കളിച്ച ഹർദ്ദിക് പാണ്ഡ്യയും ഉമേഷ് യാദവും ചേർന്നാണ് ന്യൂസിലാൻഡിന്റെ മുൻനിരയെ തകർത്തത് . ഹർദ്ദിക് പാണ്ഡ്യ , അമിത് മിശ്ര എന്നിവർ മൂന്നു വിക്കറ്റുകൾ വീതം നേടിയപ്പോൾ , ഉമേഷ് യാദവ് , കേദാർ യാദവ് എന്നിവർ രണ്ടു വിക്കറ്റുകൾ വീതം സ്വന്തമാക്കി . ന്യൂസിലാൻഡ് മുൻനിരയിൽ ടോം ലഥാം ഒഴികെ മറ്റാർക്കും പിടിച്ചുനിൽക്കാനായില്ല . മാർട്ടിൻ ഗപ്ടിൽ 12 റൺസെടുത്ത് പുറത്തായി . കെയ്ൻ വില്യംസൺ ( മൂന്ന് ) , റോസ് ടെയ്ലർ ( പൂജ്യം ) , കോറി ആൻഡേഴ്സൺ ( നാല് ) , ലുക്ക് റോഞ്ചി ( പൂജ്യം ) എന്നിവരെ അതിവേഗം പുറത്താക്കാൻ ഇന്ത്യൻ സീമർമാർക്ക് സാധിച്ചു . എന്നാൽ ഇന്ത്യ നേടിയെടുത്ത മുൻതൂക്കം നിലനിർത്താൻ ബൌളർമാർക്ക് സാധിച്ചില്ല . അവസാന വിക്കറ്റുകളിൽ സൌത്തിയും ലഥാമും ആഞ്ഞടിച്ചപ്പോൾ കീവികളുടെ സ്കോർ 190 വരെ എത്തുകയായിരുന്നു . ഇരുവരും ചേർന്ന് ഒമ്പതാം വിക്കറ്റിൽ 71 റൺസാണ് നേടിയത് . പരമ്പരയിലെ രണ്ടാമത്തെ മൽസരം ഒക്ടോബർ 20ന് ദില്ലിയിലെ ഫിറോസ് ഷാ കോട്ല സ്റ്റേഡിയത്തിൽ നടക്കും .


ഓസ്ട്രേലിയക്കെതിരായ ടി20 വനിത ലോകകപ്പിൽ ഇന്ത്യക്ക് മികച്ച സ്കോർ . ടോസ് നേടി ബാറ്റിങ് ആരംഭിച്ച ഇന്ത്യ നിശ്ചിത ഓവറിൽ എട്ട് വിക്കറ്റ് നഷ്ടത്തിൽ 167 റൺസെടുത്തു . സ്മൃതി മന്ഥാന ( 55 പന്തിൽ 83 ) യും ഹർമൻപ്രീത് കൌറു ( 27 പന്തിൽ 43 ) മാണ് ഇന്ത്യയെ മികച്ച സ്കോറിലേക്ക് നയിച്ചത് . എന്നാൽ മറ്റാർക്കും തിളങ്ങാൻ സാധിക്കാതെ പോയത് ഇന്ത്യക്ക് തിരിച്ചടിയായി . ഓസീസിന് വേണ്ടി എല്ലിസ് പെറി മൂന്നും ഡെലിസ കിമ്മിൻസെ , ഗാർഡ്നർ എന്നിവർ രണ്ട് വീതം വിക്കറ്റ് വീഴ്ത്തി . ഒമ്പത് ഫോറും മൂന്ന് സിക്സും അടങ്ങുന്നതായിരുന്നു മന്ഥാനയുടെ ഇന്നിങ്സ് . തുടക്കം മുതൽ ആക്രമിച്ച് കളിച്ച മന്ഥാന ക്യാപ്റ്റൻ ഹർമൻപ്രീത് കൌറുമായി മികച്ച കൂട്ടുക്കെട്ടുണ്ടാക്കി . 68 റൺസാണ് ഇരുവരും കൂട്ടിച്ചേർത്തത് . മൂന്ന് സിക്സും മൂന്ന് ഫോറും അടങ്ങുന്നതായിരുന്നു കൌറിന്റെ ഇന്നിങ്സ് . എന്നാൽ ഇന്ത്യൻ ടീമിലെ മറ്റൊരാൾക്കും രണ്ടക്കം കാണാനായില്ല . താനിയ ഭാട്ടിയ ( 2 ) , ജമീമ റോഡ്രിഗസ് ( 6 ) , വേദ കൃഷ്ണമൂർത്തി ( 3 ) , ദയാലൻ ഹേമലത ( 1 ) , അരുന്ദതി റെഡ്ഡി ( 6 ) , ദീപ്തി ശർമ ( 8 ) എന്നിവരാണ് പുറത്തായ മറ്റുതാരങ്ങൾ . രാധ യാദവ് ( 1 ) പുറത്താവാതെ നിന്നു . ഓസീസിനെതിരെ രണ്ട് മാറ്റങ്ങളുമായിട്ടാണ് ഇന്ത്യ ഇറങ്ങുന്നത് . തുടർച്ചയായി രണ്ട് അർധ സെഞ്ചുറികൾ നേടിയ മിതാലി രാജ് , ബൌളർ മാൻസി ജോഷി എന്നിവർക്ക് വിശ്രമം നൽകി . അനുജ പാട്ടീൽ , അരുന്ദതി റെഡ്ഡി എന്നിവരാണ് ഇരുവർക്കും പകരം ടീമിലെത്തിയത് . ഇരു ടീമുകളും ഗ്രൂപ്പ് ബിയിൽ ഇതുവരെ പരാജയമറിഞ്ഞിട്ടില്ല . മാത്രമല്ല , ഇരുവരും നേരത്തെ സെമി ഫൈനൽ ഉറപ്പിച്ചതാണ് . എന്നാൽ ഗ്രൂപ്പ് ബിയിൽ ഒന്നാം സ്ഥാനക്കാരെ തീരുമാനിക്കുന്നതിന് ഇന്നത്തെ ഫലത്തെ ആശ്രയിച്ചായിരിക്കും .


ഇന്ത്യൻ നായകൻ വിരാട് കോലിയുടെ കടുത്ത ആരാധകനാണ് താനെന്ന് ഓസ്ട്രേലിയൻ പ്രധാനമന്ത്രി സ്കോട്ട് മോറിസൻ . പുതുവത്സര ദിനത്തിൽ ഔദ്യോഗിക വസതിയിൽ ടീമുകൾക്കൊരുക്കിയ സ്വീകരണത്തിലാണ് ഓസീസ് പ്രധാനമന്ത്രി ഈ വെളിപ്പെടുത്തൽ നടത്തിയത് . കോലിയെ പരിചയപ്പെടുത്താൻ വലിയ സന്തോഷമുണ്ട് . കോലിയുടെ പ്രതിഭയിൽ താനേറെ ആകൃഷ്ടനാണ് . സിഡ്നിയിൽ ഇന്ത്യ തോൽക്കുന്നത് കാണാനാണ് ആഗ്രമെങ്കിലും , ലോകത്തെ മികച്ച ബാറ്റ്സ്മാനായ കോലി മൈതാനത്തിനകത്തും പുറത്തും കാട്ടുന്ന അഭിനിവേശം കാണാൻ ഇഷ്ടമാണെന്ന് ടീമുകളെ അഭിസംബോധന ചെയ്ത് ഓസ്ട്രേലിയൻ പ്രധാനമന്ത്രി പറഞ്ഞു . നായകൻ വിരാട് കോലിയുടെ നേതൃത്വത്തിലാണ് ഇന്ത്യൻ ടീം ഓസ്ട്രേലിയൻ പ്രധാനമന്ത്രിയുടെ ആതിഥേയത്വം സ്വീകരിച്ചത് . കോലിയുടെ ഭാര്യയും ബോളിവുഡ് താരവുമായ അനുഷ്ക ശർമ്മയും ഒപ്പമുണ്ടായിരുന്നു . ഓസ്ട്രേലിൻ ടീമിനും മോറിസൺ സൽക്കാരം ഒരുക്കിയിരുന്നു . സന്ദർശനത്തിൻറെ ചിത്രങ്ങൾ ടീമുകൾ സമൂഹമാധ്യമങ്ങൾ വഴി പങ്കുവെച്ചിട്ടുണ്ട് .


അടുത്ത മാസം നടക്കുന്ന ഏഷ്യൻ ചാംപ്യൻസ് ട്രോഫി ഹോക്കിയിൽ പാകിസ്ഥാനെ തോൽപിക്കുമെന്ന് ഇന്ത്യൻ ടീം ക്യാപ്റ്റൻ പി ആർ ശ്രീജേഷ് . അതിർത്തിയിലെ സൈനികരെ നിരാശരാക്കില്ലെന്നും ശ്രീജേഷ് പറഞ്ഞു . ഇന്ത്യ - പാകിസ്ഥാൻ പോരാട്ടം എന്നും ആവേശകരമാണ് . തോൽക്കാൻ ആരും ആഗ്രഹിക്കില്ല . ഇത്തവണ പക്ഷെ കാര്യങ്ങൾ കുറേക്കൂടി വ്യത്യസ്തമാണ് ശ്രീജേഷ് പറയുന്നു . പാകിസ്ഥാനെ തോൽപിക്കാൻ ഓരോ കളിക്കാരനും കഴിവിന്റെ പരമാവധി ശ്രമിക്കും . ഇപ്പോഴത്തെ സാഹചര്യത്തിൽ അവരുമായുള്ള മത്സരം തോൽക്കുന്നത് ആലോചിക്കാനാകുന്നില്ല . നമുക്ക് വേണ്ടി ജീവൻ വെടിഞ്ഞ അതിർത്തിയിലെ സൈനികരെ നിരാശരാക്കില്ലെന്നും ശ്രീജേഷ് ഒരു അഭിമുഖത്തിൽ പറഞ്ഞു . ഏഷ്യൻ ചാംപ്യൻസ് ട്രോഫിക്ക് മുന്നോടിയായി ബംഗലൂരുലിൽ പരിശീലനത്തിലാണ് ഇന്ത്യൻ ടീം . ഏഷ്യൻ റാങ്കിംഗിൽ മുന്നിലുള്ള ആറ് രാജ്യങ്ങളാണ് ചാമ്പ്യൻസ് ട്രോഫിയിൽ പങ്കെടുക്കുന്നത് . ഒക്ടോബർ 23നാണ് ഇന്ത്യ - പാകിസ്ഥാൻ മത്സരം . പാകിസ്ഥാൻ ടീമിന്റെ നിലവരാം ഇപ്പോൾ വളരെ താഴെയാണെന്ന് പറഞ്ഞ ശ്രീജേഷ് മാനസികമായി ഏറെ കരുത്തരാണ് അവരെന്നും ചൂണ്ടിക്കാട്ടി . ടൂർണമെന്റിൽ പങ്കെടുക്കുന്ന ഒരു ടീമിനെയും വലികുറച്ച് കാണുന്നില്ലെന്നും ശ്രീജേഷ് പറഞ്ഞു .


ഇന്ത്യൻസിനിമയുടെ ചരിത്രം മാറ്റിക്കുറിച്ച ബാഹുബലി സിനിമ എന്ന മാനേജ്മെന്റ് വിദ്യാർത്ഥികൾക്ക് പാഠ്യവിഷയമാക്കും . അഹമ്മദാബാദ് ഇന്ത്യൻ ഇൻസിറ്റിറ്റിയൂട്ട് ഓഫ് മാനേജ്മെന്റ ആണ് ബ്ലോക്ക്ബസ്റ്റർ ചിത്രത്തിന്റെ വിജയം ഒരു പാഠ്യവിഷയമാക്കി തങ്ങളുടെ സിലബസിൽ ഉൾപ്പെടുത്തിയിരിക്കുന്നത് . ഇന്ത്യൻ സിനിമയുടെ ഗതിമാറ്റിയ ചിത്രമാണ് ബാഹുബലി . കലയും വ്യവസായവും സാങ്കേതികവിദ്യയും ബുദ്ധിപൂർവ്വം സമന്വയിപ്പിച്ച ഒരു സംരംഭമാണത് . സിനിമകൾ എപ്പോഴും കലാപരമായി നല്ലതാവും എന്നാൽ എപ്പോഴും നല്ലൊരു ബിസിനസ് ആയി വരില്ല . ടെക്നോളജിയെ നന്നായി ഉപയോഗിപ്പെടുത്തിയിട്ടുണ്ടാവില്ല . എന്നാൽ ബാഹുബലിയുടെ കാര്യത്തിൽ ഇതെല്ലാം ഒരുമിച്ചു വന്നു . ഐഐ . ഐ . എമ്മിലെ അധ്യാപകനായ കന്ദസ്വാമി പറയുന്നു . പ്രഭാസ് , റാണാ ദഗുബഢി , അനുഷ്ക , തമന്ന തുടങ്ങിയവർ കേന്ദ്രകഥാപാത്രങ്ങളെ അവതരിപ്പിച്ച ബാഹുബലിയുടെ രണ്ട് ഭാഗങ്ങളും കൂടി ആയിരം കോടിയിലേറെ രൂപയുടെ വരുമാനമാണ് ഉണ്ടാക്കിയത് .


ഒരു ചിത്രത്തിന്റെ വിജയം ഉറപ്പിക്കുന്ന ചില സമവാക്യങ്ങളുണ്ട് . തൻറെ മറ്റുചിത്രങ്ങൾക്കും അതേ ഫോർമുല പിന്തുടരാൻ സംവിധായകരെ പ്രേരിപ്പിക്കാറുണ്ട് . അത്തരം ബുദ്ധിപരമായ ഒട്ടേറെ പരീക്ഷണങ്ങൾക്ക് സിനിമാലോകം സാക്ഷ്യം വഹിച്ചിട്ടുമുണ്ട് . മലയാളത്തിൽ അത്തരം ഫോർമുലകൾ ആവർത്തിച്ചു വിജയിച്ച സിനിമകൾ - കിരീടവും ചെങ്കോലും വർഷങ്ങൾ കഴിഞ്ഞും പ്രേക്ഷകരുടെ മനസ്സിൽ നിൽക്കുന്ന ചിത്രമാണ് കിരീടം . അച്ഛൻ - - മകൻ കഥാപാത്രങ്ങളെ തിലകനും മോഹൻലാലും ചേർന്ന് അവിസ്മരണീയമാക്കിയ ചിത്രം . ലോഹിതദാസ് - സിബിമലയിൽ കൂട്ടുകെട്ടിൽ പിറന്ന സിനിമ 1989 ലാണ് പ്രദർശനത്തിനെത്തിയത് . സന്തുഷ്ടമായ കുടുബാവസ്ഥയിൽ നിന്ന് , പ്രത്യേകസാഹചര്യങ്ങൾ കൊണ്ട് കുറ്റവാളിയായി ജയിൽവാസമനുഭവിക്കേണ്ടിവന്ന സേതുമാധവനാണ് കേന്ദ്രകഥാപാത്രം . 1993 ൽ പുറത്തിറങ്ങിയ ചെങ്കോൽ അതിൻറെ തുടർച്ചയായിരുന്നു . ജയിലിൽ നിന്ന് പുറത്തിറങ്ങി സമൂഹത്തെ അഭിമുഖീകരിക്കുന്ന സേതുമാധവനെയും അയാൾ നേരിടുന്ന പ്രതിസന്ധികളെയുമാണ് ചെങ്കോൽ പ്രമേയമാക്കിയത് . സേതുമാധവനെ സ്വതസിദ്ധമായ പ്രകടന ശൈലിയിലൂടെ മോഹൻലാൽ തൻറെ കരിയറിലെ മികച്ച കഥാപാത്രമാക്കി മാറ്റി . റാം ജിറാവു സ്പീക്കിംഗ് സിദ്ദിക്ക് ലാൽ കൂട്ടുകെട്ടിൽ 1989ലാണ് റാം ജിറാവു സ്പീക്കിംഗ് എന്ന ചിത്രം പുറത്തിറങ്ങുന്നത് . ഉർവശി തീയേറ്റെഴ്സ് എന്ന നാടക സമിതിയുടെ പശ്ചാത്തലത്തിൽ കോമഡിക്കു പ്രാധാന്യം നൽകി വ്യത്യസ്തങ്ങളായ ജീവിതസാഹചര്യങ്ങളെയാണ് ചിത്രത്തിൽ അവതരിപ്പിക്കുന്നത് . ഇന്നസെന്റിനൊപ്പം മുകേഷും സായ്കുമാറുമാണ് പ്രധാന കഥാപാത്രങ്ങളെ അവതരിപ്പിച്ചത് . സായ്കുമാർ എന്ന നടൻറെ ആദ്യ ചിത്രം കൂടിയാണിത് . പിന്നീട് 1995ൽ മാണി സി കാപ്പന്റെ സംവിധാനത്തിലാണ് മാന്നാർ മത്തായി സ്പീക്കിംഗ് വരുന്നത് . 2014ൽ മമ്മാസ് സംവിധാനം ചെയ്ത് മാന്നാർ മത്തായി സ്പീക്കിംഗ് 2 ( രണ്ടാം ഭാഗവും ) പുറത്തിറങ്ങി . കേന്ദ്രകഥാപാത്രങ്ങൾക്ക് കാര്യമായ മാറ്റങ്ങൾ ഇല്ലാതെ പുതിയ കഥാസന്ദർഭങ്ങളെ സൃഷ്ടിക്കുകയാണ് രണ്ടു ചിത്രങ്ങളിലും ചെയ്തത് . എല്ലാ തലമുറകളിലേയും പ്രേക്ഷകരെ ഏറെ ചിരിപ്പിച്ച ഹാസ്യ ചിത്രങ്ങളുടെ പട്ടികയിൽ ഇവ ഉൾപെടുന്നു . സേതുരാമയ്യർ അസ്വാദനത്തിനൊപ്പം പ്രേക്ഷകരുടെ ബുദ്ധിക്ക് വ്യായാമം കൂടി നൽകിയ മലയാളത്തിലെ കുറ്റാന്വേഷണ ചിത്രങ്ങൾ ഏതൊക്കെയെന്നു അന്വേഷിച്ചാൽ നിസംശയം പറയാവുന്ന ചിത്രങ്ങളിൽ മമ്മൂട്ടിയുടെ സി ബി ഐ - സിനിമാ പരന്പരയുമുണ്ടാകും . കെ മധുവിൻറെ സംവിധാനത്തിൽ 1988 ൽ റിലീസ് ചെയ്ത ഒരു സിബിഐ ഡയറിക്കുറിപ്പ് എന്നചിത്രത്തിൽ തുടങ്ങി 1989ൽ ജാഗ്രത , 2004 ൽ സേതുരാമയ്യർ സിബിഐ , 2005ൽ നേരറിയാൻ സിബിഐ എന്നിവയായിരുന്നു ആ പരന്പരയിലെ മറ്റു ചിത്രങ്ങൾ കമ്മിഷണറും കിംഗും ഷാജി കൈലാസ് - - രൺജി പണിക്കർ കൂട്ടുകെട്ടിൽ 1995 ൽ ഇറങ്ങിയ മമ്മൂട്ടി ചിത്രം ദി കിംഗ് , 1994 ൽ ഇറങ്ങിയ സുരേഷ് ഗോപി നായകനായ കമ്മീഷ്ണർ എന്നിവ കാണികളിൽ ആവേശം പകർന്ന ചിത്രങ്ങളാണ് . 2005 ൽ ഭരത് ചന്ദ്രൻ ഐ പി എസ് എന്നപേരിൽ കമ്മീഷ്ണർ സിനിമയുടെ രണ്ടാം ഭാഗവും ഇറങ്ങിയിരുന്നു . ചടുലമായ സംഭാഷണങ്ങളും , സംഘട്ടന രംഗങ്ങളും നിറഞ്ഞ കമ്മിഷണറും കിംഗും തമ്മിൽ കോർത്തിണക്കിയാണ് 2012 ൽ ദി കിംഗ് ആൻഡ് ദി കമ്മീഷ്ണർ നിർമ്മിച്ചത് . മമ്മൂട്ടിയുടെയും സുരേഷ്ഗോപിയും തുല്യ പ്രധാന്യമുള്ള വേഷങ്ങൾ കൈകാര്യം ചെയ്ത ചിത്രം മികച്ച ആക്ഷൻ ത്രില്ലർ ആയിരുന്നു . ഹരിഹർ നഗർ കോമിക് ത്രില്ലർ എന്ന് വിശേഷിപ്പിക്കപ്പെട്ട ചിത്രമാണ് സിദ്ധിക്ക് - ലാൽ കൂട്ടികെട്ടിൽ 1990 ൽ ഇറങ്ങിയ ഇൻ ഹരിഹർ നഗർ . നാല് ചെറുപ്പക്കാരുടെ രസകരവും സംഭവബഹുലവുമായ ജീവിതമാണ് സിനിമയുടെ പ്രമേയം . മുകേഷ് , ജഗദീഷ് , സിദ്ദിക്ക് , അശോകൻ എന്നീ മുൻനിര താരങ്ങളാണ് ചിത്രത്തിൽ കേന്ദ്രകഥാപാത്രങ്ങളെ അവതരിപ്പിച്ചത് . 2009ൽ ടു ഹരിഹർ നഗർ 2010 ൽ ഇൻ ഗോസ്റ്റ് ഹൌസ് ഇൻ എന്നീ ചിത്രങ്ങളാണ് പരമ്പരയിൽ പിന്നീടു പുറത്തിറങ്ങിയത് . ഇവ സംവിധാനം ചെയ്തത് ലാൽ ആയിരുന്നു . കിലുക്കം പ്രിയദർശൻറെ സംവിധാനത്തിൽ , 1991ൽ വന്ന കിലുക്കം ഒരു മ്യൂസിക്കൽ കോമഡി ചിത്രമായിരുന്നു . മോഹൻലാൽ - ജഗതി കൂട്ടുകെട്ടിൽ പ്രേക്ഷകരെ ചിരിപ്പിച്ച കിലുക്കത്തിൽ രേവതിയായിരുന്നു നായിക . 300 ദിവസത്തോളം തീയേറുകളിൽ പ്രദർശിപ്പിച്ച ചിത്രത്തിനു പിന്നീട് യുവതാരങ്ങളെ അണിനിരത്തി , 2006 ൽ കിലുക്കം കിലുകിലുക്കം എന്നാ പേരിൽ തുടർഭാഗം ഒരുക്കിയെങ്കിലും വേണ്ടത്ര വിജയിച്ചില്ല . ദാസനും വിജയനും സത്യൻ അന്തിക്കാട് സംവിധാനം ചെയ്ത നാടോടിക്കാറ്റ് 1987 ലാണ് പ്രദർശനത്തിനെത്തുന്നത് . മോഹൻലാൽ - ശ്രീനിവാസൻ കൂട്ടുകെട്ടിൽ കാണികളെ പൊട്ടിച്ചിരിപ്പിച്ച ചിത്രം ആക്ഷേപഹാസ്യത്തിൻറെ അകന്പടിയോടെ ജീവിത യാഥാർത്ഥ്യങ്ങളെ ആവിഷ്കരിക്കുന്നതായിരുന്നു , 1988 ൽ പട്ടണപ്രവേശവും , 1990 ൽ അക്കരെ അക്കരെ അക്കരെയുമായിരുന്നു തുടർ ചിത്രങ്ങൾ . പട്ടണപ്രവേശം സത്യൻ അന്തിക്കാടും അക്കരെ അക്കരെ അക്കരെ പ്രിയദർശനുമായിരുന്നു സംവിധാനം ചെയ്തത് .


ഹിന്ദി നിടി പ്രീതി സിന്റയെ പീഡിപ്പിക്കാൻ ശ്രമിച്ച കേസിൽ വ്യവസായിയുമായ നെസ് വാഡയ്ക്കെതിരെ കുറ്റപത്രം സമർപ്പിച്ചു . പ്രീതി സിന്റയുടെ മുൻകാമുകൻ കൂടിയായ നെസ് വാഡയ്ക്കെതിരെ മുംബൈ സിറ്റി പൊലീസ് ആണ് കുറ്റപത്രം സമർപ്പിച്ചിരിക്കുന്നത് . ഐപിസി 354,506,509 എന്നീ വകുപ്പുകളാണ് നെസ് വാഡയ്ക്കെതിരെ സമർപ്പിച്ചിരിക്കുന്നത് . ഐപിഎൽ ടീമായ പഞ്ചാബ് കിംഗ്സ് ഇലവന്റെ ഉടമസ്ഥൻ കൂടിയാണ് നെസ് വാഡ . ടീമിന്റെ ഉടമസ്ഥരിൽ ഒരാൾ കൂടിയായ പ്രീതി സിന്റ നെസ് വാഡയുമായി പ്രണയത്തിലായിരുന്നു . ഇവർ പിന്നീട് വേർപിരിയുകയും ചെയ്തിരുന്നു . 2014 മെയ് 30നാണ് കേസിന് ആസ്പദമായ സംഭവം . ഐപിഎൽ മത്സരത്തിനിടെ മുംബൈ വാങ്കഡെ സ്റ്റേഡിയത്തിൽ വെച്ച് തന്നെ പരസ്യമായി ചുംബിക്കാൻ ശ്രമിച്ചു എന്നാണ് പരാതിയിൽ പറയുന്നത് . മോശം വാക്കുകൾ പറയുകയും മാനസികമായി പീഡിപ്പിക്കുയും ചെയ്തുവെന്നുമാണ് പരാതി .


അമേരിക്കയുമായുള്ള വ്യാപാരയുദ്ധം അരിയും , മരുന്നും മുടക്കാതിരിക്കാൻ ഇന്ത്യൻ സഹായം ചൈന തേടിയതായി സൂചന . യുഎസുമായി വ്യാപാരബന്ധം വഷളായതോടെ അരിയും മരുന്നും പഞ്ചസാരയും സോയാബീനും ഇന്ത്യയിൽനിന്ന് ഇറക്കുമതി ചെയ്യാനുള്ള ശ്രമത്തിലാണ് ചൈന എന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത് . അരി ഇറക്കുമതിക്ക് മുന്നോടിയായി ചൈനീസ് ഉദ്യോഗസ്ഥർ ഇന്ത്യൻ അരി മില്ലുകളിൽ പരിശോധന നടത്തിയെന്നാണ് റിപ്പോർട്ട് . തീർത്തും രഹസ്യമായാണ് ചൈനീസ് ഉദ്യോഗസ്ഥർ ഇന്ത്യയിൽ എത്തി അരിയുടെ ഗുണനിലവാരവും ലഭ്യതയും ഉറപ്പാക്കിയത് . അരിക്കു പുറമേ ഇന്ത്യയിൽനിന്ന് പഞ്ചസാരയും ഇറക്കുമതി ചെയ്യാൻ ചൈന ആഗ്രഹിക്കുന്നുണ്ട് . ലോകത്ത് അരിയും പഞ്ചസാരയും ഏറ്റവും കൂടുതൽ ഇറക്കുമതി ചെയ്യുന്ന രാജ്യമാണു ചൈന . അരി കയറ്റുമതിയിൽ ലോകത്ത് മുന്നിൽ ഇപ്പോൾ ഇന്ത്യയാണ് . അമേരിക്കൻ ചൈന വ്യാപര യുദ്ധത്തിൻറെ ഏറ്റവും വലിയ നേട്ടം ഇന്ത്യയ്ക്കാണെന്ന സൂചനയാണ് ഇത് നൽകുന്നത് എന്നാണ് റിപ്പോർട്ട് . വ്യാപരയുദ്ധത്തിൽ ഏർപ്പെടുന്ന ഇരുവിഭാഗങ്ങളും ഇന്ത്യൻ സഹായം തേടുന്നുണ്ടെന്നാണ് സൂചന . ചൈനയ്ക്ക് ഒപ്പം യൂറോപ്യൻ യൂണിയനും അമേരിക്കയ്ക്ക് എതിരാണ് . ഇപ്പോഴത്തെ അവസ്ഥയിൽ വ്യാപര യുദ്ധം ഇന്ത്യയ്ക്ക് നയതന്ത്രപരമായും നേട്ടമായിരിക്കും . പ്രധാനമന്ത്രി നരേന്ദ്ര മോദിയുടെ തുടർവിദേശസന്ദർശനങ്ങൾ ലോകരാജ്യങ്ങൾക്കിടയിൽ ഇന്ത്യക്കു സ്വീകാര്യത വർധിപ്പിച്ചുവെന്നും വാണിജ്യ , വ്യാപാര , കയറ്റുമതി മേഖലകളിൽ ഇതു പ്രയോജനം ചെയ്യുമെന്നുമാണ് സാമ്പത്തിക വൃത്തങ്ങൾ പറയുന്നത് . കഴിഞ്ഞ മാസം രണ്ടു ദിവസത്തെ സന്ദർശനത്തിനായി ചൈനയിലെത്തിയ പ്രധാനമന്ത്രി നരേന്ദ്ര മോദിയും ചൈനീസ് പ്രസിഡൻറ് ഷി ചിൻ പിങ്ങുമായി വാണിജ്യബന്ധം മെച്ചപ്പെടുത്തുന്നതിനെക്കുറിച്ചു ചർച്ച നടത്തിയിരുന്നു . അമേരിക്കയുമായുള്ള വ്യാപാരം വെട്ടിക്കുറയ്ക്കുന്നതിന്റെ ഭാഗമായി ഇന്ത്യയടക്കമുള്ള അഞ്ച് ഏഷ്യൻ രാജ്യങ്ങളിൽ നിന്നുള്ള സോയാബീൻ ഉൾപ്പെടെയുള്ളവയുടെ ഇറക്കുമതിക്ക് ഏർപ്പെടുത്തിയിരുന്ന തീരുവ പിൻവലിക്കാൻ ചൈന തീരുമാനിച്ചിരുന്നു . പ്രധാനമായും കന്നുകാലി തീറ്റയ്ക്കാണ് ചൈനയിൽ സോയാബീൻ ഉപയോഗിക്കുന്നത് . അതേ സമയം ലോകത്തെ രണ്ടാമത്തെ മരുന്നു വിപണിയായ ചൈനയിൽ യൂറോപ്യൻ യൂണിയൻ അംഗീകാരമുള്ള ഇന്ത്യൻ മരുന്നു വിതരണക്കാർക്ക് ഡ്രഗ് ലൈസൻസ് നൽകാൻ ചൈനീസ് അധികൃതർ നിർദേശം നൽകിയെന്നാണു റിപ്പോർട്ട് . ആറു മാസത്തിനുള്ളിൽ ഇന്ത്യൻ കമ്പനികൾക്കു ചൈനയിലെ മരുന്നു വിപണിയിൽ സജീവമാകാൻ കഴിയുമെന്നാണു സൂചന . ഇത് അമേരിക്കൻ മരുന്ന് നിർമ്മാതാക്കളുടെ സ്വാദീനം കുറയ്ക്കാനുള്ള നീക്കമാണ് . As US trade war escalates China rolls out red carpet for Indian drugmakers


ഇംഗ്ലീഷ് ഫുട്ബോൾ താരങ്ങളായ ജാമി വാർഡിയും ഗാരി കാഹിലും അന്താരാഷ്ട്ര ഫുട്ബോളിൽ നിന്ന് വിരമിച്ചു . യുവതാരങ്ങൾക്ക് അവസരം ലഭിക്കുന്നതിനും ക്ലബ് ഫുട്ബോളിൽ ശ്രദ്ധ കേന്ദ്രീകരിക്കുന്നതിനും വേണ്ടിയാണ് വിരമിക്കൽ . പരിശീലകൻ ഗാരെത് സൌത്ത്ഗേറ്റുമായുളള കൂടിക്കാഴ്ച്ചയ്ക്ക് ശേഷമാണ് വിരമിക്കൽ തീരുമാനം ഇരുവരും പ്രഖ്യാപിച്ചത് . എന്നാൽ ദേശീയ ടീമിന് മുന്നിൽ വാതിലുകൾ പൂർണമായും കൊട്ടിയടയ്ക്കുന്നില്ല എന്നാൽ ഇവരുടെ പ്രതികരണം . ലെസ്റ്റർ സിറ്റി സ്ട്രൈക്കറായ വാർഡി 26 മത്സരങ്ങളിൽ ഇംഗ്ലീഷ് കുപ്പായമണിഞ്ഞു . ഏഴ് ഗോളുകൾ നേടി . 2015 ജൂണിൽ അയർലൻഡിനെതിരെയായിരുന്നു വാർഡിയുടെ അരങ്ങേറ്റം . റഷ്യൻ ലോകകപ്പിൽ നാല് മത്സരങ്ങളിൽ കളിച്ചു . ലോകകപ്പിനിടെ പരിശീലകൻ സൌത്ത്ഗേറ്റിനോട് വിരമിക്കൽ സംബന്ധിച്ച് സൂചന നൽകിയിരുന്നതായി താരം വ്യക്തമാക്കി . നാളുകളായുള്ള ആലോചനയ്ക്ക് ശേഷമാണ് വിരമിക്കാനുള്ള തീരുമാനമെന്ന് മുപ്പത്തിയൊന്നുകാരനായ താരം പറയുന്നു . ചെൽസി ഡിഫൻഡർ കാഹിൽ ഇംഗ്ലണ്ടിനായി 61 മത്സരങ്ങളിൽ അഞ്ച് ഗോളുകൾ നേടി . 2010ൽ ടീമിലെത്തിയ താരം നിരവധി മത്സരങ്ങളിൽ നായകനായി . റഷ്യയിൽ ഒരു മത്സരത്തിൽ മാത്രമാണ് അവസരം ലഭിച്ചത് . യുവതാരങ്ങൾക്ക് മാറിക്കൊടുക്കാൻ അനുയോജ്യമായ സമയമാണിതെന്ന് മുപ്പത്തിരണ്ടുകാരനായ കാഹിൽ ചെൽസി ടിവിയോട് പറഞ്ഞു . താരങ്ങൾക്ക് പരിക്കേറ്റാൽ ഏത് നിമിഷവും ടീമിന് തങ്ങളുടെ സേവനം ലഭ്യമാകുമെന്ന് ഇരുവരും ഇംഗ്ലീഷ് ടീമിന് ഉറപ്പുനൽകുന്നുണ്ട് .


അ ന്യ ഗ്ര ഹ ജീ വി ക ളോ ട് ഇ ട പ ഴ കാ ൻ വി ദ്യാ ർ ഥി ക ളെ പ്രാ പ്ത രാ ക്കു ന്ന പു തി യ കോ ഴ്സ് ആരംഭിക്കുന്നു . തു ർ ക്കി യി ലെ അ ക്ഡ നി സ് സ ർ വ ക ലാ ശാ ല യാ ണ് വേ റി ട്ട കോ ഴ്സ് തു ട ങ്ങി വാ ർ ത്ത സൃ ഷ്ടി ച്ചി രി ക്കു ന്ന ത് . ഇ ർ ഹാ ൻ കൊ ൾ ബാ സി എ ന്ന ട ർ ക്കി ഷ് പ്ര ഫസറുടെതാണ് ഈ ആശയം . യു ഫോ ള ജി ആ ൻ ഡ് എ ക്സോ പോ ളി റ്റി ക്സ് എ ന്നാ ണ് കോ ഴ്സി ൻറെ പേ ര് . ഇ ർ ഹാ ൻ കോ ൾ വാ സി യു ടെ നേ തൃ ത്വ ത്തി ലു ള്ള ആ റു പ്ര ഫ സ ർമാ രാ ണ് ക്ലാ സു ക ൾ എ ടു ക്കു ക . അ ന്യ ഗ്ര ഹ ജീ വ ക ളോ ടു ള്ള ന യ ത ന്ത്ര ജ്ഞ ത , ഭൂ മി ക്കു വെ ളി യി ലെ ജീ വ ൻറെ സാ ധ്യ ത തു ട ങ്ങി യ വി ഷ യ ങ്ങ ളൊ ക്കെ ആ കോ ഴ്സി ൻറെ ഭാ ഗ മാ ണ് . അ ന്യ ഗ്ര ഹ ജീ വ ികൾ ഇ തി നോ ട കം ത ന്നെ പ ല കു റി ഭൂ മി യി ൽ സ ന്ദ ർ ശ നം ന ട ത്തി യി ട്ടു ണ്ടെ ന്നും അ തി നാ ൽ ഈ കോ ഴ്സ് അ നി വാ ര്യ മാ ണെ ന്നു മാ ണ് പ്ര ഫ സ ർ ഇ ർ ഹാ ൻ പ റ യു ന്ന ത് . എ ന്താ യാ ലും കോ ഴ്സി നു ചേ ർ ന്ന വി ദ്യാ ർ ഥി ക ളോട് ഇ ർ ഹാ ൻ കോ ൾ വാ സ്കി പറയുന്നത് ഇതാണ് , ഭൂമി ക്ക് വെ ളി യി ൽ നി ന്നെ ത്തു ന്ന അ തി ഥി ക ളെ യും ന മ്മ ൾ ന ന്നാ യി പ രി ഗ ണി ക്ക ണം .


കാലവർഷത്തിൽ തകർന്ന് ഗതാഗതം ദുഷ്ക്കരമായ നിരവിൽ പുഴ റൂട്ടിൽ സ്വകാര്യബസ്സ് തൊഴിലാളികൾ നാളെ മുതൽ അനിശ്ചിതകാല സമരത്തിലേക്ക് . റോഡിന്റെ ശോച്യാവസ്ഥക്ക് അടിയന്തരമായി പരിഹാരം കാണണമെന്നാവശ്യപ്പെട്ടാണ് ബസ് തൊഴിലാളികൾ പണിമുടക്ക് ആരംഭിക്കുന്നത് . സമരത്തിന്റെ ഭാഗമായി നാളെ രാവിലെ 11 മണിക്ക് പടിഞ്ഞാറത്തറ പൊതുമരാമത് വകുപ്പ് ഓഫീസിലേക്ക് തൊഴിലാളികൾ മാർച്ചും ധർണ്ണയും നടത്തും . മണ്ണിടിഞ്ഞ് വയനാട് ചുരം വഴിയുള്ള ചരക്ക് വാഹനങ്ങൾക്ക് നിരോധനമേർപ്പെടുത്തിയതോടെ നിരവിൽപുഴ റോഡായിരുന്നു കോഴിക്കോട് ജില്ലയിലേക്കുള്ള ഗതാഗതമാർഗം . തുടർച്ചയായി വാഹനങ്ങൾ ഈ റോഡിനെ ആശ്രയിച്ചതോടെ റോഡിന്റെ മിക്കഭാഗങ്ങളും തകരുകയായിരുന്നു . ടോറസ് ലോറികളുൾപ്പെടെ നിരവധിവാഹനങ്ങങ്ങൾ ഇപ്പോഴും ഈ റോഡിലൂടെയാണ് കോഴിക്കോട് ഭാഗങ്ങളിലേക്ക് പോവുന്നത് . നിലവിൽ 20 - ഓളം സ്വകാര്യബസുകളാണ് ഈ വഴി സർവീസ് നടത്തുന്നത് . കുഴികളിറങ്ങി പോകുന്നത് കൊണ്ട് വാഹനങ്ങൾക്ക് കേടുപാടുകൾ സംഭവിക്കുന്നതും , തൊഴിലാളികൾക്ക് വിവിധ ആരോഗ്യപ്രശ്നങ്ങളുണ്ടാകുന്നതും പതിവാണ് . അടിയന്തരമായി റോഡ് ഗതാഗതയോഗ്യമാക്കണമെന്നാണ് തൊഴിലാളികളുടെ ആവശ്യം . പ്രസ്തുത വിഷയം ബന്ധപ്പെട്ടവർ പരിഗണിക്കുന്നത് വരെ ഈ റൂട്ടിൽ സർവ്വീസ് നിർത്തിവെക്കാനാണ് സംയുക്ത തൊഴിലാളി യൂണിയൻ തീരുമാനിച്ചിരിക്കുന്നത് . അനിശ്ചിതകാല ബസ് സമരം നൂറ് കണക്കിന് പേരെ ദിനംപ്രതി ബാധിക്കും . മാനന്തവാടിയിലെത്താനുള്ള പ്രാധാനമാർഗമായതിനാൽ തന്നെ സ്കൂൾ - കോളജ് വിദ്യാർത്ഥികളെയും സമരം വലക്കും . മാനന്തവാടി - നിരവിൽപ്പുഴ റൂട്ടിൽ തരുവണ മുതൽ മക്കിയാട് വരയെുള്ള പത്ത് കിലോമീറ്ററോളം ദൂരമാണ് ഇപ്പോൾ പൂർണമായി തകർന്നിരിക്കുന്നത് . 2015 - 16 വർഷത്തിൽ റോഡ് നവീകരണത്തിനായി പത്ത് കോടി രൂപ അനുവദിക്കുകയും നവീകരണ പ്രവൃത്തികൾ 2017 നവംബറിൽ ആരംഭിക്കുകയും ചെയ്തിരുന്നു . എന്നാൽ കരാറുകാരന്റെയും അധികൃതരുടെയും അനാസ്ഥ കാരണം റോഡ് നിർമ്മാണം പാതി പോലുമെത്തിയില്ല . റോഡ് വീതികൂട്ടാനായി അശാസ്ത്രീയമായി സ്ഥലങ്ങളെടുത്ത പ്രദേശത്ത് മണ്ണിടിച്ചിലുണ്ടായി ഗതാഗതതടസമുണ്ടാകുന്നതും പതിവാണ് . റോഡ് മെറ്റൽ ചെയ്ത ഭാഗങ്ങളും മഴയിൽ ഒലിച്ചുപോയതായും കാണാം . കാലവർഷത്തിൽ വയനാട്ടിലെ ഒട്ടുമിക്ക റോഡുകളും തകർന്നുകഴിഞ്ഞു . മിക്കയിടത്തും ഇതേസ്ഥിതിയിൽ ഗതാഗതം ദുഷ്ക്കരമായിരിക്കുകയാണ് . തകർന്നവയിൽ ജില്ലയിലെ പ്രധാനപാതകളും ഉൾപ്പെടുന്നുണ്ട് .


മികച്ച പരിസ്ഥിതി ഡോക്യുമെന്റ്ററിക്കുള്ള സി ശരത്ചന്ദ്രൻ പുരസ്കാരം വാനിഷിംഗ് ഐലൻറ് ജലസമാധി നേടി . കോഴിക്കോട് കഴിഞ്ഞ മൂന്നു ദിവസമായി സംഘടിപ്പിച്ച യൂത്ത് സ്പ്രിംഗ് ഫിലിം ഫെസ്റ്റിവലിൽ ആദ്യദിനമാണ് വാനിഷിംഗ് ഐലന്റ് പ്രദർശിപ്പിച്ചത് . അന്തരിച്ച പ്രശസ്ത പരിസ്ഥിതി ഡോക്യുമെൻററി സംവിധായകൻ സി ശരത്ചന്ദ്രൻറെ പേരിൽ ഏർപ്പെടുത്തിയ പുരസ്കാരമാണിത് . മികച്ച പരിസ്ഥിതി ഡോക്യുമെൻററിക്കുള്ള പുരസ്കാരം സംവിധായകൻ ഡി ധനസുമോദിന് രാകേഷ് ശർമ്മ സമ്മാനിച്ചു . മികച്ച ഛായാഗ്രാഹകനുള്ള പുരസ്കാരം എ മുഹമ്മദും എഡിറ്റിംഗിനുള്ള പുരസ്കാരം ബി അജിത്കുമാറും റിഞ്ചു ആർവിയും നേടിയതോടെ വാനിഷിംഗ് ഐലന്റ്ജലസമാധി ഫെസ്റ്റിവലിൽ ഏറെ ശ്രദ്ധേയമായി . കേരള ശാസ്ത്രസാഹിത്യ പരിഷത്ത് ഡൽഹി ഫോറം മുൻകൈ എടുത്ത് ശ്രീജാ ശശിധരൻ , പൈപ്പർ അംഗങ്ങളായ കൃഷ്ണകുമാർ കെഎൻ , ബിനു ദാസപ്പൻ , അനൂപ് അംബിക എന്നിവരുടെ സഹകരണത്തോടെയാണ് ഡോക്യുമെൻററി നിർമ്മിച്ചത് . സിപിഎം നേതാവ് എംഎ ബേബിയാണ് ഈ ഡോക്യുമെൻററിയുടെ വിവരണം നടത്തിയിരിക്കുന്നത് . കൊല്ലം ജില്ലയിലെ മൺറോ തുരുത്തിൽ ജനങ്ങൾ അനുഭവിക്കുന്ന പാരിസ്ഥിക ബുദ്ധിമുട്ടിനെക്കുറിച്ച് ചർച്ച ചെയ്യുന്ന ഡോക്യുമെൻററിയാണിത് . അസാധാരണമായി ജലനിരപ്പ് ഉയരുന്നതിനാൽ വീടുകൾക്കുള്ളിലേക്ക് വെള്ളം കയറി വാസയോഗ്യമല്ലാതായിക്കഴിഞ്ഞു . സാമ്പത്തികശേഷിയുള്ളവർ ഈ ദ്വീപ് വിട്ടു മറ്റു സ്ഥലങ്ങളിലേക്ക് കുടിയേറി . പലവീടുകളിലും വെള്ളം കയറുന്നതിനനുസരിച്ച് കല്ലും ഇഷ്ടികയും പാകി ഉയർത്തി അതിനുമേൽ ഗൃഹോപകരണങ്ങൾ വയ്ക്കുകയാണ് പതിവ് . ദുരിതങ്ങൾക്കിടയിൽ വഴിമുട്ടി , മെല്ലെ മെല്ലെ ഇല്ലാതാകുന്ന മണ്രോത്തുരുത്തിനെക്കുറിച്ചുള്ള ഡോക്യുമെൻററി ഞെട്ടിപ്പിക്കുന്നതാണെന്ന് ഫിലിം ഫെസ്റ്റിവലിൽ സംസാരിച്ച കൽപ്പറ്റ നാരായണൻ പറഞ്ഞു .


ഗ്യാലക്സി നോട്ട് 7ൻറെ പുതുക്കിയ മോഡൽ ഉടൻ സാംസങ്ങ് പുറത്തിറങ്ങും . ദീപാവലിക്ക് മുമ്പ് ഇന്ത്യൻ വിപണികളിൽ സാംസങ്ങ് ഗ്യാലക്സി നോട്ട് 7 എത്തുമെന്നാണ് റിപ്പോർട്ട് . ബാറ്ററി തകരാറിനെത്തുടർന്ന് രാജ്യത്ത് ഈ മാസം ആദ്യം ആരംഭിക്കാനിരുന്ന വിൽപ്പന സാംസങ്ങ് നീട്ടിവെയ്ക്കുകയായിരുന്നു . സിംഗപ്പൂരിൽ 80 % നോട്ട് 7 മോഡലുകളും കമ്പനി തിരികെ വാങ്ങിച്ചു . 25 ലക്ഷം ഫോണുകളാണ് കമ്പനി തിരിച്ചുവിളിച്ചത് . വിൽപന നടത്തിയ നോട്ട് 7 ഫോണുകളിൽ 60 % തിരിച്ചെടുത്തതായി കമ്പനി കഴിഞ്ഞ ദിവസം അറിയിച്ചിരുന്നു . ഇവ കേടുപാടുകൾ തീർത്ത് അമേരിക്ക , ദക്ഷിണ കൊറിയ എന്നിവിടങ്ങളിലെ ഉപയോക്താക്കൾക്ക് തിരിച്ചുകൊടുത്തതായും കമ്പനി വ്യക്തമാക്കി . ഈ മാസം ആദ്യം തന്നെ സാംസങ്ങ് ഗ്യാലക്സി നോട്ട് 7 എത്തും എന്ന് ഉറപ്പായതോടെ ഒക്ടോബർ ഏഴിന് ഇന്ത്യയിൽ വിൽപന ആരംഭിക്കുന്ന ആപ്പിൾ ഐഫോൺ 7,7 പ്ലസ് എന്നിവയോടാകും സാംസങ്ങ് ഗ്യാലക്സി നോട്ട് 7 മത്സരിക്കേണ്ടി വരുക .


ഇന്ത്യക്കെതിരെ സിഡ്നി ടെസ്റ്റിൽ ഒന്നാം ഇന്നിങ്സ് ആരംഭിച്ച ഓസ്ട്രേലിയ പ്രതിരോധത്തിൽ . മികച്ച തുടക്കത്തിന് ശേഷം തുടർച്ചയായി വിക്കറ്റുകൾ നഷ്ടമായ ഓസീസ് ഒടുവിൽ വിവരം ലഭിക്കുമ്പോൾ ആറിന് 198 എന്ന നിലയിലാണ് . മൂന്ന് വിക്കറ്റ് നേടിയ കുൽദീപ് യാദവും രണ്ട് വിക്കറ്റ് നേടിയ രവീന്ദ്ര ജഡേജയുമാണ് ഓസീസിനെ നടുവൊടിച്ചത് . മുഹമ്മദ് ഷമി ഒരു വിക്കറ്റ് വീഴ്ത്തി . പീറ്റർ ഹാൻഡ്സ്കോംപ് ( 21 ) , പാറ്റ് കമ്മിൻസ് ( 5 ) എന്നിവരാണ് ക്രീസിൽ . 79 റൺസ് നേടിയ മാർകസ് ഹാരിസാണ് ഓസീസിന്റെ ടോപ് സ്കോറർ . ആദ്യ ഇന്നിങ്സിൽ ഇന്ത്യ 622ന് ഏഴ് എന്ന നിലയിൽ ഡിക്ലയർ ചെയ്യുകയായിരുന്നു . ചേതേശ്വർ പൂജാര ( 193 ) , ഋഷഭ് പന്ത് ( 159 ) എന്നിവരുടെ സെഞ്ചുറിയാണ് ഇന്ത്യക്ക് മികച്ച സ്കോർ സമ്മാനിച്ചത് . ഉസ്മാൻ ഖവാജ ( 27 ) , മാർകസ് ഹാരിസ് ( 79 ) , ഷോൺ മാർഷ് ( 8 ) , മർനസ് ലബുഷാഗ്നെ ( 22 ) , ട്രാവിസ് ഹെഡ് ( 20 ) , ടിം പെയ്ൻ ( 5 ) എന്നിവരാണ് പുറത്തായത് . ഖവാജയുടെ വിക്കറ്റാണ് ഓസീസിന് ആദ്യം നഷ്ടമായത് . കുൽദീപിനെതിരെ വലിയ ഷോട്ടിന മുതിർന്ന ഖവാജയ്ക്ക് പിഴച്ചു . മിഡ് വിക്കറ്റിൽ പൂജാരയുടെ കൈകളിലേക്ക് . 72 റൺസാണ് ഇരുവരും കൂട്ടിച്ചേർത്തത് . പിന്നാലെ എത്തിയത് ലബുഷാഗ്നെ . ഹാരിസും ലബുഷാഗ്നെയും പതിയെ ഓസീസിനെ മുന്നോട്ട് നയിച്ചു . ഇരുവരും മൂന്നാം വിക്കറ്റിൽ 56 റൺസ് കൂട്ടിച്ചേർത്തു . എന്നാൽ ഹാരിസിന്റെ വിക്കറ്റ് തെറിപ്പിച്ച ജഡേജ വീണ്ടും ഇന്ത്യക്ക് ബ്രേക്ക് ത്രൂ നൽകി . ജഡേജയുടെ സ്ക്വയർ കട്ട് ചെയ്യാനുള്ള ശ്രമത്തിനിടെ ബൌൾഡാവുകയായിരുന്നു . ഷോൺ മാർഷിനെ ജഡേജയുടെ തന്നെ പന്തിൽ സ്ലിപ്പിൽ രഹാനെ പിടികൂടി . ലബുഷാഗ്നെ അൽപനേരം പിടിച്ചു നിന്നെങ്കിലും ഷമിയുടെ പന്തിൽ ഷോർട്ട് ലെഗിൽ രഹാനെയ്ക്ക് ക്യാച്ച് നൽകി . ട്രാവിസ് ഹെഡ് കുൽദീപിന് റിട്ടേൺ ക്യാച്ച് നൽകി മടങ്ങി . പെയ്നാവട്ടെ കുൽദീപിന്റെ പന്തിൽ കുറ്റി തെറിക്കുകയായിരുന്നു . പന്തിന്റെ അതിവേഗ സെഞ്ചുറിയും പൂജാരയുടെ ഇരട്ട സെഞ്ചുറി നഷ്ടവുമായിരുന്നു രണ്ടാം ദിവസത്തെ പ്രധാന ഹൈലൈറ്റസ് . നാലിന് 303 എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . രവീന്ദ്ര ജഡേജയും ( 81 ) വാലറ്റത്ത് നിർണായക സംഭാവന നൽകി . നേരത്തെ മായങ്ക് അഗർവാളും ( 77 ) , ഹനുമ വിഹാരി ( 42 ) യും മികച്ച പ്രകടനം പുറത്തെടുത്തിരുന്നു . ഓസീസിന് വേണ്ടി നഥാൻ ലിയോൺ മൂന്നും ജോഷ് ഹേസൽവുഡ് രണ്ടും വിക്കറ്റ് നേടി . വിഹാരിയുടെ വിക്കറ്റാണ് രണ്ടാം ദിവസം ഇന്ത്യക്ക് ആദ്യം നഷ്ടമായത് . എന്നാൽ പിന്നീട് ഒത്തുച്ചേർന്ന പന്ത് - പൂജാര സഖ്യം 89 റൺസ് കൂട്ടിച്ചേർത്തു . അധികനേരം ഈ കൂട്ടുക്കെട്ട് മുന്നോട്ട് പോയില്ല . ഇരട്ട സെഞ്ചുറിക്ക് തൊട്ടടുത്ത് പൂജാര വീണു . 193 റൺസെടുത്ത പൂജാരയെ സ്വന്തം പന്തിൽ നഥാൻ ലിയോൺ ക്യാച്ചെടുത്ത് പുറത്താക്കുകയായിരുന്നു . ഓസീസിനെതിരെ മാത്രം മൂന്ന് ഇരട്ട സെഞ്ചുറികൾ നേടാനുള്ള അവസരമാണ് പൂജാരയ്ക്ക് നഷ്ടമായത് . 373 പന്തിൽ 22 ബൌണ്ടറി ഉൾപ്പെടെയാണ് പൂജാര 193 റൺസെടുത്തത് . ചേതേശ്വർ പൂജാരയ്ക്ക് ഇരട്ട സെഞ്ചുറി നഷ്ടമായെങ്കിലും ഋഷഭ് പന്ത് വൈകാതെ സെഞ്ചുറി പൂർത്തിയാക്കി . 189 പന്തിൽ 15 ഫോറും ഒരു സ്കിസും ഉൾപ്പെടുന്നതാണ് പന്തിന്റെ തകർപ്പൻ ഇന്നിങ്സ് . പന്തിന്റെ രണ്ടാം ടെസ്റ്റ് സെഞ്ചുറിയാണിത് . നേരത്തെ ഇംഗ്ലണ്ട് പരമ്പരയിലും പന്ത് സെഞ്ചുറി നേടിയിരുന്നു . മാത്രമല്ല , രണ്ട് രാജ്യങ്ങളിലും സെഞ്ചുറി നേടുന്ന ആദ്യ ഇന്ത്യൻ വിക്കറ്റ് കീപ്പറെന്ന നേട്ടവും പന്തിനെ തേടിയെത്തി . പന്തിന് കൂട്ടുണ്ടായിരുന്ന രവീന്ദ്ര ജഡേജയും മികച്ച പ്രകടനം പുറത്തെടുത്തു . 114 പന്തുകൾ നേരിട്ട താരം ഏഴ് ഫോറും ഒരു സിക്സും അടങ്ങുന്നതായിരുന്ന ജഡേജയുടെ ഇന്നിങ്സ് . ഇരുവരും 204 റൺസാണ് ഇരുവരും ചേർന്നുള്ള സഖ്യം കൂട്ടിച്ചേർത്തത് . നേരത്തെ , സിഡ്നിയിലും ടോസിലെ ഭാഗ്യം ഇന്ത്യയെ തുണച്ചപ്പോൾ ബാറ്റിംഗ് തെരഞ്ഞെടുക്കാൻ ക്യാപ്റ്റൻ വിരാട് കോലിക്ക് രണ്ടാമതൊന്ന് ആലോചിക്കേണ്ടിവന്നില്ല . കെ എൽ രാഹുലാണ് മായങ്കിനൊപ്പം ഇന്നിംഗ്സ് ഓപ്പൺ ചെയ്തത് . എന്നാൽ ഒരിക്കൽ കൂടി രാഹുൽ ( 9 ) തുടക്കത്തിലേ മടങ്ങി . 10 റൺസെ അപ്പോൾ ഇന്ത്യൻ സ്കോർ ബോർഡിലുണ്ടായിരുന്നുള്ളു . എന്നാൽ വൺഡൌണായി എത്തിയ പൂജാരക്കൊപ്പം ഇന്ത്യയ്ക്ക് മികച്ച അടിത്തറയിട്ട മായങ്ക് നഥാൻ ലിയോണിനെ സിക്സറടിക്കാനുള്ള ശ്രമത്തിൽ 77 റൺസെടുത്ത് പുറത്തായി . 126 / 2 എന്ന സ്കോറിൽ പൂജാരയ്ക്ക് കൂട്ടായി വിരാട് കോലി ക്രീസിലെത്തി . മികച്ച തുടക്കമിട്ട കോലിയെ ( 23 ) ലെഗ് സ്റ്റംപിന് പുറത്തുപോയൊരു പന്തിൽ ഹേസൽവുഡ് , ടിം പെയ്നിന്റെ കൈകകളിലെത്തിച്ചു . 180 റൺസായിരുന്നു അപ്പോൾ ഇന്ത്യൻ സ്കോർ . രഹാനെയും ( 18 ) നല്ല തുടക്കമിട്ടെങ്കിലും സ്റ്റാർക്കിന്റെ അതിവേഗ ബൌൺസറിൽ വീണു . പിന്നാലെ എത്തിയ ഹനുമാ വിഹാരിയിൽ പൂജാര മികച്ച പങ്കാളിയെ കണ്ടെത്തിയതോടെ ഇന്ത്യ സുരക്ഷിത തീരത്തേക്ക് നീങ്ങി . ഇരുവരും 101 റൺസാണ് കൂട്ടിച്ചേർത്തത് . ഇതിനിടെ പരമ്പരയിലെ മൂന്നാമത്തെയും ടെസ്റ്റ് കരിയറിലെ പതിനെട്ടാമത്തെയും സെഞ്ചുറിയും പൂജാര സ്വന്തം പേരിൽ കുറിച്ചു .


ഇന്ത്യ മതേതര രാജ്യമാണെന്ന വിശ്വാസവും , അതിൽ തന്നെ ഏറ്റവും മതേതരത്വവും സഹിഷ്ണുതയും ഉള്ളവരാണ് കേരളീയരെന്നുമുള്ള നമ്മുടെ അഭിമാനങ്ങൾക്ക് ക്ഷതമേൽപ്പിക്കുന്ന തരത്തിലുള്ള നിരവധി സംഭവങ്ങളാണ് സമീപ കാലത്തായി അനിയന്ത്രിതമായി നടക്കുന്നത് . മതത്തിന്റെ പേരിൽ ഉയരുന്ന വാദങ്ങൾക്കും , ചർച്ചകൾക്കുമിടെ തൻറെ നിലപാട് വ്യക്തമാക്കി നടൻ അജു വർഗ്ഗീസ് . ജാതീയവും വർഗ്ഗീയവുമായി നടക്കുന്ന ഭിന്നിപ്പിക്കലുകൾക്കിടെയാണ് അജുവിൻറെ പോസ്റ്റ് ചർച്ചയാകുന്നത് . പറയേണ്ട എന്ന് കരുതിയതാ , പക്ഷെ സത്യം ആണെന്ന് തോന്നിയാൽ കൂടെ നിൽക്കും എന്ന വിശ്വാസത്തോടെ . . . നമ്മുടെ പൂർവികന്മാരെ തമ്മിൽ തെറ്റിക്കാൻ ഉപയോഗിച്ച അതെ മാർഗം ഇന്നും പലരും നമ്മളിലും ഉപയോഗിക്കുന്നു . DIVIDE AND RULE ! ! ! United we STAND , Divided we FALL ! ! ! ( ഇവന് കിട്ടിയത് പോരെ എന്ന് ടൈപ്പ് ചെയ്യാൻ വരുന്നതിനു മുന്നേ , ഒരു വട്ടം കൂടി വായിച്ചു നോക്കും എന്ന് സമാധാനിക്കുന്നു )


ആപ്പിൾ , സാംസങ്ങ് എന്നീ മുൻനിര കമ്പനികൾക്ക് പോലും കൈവരിക്കാൻ കഴിയാത്ത നേട്ടമാണ് ചൈനീസ് കമ്പനിയായ ലീഇക്കോ . ഓൺലൈൻ വിൽപ്പനയിലൂടെ ലീ2 , ലീ മാക്സ് 2 എന്നിവയുടെ 61,000 യൂണിറ്റുകൾ വിറ്റ് ഇവർ ഇന്ത്യയിൽ നിന്നും സ്വന്തമാക്കിയത് 78 കോടിയാണ് . ഫ്ലിപ്പ് കാർട്ട് , ലീഇക്കോയുടെ സൈറ്റ് leMall . com എന്നിവ വഴിയായിരുന്നു വിൽപ്പന . ഈ ഫോണുകൾക്കായുള്ള മൊത്തം റജിസ്ട്രേഷൻ 6 ലക്ഷത്തിന് അടുത്താണ് അതിലാണ് 61,000 യൂണിറ്റുകൾ ഇതുവരെ വിറ്റത് . ഫ്ലാഷ് സെയിൽ വഴി ഏറ്റവും വലിയ ലാഭം ഒറ്റയടിക്ക് ഉണ്ടാക്കിയെന്നതാണ് ലീഇക്കോയുടെ റെക്കോഡ് . 5 . 7 ക്വാഡ് എച്ച്ഡി ഡിസ്പ്ലേയോടെയാണ് ലീ മാക്സ് 2 എത്തുന്നത് . സൂപ്പർഫോൺ എന്ന് ലീഇക്കോ വിശേഷിപ്പിക്കുന്ന ഈ ഫോണിൽ ഹൈ ഡെഫിനിഷൻ വിഡിയോയും 4കെ വിഡിയോയും ഗംഭീരമായി പ്ലേ ചെയ്യാം എന്നാണ് അവരുടെ വാഗ്ദാനം . ക്വാൽകം സ്നാപ്ഡ്രാഗൻ 820 പ്രോസ്സസർ ആണ് ഫോണിൽ ശക്തി നിർണയിക്കുന്നത് . 6 ജിബി റാം ഫോണിനെ കൂടുതൽ വേഗത്തിലും കാര്യക്ഷമവുമാക്കുന്നുവെന്ന് മാത്രമല്ല . ലീകോയുടെ എൽ ഇ വൺ എസിൽ പരാതിപ്പെട്ടിരിക്കുന്ന ചൂടാകൽ പ്രശ്നം ഈ ഫോണിൽ ഉണ്ടാകുന്നുമില്ല . ആപ്പ് ക്രാഷുകളും ഹീറ്റിങ് പ്രശ്നങ്ങളും ഒഴിവാകുമ്പോൾ തന്നെ സ്മാർട്ട് ഫോൺ ഉപയോക്താവിനെ ഈ ഫോൺ കൂടുതൽ സംതൃപ്തനാക്കും . 21 മെഗാപിക്സൽ മെയിൻ ക്യാമറ . 8 മെഗാപിക്സൽ സെൽഫി ക്യാമറ എന്നിവയാണ് ഫോണിലുള്ളത് . മാത്രമല്ല . 4കെ വീഡിയോ ഷൂട്ടുചെയ്യാനും കഴിയും . 3100 എംഎഎച്ച് ഇൻ ബിൾട്ട് ബാറ്ററിയാണ് ഇതിലുള്ളത് . മാത്രമല്ല , എസി3 ചാർജർ വഴി ദ്രുതഗതിയിൽ ഫോൺ ചാർജാകുകയും ചെയ്യുന്നു . 4ജി ഡ്യുവൽ സിം കാർഡും ഫോണിൽ ഉപയോഗിക്കാം . ഫിംഗർപ്രിന്റ് സെൻസർ ഫോണിൻറെ മറ്റൊരു പ്രത്യേകതയാണ് . ലീകോയുടെ എൽഇ 2 മോഡലിന് 11,999 രൂപയാണ് വില . ലീകോ മാക്സ് 2ന് 22,999 ( 32 ജിബി , 4ജിബി റാം ) രൂപയാണ് വില . ഇതിൻറെ തന്നെ 6 ജിബി റാം , 64 ജിബി ഫോണിന് 29,999 രൂപയാണ് വില .


ബിറ്റ് കോയിനെതിരെ വീണ്ടും മുന്നറിയിപ്പുമായി റിസർവ് ബാങ്ക് . ബിറ്റ് കോയിൻറെ മൂല്യത്തിലെ ക്രമാതീതമായ വർദ്ധന കരുതിയിരിക്കണമെന്ന് ആർ . ബി . ഐ മുന്നിറിയിപ്പ് നൽകി . ഇതിനിടെ ചരിത്രത്തിലാദ്യമായി ബിറ്റ് കോയിൻ മൂല്യം 12,000 ഡോളർ ( ഏകദേശം 7,74,927 രൂപ ) കടന്നു . ബിറ്റ്കോയിൻ ഉൾപ്പെടെയുള്ള വെർച്വൽ കറൻസികൾക്ക് ഒരു ആസ്തിയുടെ പിൻബലവുമില്ലെന്നും വെറും ഊഹക്കച്ചവടത്തിലുണ്ടാകുന്ന മൂല്യം മാത്രമാണ് അവയുടേതെന്നും റിസർവ് ബാങ്ക് അറിയിച്ചു . സമീപകാലത്തുതന്നെ വലിയ ചാഞ്ചാട്ടങ്ങൾ ക്രിപ്റ്റോ കറൻസികളുടെ മൂല്യത്തിൽ ഉണ്ടായിട്ടുണ്ട് . ഇത്തരം ചാഞ്ചാട്ടങ്ങളിൽ നിക്ഷേപകർക്ക് വലിയ നഷ്ടമുണ്ടാകാനുള്ള സാധ്യതയുണ്ട് . എന്നാൽ ഏതെങ്കിലും രാജ്യങ്ങളുടെ കേന്ദ്ര ബാങ്കുകളുടെയോ അല്ലെങ്കിൽ സർക്കാരുകളുടെയുമൊന്നും നിയന്ത്രണത്തിലല്ല ഓൺലൈൻ കറൻസികളെന്നും ആർ . ബി . ഐ ഓർമ്മിപ്പിച്ചു . ഏതാനും ദിവസങ്ങളായി ഓൺലൈൻ കറൻസി വിപണികളിൽ ബിറ്റ്കോയിന്റെ വില കുതിക്കുകയാണ് .


ഇറക്കുമതി ചുങ്കം കേന്ദ്രസർക്കാർ വർധിപ്പിച്ചതിനെ തുടർന്ന് മൊബൈൽ ഫോണുകൾ , ടി . വി . സെറ്റുകൾ , മൈക്രോവേവ് ഔവൻ , എൽഇഡി ബൾബുകൾ , സെറ്റ് ടോപ്പ് ബോക്സ് തുടങ്ങിയ ഇലക്ട്രിക്ക് ഉൽപന്നങ്ങളുടെ വില വർധിച്ചേക്കും . പ്രാദേശിക ഉൽപാദകരെ സഹായിക്കുക എന്ന ലക്ഷ്യത്തോടെയാണ് കേന്ദ്രസർക്കാർ വിദേശത്തു നിന്നു ഇറക്കുമതി ചെയ്യുന്ന ഇലക്ട്രിക്ക് ഉൽപന്നങ്ങളുടെ നികുതി വർധിപ്പിച്ചത് . കഴിഞ്ഞ ആഴ്ച്ചയാണ് ഇതുസംബന്ധിച്ച പ്രഖ്യാപനം കേന്ദ്രസർക്കാർ നടത്തിയത് . സർക്കാർ ഉത്തരവനുസരിച്ച് ഇറക്കുമതി ചെയ്യുന്ന ടെലിവിഷൻ സെറ്റുകളുടെ കസ്റ്റംസ് ഡ്യൂട്ടി 20 ശതമാനവും മൊബൈൽ ഫോണുകളുടേത് 15 ശതമാനവുമാണ് വർധിപ്പിച്ചിരിക്കുന്നത് . മൈക്രോവേവ് ഔവനും എൽഇഡി ലൈറ്റുകൾക്കും 20 ശതമാനം കസ്റ്റംസ് ഡ്യൂട്ടി ചുമത്തിയിട്ടുണ്ട് . നികുതി വർധിക്കുന്നതോടെ ഒരു എൽഇഡി ടിവിയുടെ വിലയിൽ വലിപ്പം അനുസരിച്ച് 2000 രൂപ മുതൽ 10,000 രൂപ വരെ വർധിക്കുമെന്നാണ് കണക്കാക്കുന്നത് . പുതിയ സാഹചര്യത്തിൽ കൂടുതൽ വിദേശ കമ്പനികൾ തങ്ങളുടെ ഉൽപാദനം ഇന്ത്യയിലേക്ക് മാറ്റാൻ ശ്രമിക്കുകയോ ഇന്ത്യൻ കമ്പനികളെ നിർമ്മാണപങ്കാളികളാക്കി മാറ്റുകയോ ചെയ്യുമെന്നാണ് പ്രതീക്ഷിക്കുന്നത് . നികുതി വർധനവിനെ തുടർന്ന് ആപ്പിൾ തങ്ങളുടെ ഫോണുകളുടെ വില വർധിപ്പിച്ചിട്ടുണ്ട് . 3720 രൂപ വരെ വിവിധ മോഡലുകൾക്ക് ആപ്പിൾ വർധിപ്പിച്ചെന്നാണ് വിവരം .


ബാങ്കുകൾ നൽകുന്ന പൂജ്യം ശതമാനം പലിശ പദ്ധതികൾ നിർത്തലാക്കണമെന്ന് റിസർവ്വ് ബാങ്ക് ഓഫ് ഇന്ത്യ . ഗൃഹോപകരണങ്ങളും മറ്റും വാങ്ങുന്നതിനായാണ് ഇത്തരം വായ്പ്കൾ ക്രെഡിറ്റ് കാർഡ് ഉടമകൾക്ക് നൽകുന്നത് . എന്നാൽ ഇത്തരം വായ്പകൾ നൽകുന്നതിലൂടെ ഉപഭോക്താവിന്റെ മേൽ അവർപോലും അറിയാതെ പലിശ അടിച്ചേൽപ്പിയ്ക്കുകയും കബളിപ്പിയ്ക്കുകയുമാണ് ചെയ്യുന്നതെന്ന് മനസിലാക്കിയതിനെത്തുടർന്നാണ് വായ്പ നിർത്തലാക്കാൻ തീരുമാനിയ്ക്കുന്നതെന്ന് റിസർവ്വ് ബാങ്ക് സെപ്റ്റംബർ 25 ന് പുറത്തിറക്കിയ വിഞ്ജാപനത്തിൽ പറയുന്നു . പലിശാമാനദണ്ഡങ്ങൾ കൃത്യമായി പാലിയ്ക്കാത്തവയാണ് ഇത്തരം ലോണുകളെന്നും റിസർവ്വ് ബാങ്ക് . എന്നാൽ ദീപാവലി ഉൾപ്പടെയുള്ള ആഘോഷങ്ങൾ വരാനിരിയ്ക്കുന്ന സാഹചര്യത്തിൽ ആർബിഐയുടെ ഈ നടപടി ഗൃഹോപകരണ വ്യാപാരികളെ ബാധിയ്ക്കും . കോടിക്കണക്കിന് രൂപയുടെ വരുമാനമാണ് പൂജ്യം ശതമാനം വായ്പയിലൂടെ ഗൃഹോപകരണ വിപണികൾ നേടിയിരുന്നത് . വാണിജ്യ ബാങ്കുകളോട് ഇത്തരത്തിലുള്ള ചില ലോണുകൾ നിർത്തലാക്കുന്നതിനെപ്പറ്റി മുൻപേ ആർബിഐ അന്വേഷിച്ചിരുന്നു . പൂജ്യം ശതമാനം പലിശ എന്ന പേരിൽ ബാങ്കുകൾ വായ്പ നൽകുന്നുണ്ടെങ്കിലും പ്രോസസിംഗ് ഫീ ആയിട്ടും മറ്റും ഈ പണം ഉപഭോക്താക്കളിൽ നിന്ന് തന്നെ മുതലെടുക്കാറുണ്ടെന്നും ആർബിഐയുടെ സർക്കുലറിൽ പറയുന്നു . ഡെബിറ്റ് കാർഡ് ഉപയോഗിച്ച് സാധനം വാങ്ങുമ്പോൾ അധിക തുക ഈടാക്കരുതെന്നും ബാങ്കുകൾക്ക് നിർദ്ദേശം നൽകിയിട്ടുണ്ട് .


ഒരു പെൺകുട്ടി ആത്മഹത്യ ചെയ്യാനുള്ള 13 കാരണങ്ങൾ പറയുന്ന ' 13 റീസൺസ് വൈ ' എന്ന സീരിയൽ ലോകമെങ്ങും ആശങ്ക പടർത്തുന്നു . യുഎഇയിലെ സ്കൂളുകളിൽ കുട്ടികൾ സീരിയൽ കാണുന്നത് വിലക്കണമെന്ന് അധ്യാപകർ മാതാപിതാക്കൾക്ക് മുന്നറിയിപ്പ് നൽകി . സീരിയൽ കണ്ട് അമേരിക്കയിലുൾപ്പെടെ നിരവധി വിദ്യാർത്ഥികൾ ആത്മഹത്യ ചെയ്ത സാഹചര്യത്തിലാണിത് . കുട്ടികളിൽ ആത്മഹത്യാ പ്രവണത വർധിപ്പിക്കുന്ന ഈ സീരിയൽ കാനഡ , ന്യൂസിലാൻഡ് തുടങ്ങി നിരവധി രാജ്യങ്ങളിലെ സ്കൂളുകളിൽ നിരോധിച്ചിരുന്നു . ഇതിനെക്കുറിച്ച് ചർച്ച ചെയ്യാൻ പോലും അനുവദിക്കരുതെന്നാണ് നിർദ്ദേശം . നെറ്റ്ഫ്ളിക്സ് സംപ്രേക്ഷണം ചെയ്യുന്ന സീരിയലിൽ ലൈംഗികാതിക്രമം , പീഡനം , ആത്മഹത്യ , വിദ്യാർത്ഥികളുടെ പ്രശ്നങ്ങൾ പരിഹരിക്കാൻ മുതിർന്നവർ കാണിക്കുന്ന അലംഭാവം തുടങ്ങിയ കാര്യങ്ങളാണ് ചർച്ച ചെയ്യുന്നത് . ആത്മഹത്യ ചെയ്യുന്നത് മഹത്തായ കാര്യമാണ് ഇതിൽ ചിത്രീകരിച്ചിരിക്കുന്നത് . മനോബലമില്ലാത്ത കുട്ടികൾ ഇത് കണ്ടാൽ ആത്മഹത്യ ചെയ്യാൻ സാധ്യതയുണ്ടെന്ന് മനശാസ്ത്രജ്ഞന്മാർ പറയുന്നു .


ഐഫോൺ ഉപയോഗിച്ച് സ്വന്തം ക്യാൻസർ കണ്ടെത്തിയ ഡോക്ടർ വിസ്മയമായി . ഐഫോണുമായി ബന്ധിപ്പിച്ച് പ്രവർത്തിക്കുന്ന അൾട്രാസൌണ്ട് സ്കാൻ മെഷീനാണ് ഡെൻവറിലെ വാസ്കുലാർ സർജനായ ഡോ . ജോൺ മാർട്ടിന്റെ ക്യാൻസർ കണ്ടെത്താൻ സഹായിച്ചത് . ബട്ടർഫ്ലൈ നെറ്റ്വർക്ക് എന്ന കമ്പനിയാണ് ഐഫോൺ ഉപയോഗിച്ച് പ്രവർത്തിക്കുന്ന പ്രത്യേക സ്കാൻ മെഷീൻ വികസിപ്പിച്ചത് . ബട്ടർഫ്ലൈ നെറ്റ്വർക്കിലെ ചീഫ് മെഡിക്കൽ ഓഫീസറായ ജോൺ മാർട്ടിൻ , ഈ സ്കാൻ മെഷീൻ വികസിപ്പിക്കുന്നതിൽ പങ്കാളിയായിരുന്നു . ഇതേത്തുടർന്നാണ് ഏറെനാളായി തൊണ്ടയിലുണ്ടായിരുന്ന അസ്വസ്ഥതയെക്കുറിച്ച് , ഐഫോൺ അധിഷ്ഠിത അൾട്രാസൌണ്ട് സ്കാൻ മെഷീൻ ഉപയോഗിച്ച് സ്വന്തമായി പരിശോധന നടത്തിയത് . അപ്പോൾ നാക്കിന്റെ ഉൾവശത്ത് തുടങ്ങിയ ക്യാൻസർ തൊണ്ടയിലാകെ വ്യാപിച്ചതായി കണ്ടിരുന്നു . എന്നാൽ ഉടൻതന്നെ വിദഗ്ദ്ധ ചികിൽസയിലൂടെ രോഗത്തെ മറികടക്കാൻ ഡോ . ജോൺ മാർട്ടിന് സാധിച്ചു . ശസ്ത്രക്രിയയും അതിനുശേഷമുള്ള റേഡിയേഷൻ ചികിൽസയുമാണ് ഡോക്ടറുടെ ജീവൻ രക്ഷിച്ചത് .


സൽമാൻഖാന് ഒരു കുട്ടിയുടെ പിതാവ് ആകണം , പക്ഷെ വിവാഹം ഇപ്പോഴും ചിന്തിക്കുന്നില്ല താരം . ബോളിവുഡിൽ എന്നും ഒറ്റയ്ക്ക് ആയിരുന്ന താരത്തിന് അടുത്തിടെയാണ് പുതിയ മോഹം തുടങ്ങിയത് . തൻറെ സമകാലികർ എല്ലാം കുട്ടികളാകുകയും ചിലരുടെ മക്കൾ നായികമാരാകാൻ തയ്യാറെടുക്കുകയുമൊക്കെ ചെയ്യുമ്പോഴാണ് അസ്ഥിത്വത്തിൽ നിന്നു തന്നെ ഒരു കുഞ്ഞു വേണമെന്ന് താരത്തിന് തോന്നിയത് . പക്ഷേ അതിന്റെ പേരിൽ കല്യാണം കഴിക്കാൻ ഒരുക്കമല്ലാത്ത താരം വാടക ഗർഭം ധരിക്കാൻ ആളെ കിട്ടുമോ എന്നാണ് തെരയുന്നത് . ഈ ഡിസംബറിൽ 52 തികയുന്ന താരത്തിന് നല്ലകാലം കഴിഞ്ഞപ്പോൾ ഉണ്ടായിരിക്കുന്ന മോഹം സാക്ഷാത്കരിക്കാൻ സൽമാൻറെ കുടുംബത്തിൻറെ പൂർണ്ണ പിന്തുണയുണ്ടെന്നാണ് റിപ്പോർട്ട് . അടുത്ത രണ്ടോ മൂന്നോ വർഷത്തിനുള്ളിൽ പിതാവാകാനാണ് താരം ഒരുങ്ങുന്നത് . ഇപ്പോൾ കുട്ടിയുണ്ടായാൽ അതിന് 20 വയസ്സാകുമ്പോൾ താൻ പടുവൃദ്ധനാകുമെന്ന് അറിയാമെങ്കിലും പിതാവാകാനുള്ള ആഗ്രഹം നിറവേറ്റാൻ തന്നെ പോകുകയാണ് സൽമാൻ . സഹോദരിയുടെ പുത്രനെ സൽമാൻ താലോലിക്കുന്ന ദൃശ്യം കഴിഞ്ഞ ദിവസമാണ് പുറത്തു വന്നത് . വിവാഹം കഴിക്കാതെ പിതാവാകുന്ന പരിപാടി ബോളിവുഡിൽ ആദ്യം കൊണ്ടുവന്നത് തുഷാർ കപൂറായിരുന്നു . 2016 ൽ മകൻ ലക്ഷ്യയെ നേടിയ തുഷാറിന് പിന്നാലെ സംവിധായകൻ കരൺ ജോഹറും കല്യാണം കഴിക്കാതെ അച്ഛനായി . ഇരട്ടകളായ യാഷും റൂഹിയുമാണ് കരണിന്റെ സമ്പാദ്യം .


ബഹിരാകാശഗവേഷണ രംഗത്തെ വലിയ കണ്ടുപിടുത്തവുമായി വീണ്ടും നാസ . നാസയുടെ കെപ്ലർ ടെലസ്കോപ്പ് സൌരയൂഥത്തിന് പുറത്ത് 100 ഭൌമസമാന ഗ്രഹങ്ങളെക്കൂടി കണ്ടെത്തി . ജീവൻ നിലനിൽക്കാൻ സാധ്യതയുള്ള മേഖലയിൽ 9 പുതിയ ഗ്രഹങ്ങളെ കണ്ടെത്തിയതായും നാസയിലെ ശാസ്ത്രജ്ഞർ പ്രഖ്യാപിച്ചു . സൌരയൂഥത്തിന് പുറത്ത് ജീവൻ തെരയുന്നവർക്ക് ഏറെ പ്രതീക്ഷ നൽകുന്ന വാർത്തയാണ് നാസ പുറത്ത് വിട്ടിരിക്കുന്നത് . നമ്മുടെ സൌരയൂഥത്തിന് പുറത്ത് മറ്റ് നക്ഷത്രങ്ങളെ ചുറ്റുന്ന 1284 പുതിയ ഗ്രഹങ്ങളെയാണ് ഇത്തവണ കെപ്ലർ ടെലസ്കോപ്പ് കണ്ടെത്തിയത് . ഇത്രയേറെ എക്സോപ്ലാനറ്റുകളുടെ കണ്ടെത്തൽ ഒരുമിച്ച് പ്രഖ്യാപിക്കന്നത് ഇതാദ്യമായാണ് . ഇതിൽ 100 എണ്ണം ഭൂമിയുടെ സമാന വലിപ്പം ഉള്ളവയാണെന്നാണ് ശാസ്ത്രജ്ഞർ പറയുന്നത് . ജീവന് നിലനിൽക്കാൻ സാധ്യതയുള്ള മേഖലയിൽ നിലനിൽക്കുന്ന 9 ഗ്രഹങ്ങളെയും കണ്ടത്തിയിട്ടുണ്ട് . ഈ ഗ്രഹങ്ങളിൽ ദ്രാവകാവസ്ഥയിൽ ജലം ഉണ്ടാകാനുള്ള സാധ്യതയുണ്ടെന്നാണ് ശാസ്ത്രജ്ഞർ പറയുന്നത് . സൌരയൂഥത്തിന് പുറത്തുള്ള ഗ്രഹങ്ങളെ കണ്ടെത്താൻ 2009 മാർച്ച് 7നാണ് കെപ്ലർ ടെലസ്കോപ്പ് വിക്ഷേപിച്ചത് .


രണ്ട് ദിവസത്തെ അവധിക്ക് ശേഷം , സംസ്ഥാനത്ത് ശമ്പളവും പെൻഷനും വിതരണം ചെയ്ത് തുടങ്ങി . 150 കോടി രൂപയാണ് ആദ്യദിനം വിതരണത്തിന് വേണ്ടത് . ആവശ്യമായ മുറയ്ക്ക് ബാങ്കുകൾ ട്രഷറികളിലേക്ക് പണം എത്തിക്കുന്നുണ്ട് . പത്തരയോടെ തന്നെ ഭൂരിഭാഗം ട്രഷറികളിലും പണമെത്തി . തെക്കൻ കേരളത്തിലും മധ്യകേരളത്തിലും പെൻഷൻ , ശമ്പള വിതരണം തടസ്സമില്ലാതെ നടന്നു . അതേസമയം , തിരുവനന്തപുരം സബ് ട്രഷറിയിൽ പണം എത്താൻ വൈകിയത് ഇടപാടുകാരുടെ പ്രതിഷേധത്തിന് ഇടയാക്കി . സാങ്കേതിക പിഴവാണ് കാരണമെന്നാണ് അധികൃതരുടെ വിശദീകരണം . കറൻസി ക്ഷാമം രൂക്ഷമായ മലബാർ മേഖലയിൽ ആവശ്യമായ തുകയുടെ പകുതി മാത്രമാണ് ഇന്ന് ട്രഷറികൾക്ക് കൈമാറിയത് . എങ്കിലും മുൻ മാസത്തെ അപേക്ഷിച്ച് ഇക്കുറി ആശങ്കയില്ലെന്നാണ് ഇടപാടുകാരുടെ പ്രതികരണം . അടുത്ത രണ്ട് ദിവസത്തേക്ക് കൂടി ആവശ്യമായ പണം ബാങ്കുകളിൽ ഉണ്ടെന്നാണ് കണക്കുകൂട്ടൽ .


തെലുങ്ക് സിനിമാവേദിയെ ഇളക്കിമറിച്ച് സൂപ്പർതാരം രവിതേജ അടക്കമുള്ളവർ കുടുങ്ങിയ മയക്കുമരുന്ന് കടത്ത് കേസിൽ പ്രമുഖ തെന്നിന്ത്യൻ താരം കാജൽ അഗർവാളിൻറെ മാനേജരെയും പോലീസ് അറസ്റ്റ് ചെയ്തതായി റിപ്പോർട്ട് . കാജലിന്റെ മാനേജർ റോണിയെ സ്പെഷ്യൽ ടീം ഇന്നലെ അറസ്റ്റ് ചെയ്തതായും ഇയാളുടെ വീട്ടിൽ നിന്നും മയക്കുമരുന്ന് പായ്ക്കറ്റുകൾ കണ്ടെത്തിയെന്നും റിപ്പോർട്ടിൽ പറയുന്നു . മയക്കുമരുന്ന് പതിവായി ഉപയോഗിച്ചിരുന്ന ഇയാൾ മരുന്നു വിൽപ്പനക്കാരെ പല തവണ വിളിച്ചതായി പോലീസ് കണ്ടെത്തിയിരുന്നു . ഇത് പിന്തുടർന്നാണ് ഇയാളിൽ എത്തിയത് . റോണിയെ റിമാന്റ് ചെയ്തതിന് പിന്നാലെ രക്തസാമ്പിളുകൾ ശേഖരിച്ച് പരിശോധനയ്ക്ക് അയയ്ക്കുകയും ചെയ്തിട്ടുണ്ട് . സംഭവത്തിൽ കാജൽ ഇതുവരെ പ്രതികരിച്ചിട്ടില്ല . ദീർഘകാലമായി തെലുങ്ക് സിനിമാവേദിയിൽ പല നടിമാരുടെയും മാനേജരായി ജോലി ചെയ്തിട്ടുള്ള റോണി മുമ്പ് റാഷി ഖന്നയുടെയും ലാവണ്യാ ത്രിപാഠിയുടേയും മാനേജർ ആയിരുന്നു . കേസ് അന്വേഷണം മുറുകുമ്പോൾ പല സെലിബ്രിട്ടികളും അകത്തു പോകുമെന്നാണ് വിലയിരുത്തൽ . പലരുടെയും വിവരങ്ങളും കോൾ റെക്കോഡുകളും ശേഖരിക്കുന്ന തിരക്കിലാണ് പോലീസ് . പതിവായി മയക്കുമരുന്ന് ഉപയോഗിച്ചിരുന്നു എന്ന കൃത്യമായ തെളിവുകളുടെ അടിസ്ഥാനത്തിൽ ഏതാനും സെലിബ്രിട്ടികൾക്ക് സ്പെഷ്യൽ ഇൻവെസ്റ്റിഗേഷൻ ടീം നോട്ടീസും അയച്ചിട്ടുണ്ട് . കേസിൽ ഇതുവരെ സിനിമാനടന്മാരും രാഷ്ട്രീയക്കാരും ബിസിനസുകാരുമായി ഒരു വൻ പട്ടിക തന്നെ പോലീസ് തയ്യാറാക്കിയിട്ടുണ്ട് . നടീനടന്മാരായ രവിതേജ , പുരി ജഗന്നാഥ് , സുബ്ബരാജ് , ചാർമീകൌർ , ഐറ്റം നർത്തകി മുമൈദ് ഖാൻ , നന്ദു , തരുൺ , നവദീപ് , ശ്യാം കെ നായ്ഡു , ചിന്ന എന്നിവർക്കെല്ലാമാണ് പോലീസ് നോട്ടീസ് അയച്ചിട്ടുള്ളത് . വിദ്യാർത്ഥികൾ ഉൾപ്പെടെ മയക്കുമരുന്ന് വ്യാപാരം നടക്കുന്നതായി കണ്ടെത്തിയതിന്റെ വെളിച്ചെത്തിൽ സ്പെഷ്യൽ ഇൻവെസ്റ്റിഗേഷൻ ടീം സ്കൂളുകളിലും കോളേജുകളിലും പഠിക്കുന്ന കുട്ടികളെ നിരീക്ഷിക്കാൻ മാതാപിതാക്കൾക്ക് പോലീസ് പ്രത്യേക നിർദേശം തന്നെ നൽകിയിരിക്കുകയാണ് .


അതേസമയം രണ്ടാം ഭാഗം ഒരുങ്ങുമ്പോൾ , കട്ടപ്പ എന്തിന് ബാഹുബലിയെ കൊന്നു എന്നതിലുപരി സാങ്കേതിക തികവൊത്ത ദൃശ്യ വിരുന്നാണ് ആരാധകർ പ്രതീക്ഷിക്കുന്നത് . ബാഹുബലിയേക്കാൾ അതിശയിപ്പിക്കുന്ന ക്ലൈമാക്സ് രംഗങ്ങൾ ബാഹുബലി ദ കൺക്ലൂഷനിൽ പ്രതീക്ഷിക്കാം . അത് ഏറ്റവും മികച്ചതാക്കുന്നതിനുള്ള ശ്രമത്തിലാണ് അണിയറപ്രവർത്തകർ . കട്ടപ്പ എന്തിന് ബാഹുബലിയെ കൊന്നുവെന്ന് വിശദീകരിക്കുന്ന ഭാഗം ചിത്രീകരിച്ചു കഴിഞ്ഞു . ചിത്രീകരണ സമയത്ത് ഒരു ഭാഗവും ചോരാതിരിക്കാൻ അണയറപ്രവർത്തർ മൊബൈൽ ഫോണുകൾ കൊണ്ടുവരുന്നത് പോലും വിലക്കിയിരുന്നു . 130 കോടി രൂപയുടെ ബജറ്റിലാണ് സിനിമ നിർമ്മിക്കുന്നത് . ആദ്യ ഭാഗം ബോക്സ് ഓഫീസിൽ നേടിയത് 600 കോടി രൂപയായിരുന്നു . അടുത്ത വർഷം ഏപ്രിൽ 28ന് ചിത്രം പ്രദർശനത്തിന് എത്തുമെന്നാണ് പ്രഖ്യാപനം .


എ എഫ് സി ഏഷ്യൻ കപ്പിൽ ബൂട്ടണിയുന്ന ഇന്ത്യൻ ഫുട്ബോൾ ടീമിന് ആശംസകളുമായി ക്രിക്കറ്റ് താരം കുൽദീപ് യാദവ് . ട്വിറ്ററിലൂടെയാണ് ഇന്ത്യൻ സ്പിന്നർ ടീമിന് ആശംസകൾ കൈമാറിയത് . ഏഷ്യാ കപ്പിൽ ഇന്ത്യൻ ടീമിൻറെ മത്സരം കാണാനുള്ള ആകാംക്ഷയിലാണ് . ടീമിന് എല്ലാവിധ ആശംസകളും നേരുന്നു . നമ്മൾ കപ്പടിക്കുമെന്ന് ഉറച്ചുവിശ്വസിക്കുന്നതായും ട്വിറ്ററിൽ കുൽദീപ് യാദവ് കുറിച്ചു . ടെസ്റ്റ് പരമ്പരയ്ക്കായി ഓസ്ട്രേലിയയിലാണ് കുൽദീപുള്ളത് . ഏഷ്യൻ കപ്പിൽ നാളെയാണ് ഇന്ത്യയുടെ ആദ്യ മത്സരം . ഇന്ത്യ നാളെ വൈകിട്ട് ഏഴിന് തായ്ലൻഡിനെ നേരിടും . 1964ലെ റണ്ണേഴ്സ് അപ്പായ ഇന്ത്യ 1984ലും 2011ലും ഗ്രൂപ്പ് ഘട്ടത്തിൽ പുറത്തായി . ഏഴ് വർഷം മുൻപ് കളിച്ച ടീമിലെ രണ്ടുപേർ മാത്രമാണ് ഇപ്പോഴത്തെ ഇന്ത്യൻ ടീമിലുള്ളത് . ക്യാപ്റ്റൻ സുനിൽ ഛേത്രിയും ഗോളി ഗുർപ്രീത് സിംഗ് സന്ധുവും . അനസ് എടത്തൊടികയും ആഷിക് കുരുണിയനുമാണ് ടീമിലെ മലയാളി സാന്നിധ്യം . ഗ്രൂപ്പ് എയിൽ ബഹറിനും യു എ ഇയുമാണ് ഇന്ത്യയുടെ മറ്റ് എതിരാളികൾ


നടൻ കമൽ ഹാസൻ 63 - ാം പിറന്നാൾ ദിനത്തിൽ ജനങ്ങളുമായി സംവദിക്കുവാൻ മൊബൈൽ ആപ്ലിക്കേഷൻ പുറത്തിറക്കി . മയ്യം വിസിൽ എന്ന പേരിലാണ് ആപ്പ് പുറത്തിറക്കിയത് . അഴിമതി നടക്കുമ്പോൾ ജനങ്ങൾക്ക് സംസാരിക്കാനുള്ള വേദിയാണ് ഈ ആപ്പെന്നും കമൽ പറഞ്ഞു . ജനങ്ങൾക്കുവേണ്ടി പ്രവർത്തിക്കുന്നത് ശരിയായ രീതിയിൽ വേണം . തമിഴ്നാടിനെ നന്മയുടെ ദേശമാക്കുകയാണ് ലക്ഷ്യം . അധികാരത്തിലെത്തിയാൽ തന്നെ ചൂണ്ടിയും വിസിലടിക്കാമെന്നും കമൽ ചെന്നൈയിൽ പറഞ്ഞു . അതേസമയം , ആരാധകർ കാതോർത്തിരുന്ന രാഷ്ട്രീയ പ്രഖ്യാപനം കമൽ നടത്തിയില്ല . ചെന്നൈയിലെ ശക്തമായ മഴ പ്രമാണിച്ച് പിറന്നാൾ ദിനത്തിൽ ആഘോഷങ്ങൾ വേണ്ടെന്നും കമൽ തീരുമാനിച്ചിരുന്നു . നേരത്തേ , കമൽ ഹാസൻ നവംബർ ഏഴിന് പാർട്ടി രൂപീകരിക്കുമെന്ന രീതിയിൽ വാർത്തകൾ പ്രചരിച്ചിരുന്നു . എന്നാൽ പാർട്ടി പ്രഖ്യാപനം ഉണ്ടാകില്ലെന്ന് അദ്ദേഹം പിന്നീട് വ്യക്തമാക്കുകയും ചെയ്തിരുന്നു .


കോടതി ഉത്തരവ് ഇല്ലാതെ ആക്ഷേപങ്ങളുള്ള പോസ്റ്റുകൾ നീക്കം ചെയ്യില്ലെന്ന് ഫേസ്ബുക്ക് നയം വ്യക്തമാക്കുന്നു . ഇന്ത്യയിൽ നിന്നുള്ള വിവാദ പോസ്റ്റുകൾ നീക്കം ചെയ്യുന്നത് സംബന്ധിച്ച് ഫെയ്സ്ബുക്ക് പുതിയ നിയമം പുറത്തിറക്കിയത് . ഇനി മുതൽ പോസ്റ്റുകൾ നീക്കം ചെയ്യാൻ ആവശ്യപ്പെട്ടുള്ള ഒരു വ്യക്തിയുടെയോ സർക്കാറിൻറെയോ നിർദ്ദേശങ്ങൾക്കൊപ്പം കോടതി ഉത്തരവ് സമർപ്പിക്കേണ്ടിവരും . എന്നാൽ ഇത്തരത്തിൽ കോടതി ഓഡറുമായി പോയാൽ , പോസ്റ്റുകൾ നീക്കം ചെയ്യണോ എന്ന കാര്യം ഫേസ്ബുക്കിൻറെ നിയമകാര്യ വിഭാഗം ചർച്ച ചെയ്ത് തീരുമാനമെടുക്കും . നിലവിൽ ഉപയോക്താക്കൾ ഒന്നടങ്കം പരാതിപ്പെട്ടാൽ പോസ്റ്റ് നീക്കം ചെയ്യുമായിരുന്നു . എന്നാൽ ഇനി അത്തരം നീക്കങ്ങൾ അനുവദിക്കില്ലെന്നും ഫേസ്ബുക്ക് പോളിസിയിൽ പറയുന്നു . എന്നാൽ ഈ മാറ്റം എല്ലാ പോസ്റ്റുകൾക്കും ബാധകമല്ല . വ്യക്തിഹത്യ , തീവ്രവാദം , വർഗീയത എന്നിവ പ്രചരിപ്പിക്കുന്ന പോസ്റ്റുകൾ ഫേസ്ബുക്ക് കമ്മ്യൂണിറ്റി ഗൈഡ്ലൈൻസ് വഴി ഇപ്പോഴും നീക്കം ചെയ്യാവുന്നതാണ് .


ടി എന്താണെന്ന് തനിക്ക് മനസിലായിട്ടില്ലെന്ന് തുറന്ന് സമ്മതിച്ച് ബി . ജെ . പി മന്ത്രി . മധ്യപ്രദേശിലെ മന്ത്രിയായ ഓം പ്രകാശ് ധ്രുവിൻറേതാണ് ഈ തുറന്നു പറച്ചിൽ . നോട്ട് നിരോധനത്തിൻറെ ഒന്നാം വാർഷികം ആഘോഷിക്കുന്നതിനായി ബി . ജെ . പി സംഘടിപ്പിച്ച പൊതു ചടങ്ങിലായിരുന്നു മന്ത്രിയുടെ പ്രസ് താവന . തനിക്ക് ജി . എസ് . ടി എന്താണെന്ന് മനസിലായിട്ടില്ല . അതുകൊണ്ട് ജി . എസ് . ടിയെ സംബന്ധിച്ച് സംസാരിക്കുന്നില്ല . ചാർട്ടേർഡ് അക്കൌണ്ടുമാർക്കും വ്യാപാരികൾക്കും ഇതിനെ കുറിച്ച് ധാരണയില്ല . പലരും ജി . എസ് . ടിയെ കുറിച്ച് മനസിലാക്കി വരുത്തതേയുളളുവെന്നും ധ്രുവ് പറഞ്ഞു . നേരത്തെ ജി . എസ് . ടിയെ സംബന്ധിച്ച് രൂക്ഷമായ വിമർശനങ്ങളാണ് പ്രതിപക്ഷം ഉയർത്തിയത് . കോൺഗ്രസ് ഉപാധ്യക്ഷൻ രാഹുൽ ഗാന്ധിയും പശ് ചിമബംഗാൾ മുഖ്യമന്ത്രി മമത ബാനർജിയും ജി . എസ് . ടിയെ രൂക്ഷമായ ഭാഷയിൽ വിമർശിച്ചിരുന്നു .


ഫേസ്ബുക്കിലെ സന്ദേശങ്ങൾക്കു താരം മറുപടി നൽകാത്തതിന് യുവാവ് നടിയെ അസഭ്യവർഷം നടത്തി . മോഡലും സീരിയൽ നടിയുമായ ആമിക്കു നേരെയാണ് യുവാവ് ഫേസ്ബുക്ക് വഴി അസഭ്യവർഷം നടത്തിയത് . തുടർന്ന് ആമി ഫേസ്ബുക്കിലൂടെ പ്രതികരിച്ചു . യുവാവ് അയച്ച അശ്ലീല ചാറ്റിന്റെ സ്ക്രീൻ ഷോട്ട് വാളിൽ പോസ്റ്റ് ചെയ്തു നടി ശക്തമായി പ്രതികരിച്ചു . എറണാകുളം സ്വദേശിയായ ആഷിക് അൽബിൻ നൌഷാദാണു മറുപടി കിട്ടാത്തതിൽ പ്രതിഷേധിച്ച് നടിയോടു മോശമായി പ്രതികരിച്ചത് . ഇതുവരെ ഇങ്ങനെ ഒരാളെ കണ്ടിട്ടില്ല എന്നു നടി പറയുന്നു . തനിക്കു മാത്രമല്ല പല പെൺകുട്ടികൾക്കും ഇത്തരം അനുഭവം ഉണ്ടാകുന്നുണ്ടെന്നും ആമി പറഞ്ഞു . മറുപടി കിട്ടിയിലെങ്കിൽ താൽപര്യം ഇല്ലെന്നു കണ്ടു പിന്മാറണം എന്നും ആമി കൂട്ടിച്ചേർത്തു .


ലോകത്ത് ചിത്രങ്ങൾ പങ്കുവയ്ക്കാനുള്ള ഏറ്റവും ജനപ്രിയ ആപ്പാണ് ഇൻസ്റ്റഗ്രാം . ഇപ്പോഴിതാ , വൺ ടു വൺ പ്രൈവറ്റ് വീഡിയോ ചാറ്റ് ഫീച്ചർ അധികം ഇൻസ്റ്റഗ്രാം രംഗത്ത് എത്തിക്കുന്നു . നിലവിൽ ഇൻസ്റ്റാഗ്രാം പരസ്പരം ടെക്സ്റ്റ് മെസേജ് അയക്കാനുള്ള സൌകര്യം ഒരുക്കുന്നുണ്ട് . നിലവിൽ ലൈവ് വീഡിയോ ചാറ്റുകൾ വഴി പരസ്യമായുള്ള വീഡിയോ ചാറ്റ് സൌകര്യമാണ് ഇൻസ്റ്റാഗ്രാമിലുള്ളത് . ഇതിൽ നിന്നും മാറി മറ്റ് മെസേജിങ് ആപ്ലിക്കേഷനുകളുടെ മാതൃകയിലാണ് രണ്ട് പേർക്ക് പരസ്പരം രഹസ്യമായി വീഡിയോ കോൾ ചെയ്യാനുള്ള സൌകര്യം ഇൻസ്റ്റാഗ്രാം അവതരിപ്പിക്കാൻ പോകുന്നത് . നേരത്തെ തന്നെ ഇൻസ്റ്റഗ്രാമിൻറെ പ്രധാന എതിരാളികൾ സ്നാപ് ചാറ്റ് ഈ സൌകര്യം നൽകുന്നുണ്ട് . ഈ വഴിക്കാണ് ഫേസ്ബുക്ക് ഉടമസ്ഥതയിലുള്ള ഇൻസ്റ്റഗ്രാമിൻറെയും പോക്ക് . ഈ വാർത്ത ആദ്യമായി റിപ്പോർട്ട് ചെയ്തത് വാബീറ്റാ ഇൻഫോയാണ് . വീഡിയോ ചാറ്റ് ചെയ്യണമെങ്കിൽ ആദ്യം ഇൻസ്റ്റാഗ്രാമിലെ ഡയറക്റ്റ് ചാറ്റ് സംവിധാനം വഴി ചാറ്റിങ് ആരംഭിക്കണമെന്ന് റിപ്പോർട്ടിൽ പറയുന്നു . വീഡിയോ ചാറ്റ് ചെയ്യുന്നതിനുള്ള വീഡിയോ ഐക്കൺ ഇൻസ്റ്റാഗ്രാം ഡയറക്ട് ചാറ്റ് വിൻഡോയ്ക്ക് മുകളിലായാണ് ഉണ്ടാവുക . ഇൻസ്റ്റാഗ്രാമിന്റെ ആൻഡ്രോയിഡ് ഐഓഎസ് പതിപ്പുകളിൽ ഈ ഫീച്ചർ ലഭ്യമാവും . ഇൻസ്റ്റാഗ്രാമിന്റെ ഉടമസ്ഥരായ ഫേസ്ബുക്കിൽ വീഡിയോ ചാറ്റ് സംവിധാനം ഉണ്ട് .


വയസ് 15ൽ മാത്രം നിൽക്കെ കേരളത്തിന്റെ അണ്ടർ 19 ടീമിനായി കളിക്കാൻ കഴിയുന്നതുമൊക്കെ കഴിവും ഭാഗ്യവുമാണ് . അങ്ങനെ ഒന്നാണ് വരുൺ നായനാർക്ക് വന്നു ചേർന്നിരിക്കുന്നത് . കളിക്കുക മാത്രമല്ല , ഡബിൾ സെഞ്ചുറി നേടാനും വരുണിന് സാധിച്ചു . കേരളത്തിന് വേണ്ടി കുച്ച് ബിഹാർ ട്രോഫിയിലാണ് വരുൺ ഡബിൾ സെഞ്ചുറി സ്വന്തമാക്കിയത് . സൌരാഷ്ട്രക്കെതിരെയാണ് താരം സെഞ്ചുറി സ്വന്തമാക്കിയത് . ഇതോടെ അണ്ടർ 19 വിഭാഗത്തിൽ കേരളത്തിന് വേണ്ടി ഇരട്ട സെഞ്ചുറി നേടുന്ന പ്രായം കുറഞ്ഞ താരമായി മാറി വരുൺ . കണ്ണൂർ സ്വദേശി വരുൺ 370 പന്തിൽ നിന്നാണ് 209 റൺസ് നേടിയത് . 25 ബൌണ്ടറികൾ ഉൾപ്പെടുന്നതാണ് വരുണിന്റെ ഇന്നിങ്സ് . ഈ സീസണിൽ തന്നെ കേരളത്തിന്റെ അണ്ടർ 16 ടീമിനു വേണ്ടിയും കളിച്ചു . വിജയ് മെർച്ചന്റ് ട്രോഫിയിൽ ആറ് മൽസരങ്ങളിൽ രണ്ട് സെഞ്ചുറിയും മൂന്ന് അർധ സെഞ്ചുറിയുമായി അടിച്ചു കൂട്ടിയത് 528 റൺസ് . പ്രായത്തെ മറികടന്ന് അണ്ടർ 19 ടീമിലേക്ക് വാതിൽ തുറന്നതും ഈ പ്രകടനമാണ് . 14 വയസു മുതൽ കേരള ടീമിനു വേണ്ടി കളിച്ചു തുടങ്ങിയതാണ് വരുൺ . ദുബായിൽ താമസമാക്കിയ കോഴിക്കോട് സ്വദേശി ദീപക് കാരാലിന്റെയും പയ്യന്നൂർ സ്വദേശി പ്രിയയുടെയും മകനായ ദീപക് കളി പഠിച്ചു തുടങ്ങിയതു ദുബായിലെ തന്നെ ക്രിക്കറ്റ് അക്കാദമിയിലാണ് . അവിടെ പ്ലസ് വൺ വിദ്യാർഥിയാണെങ്കിലും ക്രിക്കറ്റ് സീസൺ ആരംഭിക്കുന്നതോടെ കേരളത്തിലേക്കു ചേക്കേറും . കേരളത്തിന്റെ മുൻ മുഖ്യമന്ത്രി ഇ . കെ നായനാരുടെ ബന്ധു കൂടിയാണ് വരുൺ നായനാർ .


നിരാശയിലാണ്ടു പോയ ജീവിതത്തിൽ നിന്നും , അനുഭവങ്ങളുടെ വെളിച്ചത്തിലൂടെ വിജയത്തിലേക്ക് എത്തിപ്പെടുന്ന യുവാവിന്റെ കഥ പറയുന്ന ഹ്രസ്വ ചിത്രമാണ് ലൂസർ . ലോക്കൽ വോയ്സ് എൻറർടെയ്ൻമെൻറിൻറെ ബാനറിൽ നിർമിച്ച ലൂസർ അനുജയ് രാമൻ ( അനൂപ് രാമൻ , അജയ് രാമൻ എന്നീ സഹോദരങ്ങൾ ) ആണ് സംവിധാനം ചെയ്തിരിക്കുന്നത് . സാലിഹ് മരക്കാർ ആണ് കേന്ദ്രകഥാപാത്രമായെത്തിയിരിക്കുന്നത് . ശ്രീജിത്ത് തടത്തിൽ , നീധീഷ് പാലംതലക്കൽ എന്നിവർ പ്രൊഡ്യൂസർ ആയും , പ്രൊഡക്ഷൻ കണ്ട്രോളേഴ്സ് ആയും പ്രവർത്തിച്ചു . കർണാടക , ഗോവ , മഹാരാഷ്ട്ര , ഗുജറാത്ത് , രാജസ്ഥാൻ , ഡൽഹി , ഹിമാചൽ എന്നിവിടങ്ങളിൽ ആയിരുന്നു ഷൂട്ടിംഗ് ലൊക്കേഷനുകൾ . ക്ളൈമാക്സ് ഷൂട്ടിംഗ് ഹിമാലയത്തിലെ മണാലിയിലേ ദേശീയ പാതയിലെ റോഹ്താങ് പാസിൽ ആയിരുന്നു . സമുദ്രനിരപ്പിൽ നിന്നും 3978 മീറ്റർ ഉയരത്തിൽ , വെറും 2 ഡിഗ്രി താപനിലയിൽ നടന്ന ഷൂട്ടിംഗ് വളരെ വെല്ലുവിളി ഉയർന്ന ഒരു അനുഭവമാണ് സമ്മാനിച്ചതെന്ന് അണിയറപ്രവർത്തകർ പറയുന്നു . മന്ദാരം സിനിമയുടെ സംഗീതം ചെയ്ത മുജീബ് മജീദ് ആണ് ലൂസറിനും സംഗീതം നിർവഹിച്ചത് . ഹിന്ദി സംഗീതത്തിന്റെ പശ്ചാത്തലത്തിലാണ് ഇതിന്റെ മ്യൂസിക് കടന്നുപോവുന്നത് . 20 മിനിട്ട് ദൈർഘ്യമുള്ള ഈ ഹ്രസ്വചിത്രം 43 ദിവസമെടുത്തായിരുന്നു ചിത്രീകരണം പൂർത്തിയാക്കിയത് . രചനയും ഛായാഗ്രഹണവും , എഡിറ്റിംഗും അനൂപ് രാമനും അജയ് രാമനും ചേർന്നാണ് നിർവഹിച്ചിരിക്കുന്നത് . ഹിന്ദി കവി സത്യവ്രത് സിംഗ് ജഡേജയാണ് ഗാനരചന . സൌണ്ട് മിക്സിംഗ് സുജിത്ത് ബത്തേരിയും സൌണ്ട് ഇഫക്ട്സ് ടോണി ബാബുവും നിർവഹിച്ചിരിക്കുന്നു .


കാര്യവട്ടം ഗ്രീൻഫീൽഡ് സ്റ്റേഡിയത്തിൽ കേരളത്തിന്റെ ബൌളർമാർ ആഞ്ഞടിച്ചപ്പോൾ കരുത്തരായ ജാർഖണ്ഡ് തകർന്ന് തരിപ്പണമായി . സീസണിലെ ആദ്യ മൽസരത്തിൽ ഒമ്പത് വിക്കറ്റിനായിരുന്നു കേരളത്തിന്റെ വിജയം . ആദ്യ ഇന്നിംഗ്സിൽ 57 റൺസിന്റെ ലീഡ് നേടിയ കേരളം രണ്ടാം ഇന്നിംഗ്സിൽ ധോണിയുടെ നാട്ടുകാരെ 89 റൺസിന് എറിഞ്ഞിടുകയായിരുന്നു . വിജയലക്ഷ്യമായ 33 റൺസ് ഒരു വിക്കറ്റ് നഷ്ടത്തിൽ കേരളം മറികടക്കുകയായിരുന്നു . സ്കോർ - ജാർഖണ്ഡ് - 202 & 89 , കേരളം - 259 & ഒന്നിന് 34 ആദ്യ ഇന്നിംഗ്സിലെ മിന്നുംപ്രകടനം രണ്ടാം ഇന്നിംഗ്സിലും കേരളത്തിന്റെ ഇറക്കുമതി താരം ജലജ് സക്സേന തുടരുകയായിരുന്നു . അഞ്ചു വിക്കറ്റെടുത്ത സക്സേനയുടെ ബൌളിംഗ് മികവാണ് ജാർഖണ്ഡിനെ തകർത്തത് . കേരളത്തിനുവേണ്ടി മോനിഷ് നാലു വിക്കറ്റ് വീഴ്ത്തി . ആദ്യ ഇന്നിംഗ്സിൽ ആറു വിക്കറ്റെടുത്ത മധ്യപ്രദേശുകാരൻ സക്സേന മൽസരത്തിൽ 11 വിക്കറ്റുകൾ സ്വന്തമാക്കി . 26 റൺസെടുത്ത് പുറത്താകാതെ നിന്ന സൌരഭ് തിവാരിക്ക് മാത്രമാണ് ജാർഖണ്ഡ് നിരയിൽ പിടിച്ചുനിൽക്കാനായത് . 33 റൺസിന്റെ വിജയലക്ഷ്യവുമായി ബാറ്റുചെയ്ത , കേരളം അഞ്ചു ഓവറിൽ ഒരു വിക്കറ്റ് മാത്രം ശേഷിക്കെ ലക്ഷ്യത്തിലെത്തുകയായിരുന്നു . തമിഴ്നാട്ടുകാരൻ അരുൺ കാർത്തിക്ക് 27 റൺസെടുത്ത് പുറത്താകാതെ നിന്നു . തകർപ്പൻ ബൌളിംഗ് പ്രകടനം പുറത്തെടുത്ത ജലജ് സക്സേനയാണ് മാൻ ഓഫ് ദ മാച്ച് . ഈ വിജയത്തോടെ ഗ്രൂപ്പ് ബിയിൽ ആറു പോയിന്റോടെ കേരളം രണ്ടാമതാണ് . ഹരിയാനയെ ബോണസ് പോയിന്റോടെ തോൽപ്പിച്ച സൌരാഷ്ട്ര ഏഴ് പോയിന്റുമായി ഒന്നാം സ്ഥാനത്താണ് . ഗുജറാത്തിനെതിരെ ഒക്ടോബർ 14 മുതലാണ് കേരളത്തിന്റെ അടുത്ത മൽസരം . ഗുജറാത്തിലെ നഡിയാഡിൽവെച്ചാണ് കളി നടക്കുക .


ദക്ഷിണാഫ്രിക്കയ്ക്കെതിരായ ആദ്യ ടി20യിൽ ഇന്ത്യയ്ക്ക് 28 റൺസിൻറെ തകർപ്പൻ ജയം . ഇന്ത്യയുയർത്തിയ 204 റൺസ് വിജയലക്ഷ്യം പിന്തുടർന്ന ദക്ഷിണാഫ്രിക്കയ്ക്ക് 20 ഓവറിൽ ഒമ്പത് വിക്കറ്റിന് 175 റൺസേ എടുക്കാനായുള്ളൂ . ഭുവനേശ്വർ കുമാർ 24 റൺസ് വഴങ്ങി അഞ്ച് വിക്കറ്റ് വീഴ്ത്തിയതോടെ ദക്ഷിണാഫ്രിക്ക പരാജയം സമ്മതിക്കുകയായിരുന്നു . അർദ്ധ സെഞ്ചുറി നേടിയ റീസാ റീസ ഹെൻഡ്രിക്സാണ് ( 50 പന്തിൽ 70 ) ദക്ഷിണാഫ്രിക്കയുടെ ടോപ് സ്കോറർ . മറുപടി ബാറ്റിംഗിൽ ദക്ഷിണാഫ്രിക്കൻ മുൻനിരയെ തുടക്കത്തിൽ തന്നെ അരിഞ്ഞുവീഴ്ത്തി ഭുവി മത്സരം ഇന്ത്യയ്ക്ക് അനുകൂലമാക്കി . ഓപ്പണർ ജെ . ജെ സ്മട്ടിനെയും ( 14 ) , നായകൻ ജെ പി ഡുമിനിയെയും ( 3 ) ഭുവി മടക്കി . പിന്നാലെ ഒമ്പത് റൺസെടുത്ത മില്ലറെ പാണ്ഡ്യ പുറത്താക്കുകയും ചെയ്തതോടെ ദക്ഷിണാഫ്രിക്ക മൂന്ന് വിക്കറ്റിന് 48 എന്ന നിലയിൽ തകർന്നു . എന്നാൽ നാലാം വിക്കറ്റിൽ ബെഹാദീനെ കൂട്ടുപിടിച്ച് റീസ ഹെൻഡ്രിക്സ് അഞ്ഞടിച്ചതോടെ ദക്ഷിണാഫ്രിക്ക രണ്ടാം ജൻമം സ്വപ്നം കണ്ടു . എന്നാൽ ബെഹാദീനും ( 39 ഹെൻഡ്രിക്സും ( 70 ) അടുത്തടുത്ത് പുറത്തായതോടെ ദക്ഷിണാഫ്രിക്കൻ പ്രതിരോധം അവസാനിച്ചു . ക്ലാസൻ 16 റൺസെടുത്ത് പുറത്തായപ്പോൾ മറ്റുള്ളവരെല്ലാം വന്നവേഗത്തിൽ മടങ്ങി . ഇന്ത്യയ്ക്കായി ഉനദ്കട്ട് , പാണ്ഡ്യ , ചഹൽ എന്നിവർ ഓരോ വിക്കറ്റ് വീഴ്ത്തി . നേരത്തെ ടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യ നിശ്ചിത ഓവറിൽ അഞ്ച് വിക്കറ്റ് നഷ്ടത്തിൽ 203 റൺസെടുത്തിരുന്നു .


ടി10 ക്രിക്കറ്റ് ലീഗിലെ ഉയർന്ന വ്യക്തിഗത സ്കോറിനുടമയായി ഇംഗ്ലീഷ് താരം അലക്സ് ഹെയ്ൽസ് . ഇംഗ്ലീഷ് ടീമിലെ സഹതാരം ജോണി ബെയർസ്റ്റോയുടെ റെക്കോർഡാണ് അലക്സ് പഴങ്കഥയാക്കിയത് . ഇന്നലെയായിരുന്നു ബെയർസ്റ്റോ റെക്കോർഡ് സ്ഥാപിച്ചത് . 32 പന്തിൽ 87 റൺസ് ഹെയ്ൽസ് നേടി . സ്പിന്നർ മുഹമ്മദ് നബിയുടെ ഒരോവറിൽ 32 റൺസും ഹെയ്ൽസ് അടിച്ചുകൂട്ടി . എട്ട് സിക്സുകൾ താരത്തിൻറെ ബാറ്റിൽ നിന്ന് പറന്നു . ഹെയ്ൽസിൻറെ മികവിൽ മറാത്ത അറേബ്യൻസ് ഏഴ് വിക്കറ്റിന് ബംഗാൾ ടൈഗേർസിനെ തോൽപിച്ചു . കഴിഞ്ഞ ദിവസം ബംഗാൾ ടൈഗേർസിനെതിരായ തന്നെ മത്സരത്തിലാണ് ബെയർസ്റ്റോ 24 പന്തിൽ 84 റൺസെടുത്ത് റെക്കോർഡിട്ടത് . അഫ്ഗാൻ വിക്കറ്റ് കീപ്പർ ബാറ്റ്സ്മാൻ മുഹമ്മദ് ഷെഹ്സാദാണ് ( 74 ) മൂന്നാമത്തെ ഉയർന്ന വ്യക്തിഗത സ്കോറിനുടമ .


സംസ്ഥാനത്ത് വീണ്ടും ഓൺലൈൻ ബാങ്കിംഗ് തട്ടിപ്പ് വ്യാപിക്കുകയാണെന്ന് കേരള പൊലീസ് . ജാർഖണ്ഡ് കേന്ദ്രീകരിച്ചാണ് ഓൺലൈൻ തട്ടിപ്പ് സംഘം പ്രവർത്തിക്കുന്നത് എന്നാണ് പൊലീസ് പറയുന്നത് . പണം കൈമാറാനുള്ള മൊബൈൽ യുപിഎ ആപ്പുകളുടെ മറവിലാണ് തട്ടിപ്പ് നടക്കുന്നത് . തട്ടിപ്പ് സംഘത്തെ സൈബർഡോം കണ്ടെത്തി കഴിഞ്ഞു . ഇതിനെ കുറിച്ച് ജാർഖണ്ഡ് പൊലീസിന് സൈബർഡോം വിവരങ്ങൾ കൈമാറി . പത്ത് കേസുകൾ ഇതുവരെ റിപ്പോർട്ട് ചെയ്തതായി അറിയിക്കുന്നു . എന്താണ് ഇത്തരം തട്ടിപ്പിനെതിരെ ശ്രദ്ധിക്കേണ്ട പ്രധാനകാര്യങ്ങൾ എന്ന് പരിശോധിക്കാം . 1 . വിവിധ ബാങ്കുകളുടെ 59 ആപ്പുകളാണ് ഇപ്പോൾ സജീവമായി പണം കൈമാറാനായി ഉപയോഗിക്കുന്നത് . ഇത്തരത്തിലുള്ള ആപ്പുകളുടെ സുരക്ഷാ ന്യൂനതകൾ മുതലെടുത്താണ് തട്ടിപ്പ് നടക്കുന്നത് . അതിനാൽ തന്നെ ഇത്തരം ആപ്പുകൾ ഡൌൺലോഡ് ചെയ്യുമ്പോൾ പ്രത്യേക ശ്രദ്ധ അതിൻറെ സുരക്ഷിതത്വത്തിൽ കൊടുക്കുക , ആപ്പ് അധിഷ്ഠിത ബാങ്കിംഗ് ഇന്ന് എളുപ്പമാണെങ്കിലും അത് സുരക്ഷിതമാണോ എന്ന് ഉറപ്പുവരുത്തുക 2 . ബാങ്ക് ഉദ്യോഗസ്ഥനെന്ന് പരിചയപ്പെടുത്തി വിളിക്കുന്ന കോളുകളോട് പ്രതികരിക്കാതിരിക്കുക 3 . നിങ്ങളുടെ മൊബൈലിൽ നിങ്ങളുടെ ഏതെങ്കിലും ഇടപാടിൻറെ പേരിലല്ലാതെ വരുന്ന ഒരു ഒടിപിയും മറ്റൊരു വ്യക്തിക്കും കൈമാറാതിരിക്കുക . 4 . നിങ്ങളുടെ അക്കൌണ്ടിലെ അസ്വാഭാവികമായ ഇടപാടുകൾ നടക്കുന്നുവെങ്കിൽ ഉടൻ ബാങ്കുമായോ , പൊലീസുമായോ ബന്ധപ്പെടുക 6 . ബാങ്കിൽ നിന്ന് മൊബൈലിൽ എത്തുന്ന എല്ലാ സന്ദേശങ്ങളും കൃത്യമായി പരിശോധിക്കുക


ബിഗ് ബോസ് മലയാളം സീസൺ ഒന്ന് മൂന്നാം വാരത്തിലെ എലിമിനേഷനുള്ള നോമിനേഷൻ ലിസ്റ്റ് ആയി . താഴെ പറയുന്ന പ്രകാരമാണ് ഓരോ മത്സരാർഥിയും തങ്ങൾക്ക് പുറത്താക്കാൻ താൽപര്യമുള്ള രണ്ട് പേരുടെ വീതം പേര് അവതരിപ്പിച്ചത് . ശ്വേത മേനോൻ - അനൂപ് ചന്ദ്രൻ , ബഷീർ ബഷി രഞ്ജിനി ഹരിദാസ് - അനൂപ് ചന്ദ്രൻ , സാബുമോൻ ശ്രീലക്ഷ്മി - സാബുമോൻ , അർച്ചന പേളി മാണി - ഹിമ ശങ്കർ , ദീപൻ മുരളി ഹിമ ശങ്കർ - രഞ്ജിനി ഹരിദാസ് , സാബുമോൻ അതിഥി റായ് - അനൂപ് ചന്ദ്രൻ , പേളി മാണി ദിയ സന - ശ്രീലക്ഷ്മി , രഞ്ജിനി ഹരിദാസ് അർച്ചന - അതിഥി റായ് , ശ്രീലക്ഷ്മി അരിസ്റ്റോ സുരേഷ് - രഞ്ജിനി ഹരിദാസ് , ബഷീർ ബഷി ദീപൻ മുരളി - രഞ്ജിനി ഹരിദാസ് , ശ്വേത മേനോൻ ബഷീർ ബഷി - ശ്വേത മേനോൻ , രഞ്ജിനി ഹരിദാസ് സാബുമോൻ - രഞ്ജിനി ഹരിദാസ് , ഹിമ ശങ്കർ അനൂപ് ചന്ദ്രൻ - രഞ്ജിനി ഹരിദാസ് , ഹിമ ശങ്കർ


പാൻ കാർഡുമായി ആധാർ നമ്പർ ബന്ധിപ്പിക്കുന്നത് എല്ലാവർക്കും ബാധകമല്ലെന്ന് വ്യക്തമാക്കി ആദായ നികുതി വകുപ്പ് . ഇവ ബന്ധിപ്പിക്കാനുള്ള അവസാന തീയ്യതി ജൂലൈ ഒന്ന് അല്ലെന്ന് നേരത്തെ ഐടി വകുപ്പ് വ്യക്തമാക്കിയിരുന്നു . സെൻട്രൽ ബോർഡ് ഓഫ് ഡയറക്ട് ടാക്സസ് ഉപാധികളോടെ ചില വിഭാഗങ്ങളെ ഇതിൽ നിന്ന് ഒഴിവാക്കിയിട്ടുണ്ട് . ഇൻകം ടാക്സ് ആക്ട് സെക്ഷൻ 139എഎ പ്രകാരം , മുകളിൽ സൂചിപ്പിച്ചിരിക്കുന്ന വ്യക്തികളെയാണ് പാൻ കാർഡും ആധാർ നമ്പറുമായി ബന്ധിപ്പിക്കേണ്ടതില്ലെന്നാണ് ഐടി വകുപ്പ് പറയുന്നത് . ജൂലൈ ഒന്നിന് മുമ്പ് പാൻ കാർഡുമായി ആധാർ നമ്പർ ബന്ധിപ്പിക്കണമെന്നും അല്ലെങ്കിൽ പാൻ കാർഡ് അസാധുവാകുമെന്ന് പ്രചരണമുണ്ടായിരുന്നു . എന്നാൽ ജൂലൈ ഒന്നിന് മുമ്പ് ഇതിന് സാധിച്ചില്ലെങ്കിലും തിരക്ക് കൂട്ടേണ്ട എന്നാണ് ആദായ നികുതി വകുപ്പ് പിന്നീട് വിശദമായ കുറിപ്പ് തന്നെ ഇറക്കി . ആദായനികുതി വകുപ്പിൻറെ വെബ്സൈറ്റ് വഴിയാണ് ആധാറും പാൻ കാർഡും ബന്ധിപ്പിക്കേണ്ടത് . ആദായ നികുതി നിയമത്തിലെ സെക്ഷൻ 139എ പ്രകാരം 2017 ജൂലൈ ഒന്നിന് പാൻ കാർഡ് ഉള്ളവരും ആധാർ നമ്പർ ലഭിക്കാൻ യോഗ്യതയുള്ളവരുമായ എല്ലാവരും , അവരുടെ ആധാർ നമ്പർ പ്രത്യേകം നിശ്ചയിക്കുന്ന ഫോറം വഴി ആദായ നികുതി വകുപ്പിനെ അറിയിക്കണം . സർക്കാർ ഔദ്ദ്യോഗിക ഗസറ്റിലൂടെ പിന്നീട് വിജ്ഞാപനം ചെയ്യുന്ന അവസാന തീയ്യതിക്ക് മുമ്പ് ഇത് ചെയ്യാത്തവരുടെ പാൻ കാർഡാണ് അസാധുവായി കണക്കാക്കുക .


നോട്ട് നിരോധനത്തിന് ശേഷം ഡൽഹിയിലെ ബാങ്കിൽ നിക്ഷേപിക്കപ്പെട്ട 15.39 കോടി രൂപ ബിനാമി സ്വത്തായി പ്രഖ്യാപിച്ചു . പണം അയച്ചയാളെയും സ്വീകരിച്ചയാളെയും കണ്ടെത്താൻ കഴിയാതിരുന്നതിനെ തുടർന്നാണ് ഡൽഹിയിലെ പ്രത്യേക കോടതിയുടെ നടപടി . കേന്ദ്ര സർക്കാർ അടുത്തിടെ പാസ്സാക്കിയ കള്ളപ്പണം തടയൽ നിയമപ്രകാരം സ്വീകരിക്കുന്ന ആദ്യ നടപടികളിലൊന്നാണിത് . നോട്ട് നിരോധനത്തിന് ശേഷം നടന്ന സംശയകരമായ ഇടപാടുകൾ ഇപ്പോഴും ആദായ നികുതി വകുപ്പ് പരിശോധിച്ചുകൊണ്ടിരിക്കുകയാണ് . ഇതിന്റെ ഭാഗമായി കൊട്ടക് മഹീന്ദ്ര ബാങ്കിന്റെ കെ . ജി മാർഗ്ഗ് ശാഖയിൽ നടത്തിയ പരിശോധനയിലാണ് പഴയ 500,1000 രൂപാ നോട്ടുകൾ ഉപയോഗിച്ച് നടത്തിയ 15,93,39,136 രൂപയുടെ ഇടപാടുകൾ ശ്രദ്ധയിൽ പെട്ടത് . മൂന്ന് കമ്പനികളുടെ പേരിലായിരുന്നു നിക്ഷേപം . ഇവ വ്യാജമാണെന്ന് പിന്നീട് കണ്ടെത്തി . പണം നിക്ഷേപിച്ച ശേഷം ഉടൻ തന്നെ ചില വ്യക്തികളുടെ പേരിൽ ഡിമാന്റ് ഡ്രാഫ്റ്റുകൾ ബാങ്കിൽ നിന്ന് വാങ്ങി . അജ്ഞാതരായ വ്യക്തികളുടെ പേരിൽ എടുത്ത ഡി . ഡികൾ പണം മറ്റെവിടേക്കോ മാറ്റാനുള്ള നടപടിയുടെ ഭാഗമായാണെന്ന സംശയത്തെ തുടർന്നാണ് ആദായ നികുതി വകുപ്പ് അധികൃതർ ഇവ മരവിപ്പിച്ചത് . തുടർന്ന് നിയമപ്രകാരം ഈ പണം ബിനാമി സ്വത്തായി പ്രഖ്യാപിക്കുകയായിരുന്നു .


ലെനോവയുടെ മോട്ടോ ഫോണുകളിൽ വിലകുറഞ്ഞതും സ്ലീം ആയതുമായ ഫോണുകളാണ് അടുത്തിടെ ഇറങ്ങിയ മോട്ടോ Z , മോട്ടോ Z പ്ലേയും . ഇവ ഇന്ത്യയിൽ എത്തി , മോഡുലാർ ഫോൺ എന്ന പ്രത്യേകതയോടെ എത്തുന്ന ഫോണുകളുടെ വില , യഥാക്രമം മോട്ടോ zന് 24,999 രൂപയും , മോട്ടോ Z പ്ലേയ്ക്ക് 39,999 രൂപയുമാണ് . ആമസോൺ ഫ്ലിപ്പ്കാർട്ട് എന്നീ ഓൺലൈൻ മാർക്കറ്റുകളിലൂടെ ഫോണുകൾ തിങ്കളാഴ്ച മുതൽ വിൽപ്പന തുടങ്ങി . മോട്ടോ Z പ്ലേയിൽ 5.50 ഇഞ്ച് ഡിസ്പ്ലെ , 2GHz പ്രോസസർ , 16 മെഗാപിക്സൽ റിയർ ക്യാമറ , 5 മെഗാപിക്സൽ സെൽഫി ക്യാമറ , 3 ജിബി റാം , 32 ജിബി സ്റ്റോറേജ് , 3510 എംഎഎച്ച് ബാറ്ററി ലൈഫ് എന്നീ ഫീച്ചറുകളുണ്ട് . രണ്ടു ഹാൻഡ്സെറ്റുകളും ആൻഡ്രോയ്ഡ് 6.0.1 മാഷ്മലോയിലാണ് പ്രവർത്തിക്കുന്നത് . ഇരട്ട സിം സേവനവും ലഭ്യമാണ് . രണ്ടു ഫോണിലും വാട്ടർ റെപ്പലെൻറ് നാനോ കോട്ടിങ്ങ് , ഫിംഗർപ്രിൻറ് സെൻസർ , ഹോം ബട്ടൻ ഫീച്ചറുകളുണ്ട് . മോട്ടോ Z ൽ 5.5 ഇഞ്ച് ഡിസ്പ്ലെ , ക്വാൽകം സ്നാപ്ഡ്രാഗൻ 820 എസ്ഒസി 1.8GHz പ്രോസസർ , 4ജിബി റാം , 64 ജിബി സ്റ്റോറേജ് , 13 മെഗാപിക്സൽ ക്യാമറ , 5 മെഗാപിക്സൽ സെൽഫി , 2600mAh ബാറ്ററി ലൈഫ് എന്നീ ഫീച്ചറുകളുണ്ട് . 15 മിനിറ്റിനുള്ളിൽ ചാർജ് ചെയ്യാം കഴിയും . ആമസോൺ ഇന്ത്യ , ഫ്ളിപ്പ്കാർട്ട് വഴി ഒക്ടോബർ 17 ന് ഉച്ചയ്ക്ക് 11.59 മുതൽ ഫോൺ വിതരണം തുടങ്ങും .


ജീവനക്കാർ ഐഫോൺ ഉപയോഗിച്ചാൽ സ്ഥാനക്കയറ്റം നൽകില്ലെന്ന് അറിയിച്ച് ചൈനീസ് കമ്പനി വാവ്വേ . ഇത് പ്രകാരം ഐഫോൺ ഉപയോഗിക്കുന്ന ജീവനക്കാർക്ക് സ്ഥാനക്കയറ്റം നിഷേധിച്ചിരിക്കുകയാണ് ഇവർ . കൂടാതെ , ഐഫോൺ ഉപയോഗിക്കുന്നവർക്ക് ആനുകൂല്യങ്ങളും മറ്റും ലഭിക്കില്ലെന്നും കൂടി ഈ കമ്പനി അറിയിച്ചുവെന്നാണ് ക്വാർട്സ് ആടക്കമുള്ള മാധ്യമങ്ങൾ റിപ്പോർട്ട് ചെയ്യുന്നത് . എസ് ഉപരോധം മറികടന്ന് ഇറാനുമായി ഇടപാടു നടത്തിയെന്ന കേസിൽ അറസ്റ്റിലായ വാവ്വേ കനേഡിയൻ സി . എഫ് . ഒ മെങ് വാൻഷുവിന് ശക്തമായ പിന്തുണയാണ് കമ്പനി നൽകുന്നത് . എസ് ഉപരോധം മറികടന്ന് ഇറാനുമായി ഇടപാടു നടത്തിയെന്ന പേരിലാണ് യു . എസിന്റെ നീക്കം . യു . എസിൻറെ നിർദേശ പ്രകാരം കനേഡിയയിൽ വച്ചാണ് മെങ് അറസ്റ്റിലായത് . അറസ്റ്റിനെ ശക്തമായി അപലപിച്ച് ചൈന രംഗത്തെത്തിയിരുന്നു . തുടർന്ന് , ചൈനീസ് കമ്പനികൾ അമേരിക്കൻ കമ്പനികളെ ബഹിഷ്കരിക്കാനും തുടങ്ങി . ചില ചൈനീസ് കമ്പനികൾ ഐഫോൺ ഒഴിവാക്കി വാവ്വേ ഫോൺ വാങ്ങുന്ന മാനേജ്മെൻറ് ജീവനക്കാർക്ക് 50 ശതമാനം തുകയും , മറ്റുള്ളവർക്ക് 20 ശതമാന തുകയും അനുവദിക്കും . ആപ്പിൾ ഫോണോ മറ്റ് ഉപകരണങ്ങളോ ഉപയോഗിക്കുന്നുണ്ടെങ്കിൽ ജോലിയിൽ നിന്ന് പുറത്താക്കുമെന്ന് ചില കമ്പനികൾ മുന്നറിയിപ്പ് നൽകിയെന്നും സൂചനയുണ്ട് .


എഎഫ്സി ഏഷ്യൻ കപ്പ് ഫുട്ബോൾ യോഗ്യതാ റൌണ്ട് അവസാന മത്സരത്തിൽ ഇന്ത്യ ഇന്ന് കിർഗിസ്ഥാനെ നേരിടും . കിർഗി തലസ്ഥാനമായ ബിഷ്കെകിലാണ് മത്സരം . അടുത്ത വർഷത്തെ ഏഷ്യൻ കപ്പിന് ഇന്ത്യ യോഗ്യത ഉറപ്പാക്കിയതിനാൽ മത്സരഫലം അപ്രസക്തമാണ് . പക്ഷെ ഇന്നത്തെ ജയം ഇന്ത്യയ്ക്ക് രണ്ട് വിധത്തിൽ ഗുണം ചെയ്യും . ഒന്ന് ഏഷ്യാ കപ്പ് ഗ്രൂപ്പ് ഡ്രോ വരുമ്പോൾ എളുപ്പമുള്ള ഗ്രൂപ്പ് ലഭിക്കാൻ ഇന്നത്തെ ജയം അത്യാവശ്യമാണ് . ഒപ്പം ഇന്ന് ഇന്ത്യ ജയിക്കുകയാണെങ്കിൽ ഇന്ത്യ ലോക റാങ്കിംഗിൽ വൻ കുതിപ്പ് നടത്തും . ഇരുടീമുകളും ബംഗളുരുവിൽ ഏറ്റുമുട്ടിയപ്പോൾ , സുനിൽ ഛേത്രിയുടെ ഗോളിൽ ഇന്ത്യ ജയിച്ചിരുന്നു . എന്നാൽ സസ്പെൻഷൻ കാരണം ഛെത്രി ഇന്ന് കളിക്കില്ല .


നടൻ ഷാരൂഖിൻറെ മകൾ സുഹാന ഖാൻ ആണ് സോഷ്യൽ മീഡിയയിൽ ഇപ്പോൾ താരം . സുഹാനയുടെ ഇംഗ്ലണ്ടിലെ കോളേജ് പാർട്ടിയ്ക്കിടെ എടുത്ത ചിത്രമാണ് വൈറലാകുന്നത് . കഴിഞ്ഞ ദിവസം മകളെ കാണാൻ ഇംഗ്ലണ്ടിലെത്തിയ ഗൌരി ഖാൻ സുഹാനയ്ക്കൊപ്പമുള്ള ചിത്രങ്ങൾ പങ്കുവച്ചിരുന്നു . എന്നാൽ ഈ ചിത്രങ്ങൾക്കപ്പുറം സുഹാനയുടെ ഒരു ബ്ലാക്ക് ആൻ വൈറ്റ് ചിത്രമാണ് ആരാധകരെ ആകർഷിച്ചത് . ചിത്രത്തിൽ സുഹാനയ്ക്കൊപ്പമുള്ള ചെറുപ്പക്കാരൻ ആരാണെന്നാണ് ആരാധകരുടെ ചോദ്യം . പാർട്ടിയുടെ കൂടുതൽ ചിത്രങ്ങളും സുഹാന ഫാൻസ് ഷെയർ ചെയ്തിട്ടുണ്ട് . ഇംഗ്ലണ്ടിലെ അർഡിങ്ലി കോളേജിൽ അവസാന വർഷ വിദ്യാർത്ഥിനിയാണ് 18 കാരിയായ സുഹാന . മെയ് 22 നായിരുന്നു സുഹാനയുടെ 18 - ാം പിറന്നാൾ . അഭിനയം ആരംഭിക്കും മുമ്പ് വിദ്യാഭ്യാസം പൂർത്തിയാക്കിയിരിക്കണമെന്നതാണ് പിതാവ് ഷാരൂഖ് മകൾക്ക് നൽകിയിരിക്കുന്ന നിബന്ധന .


പന്ത് ചുരണ്ടൽ വിവാദത്തിൽ നായകൻ സ്റ്റീവ് സ്മിത്ത് , ഉപനായകൻ ഡേവിഡ് വാർണർ , ഓപ്പണർ ബൻക്രോഫ്റ്റ് എന്നിവരെ ക്രിക്കറ്റ് ഓസ്ട്രേലിയ വിലക്കിയിരുന്നു . സ്മിത്തിനും വാർണർക്കും 12 മാസം വിലക്കും ബൻക്രോഫ്റ്റിന് ഒമ്പത് മാസം വിലക്കുമാണ് ക്രിക്കറ്റ് ഓസ്ട്രേലിയ വിധിച്ചത് . ദക്ഷിണാഫ്രിക്കയ്ക്കെതിരായ കേപ്ടൌണിൽ നടന്ന മൂന്നാം ടെസ്റ്റിനിടെയായിരുന്നു വിവാദ സംഭവം അരങ്ങേറിയത് . സംഭവം ശ്രദ്ധയിൽപെട്ടതോടെ സ്മിത്തിനെ ഒരു മത്സരത്തിൽ നിന്ന് വിലക്കുക മാത്രമാണ് ഐസിസി ചെയ്തത് . മറ്റ് രണ്ട് പേർക്കുമെതിരെ നടപടികളൊന്നും ഐസിസി സ്വീകരിച്ചിരുന്നില്ല . എന്നാൽ ആരോപണത്തെ തുടർന്ന് സ്മിത്തും വാർണറും തങ്ങളുടെ സ്ഥാനങ്ങൾ രാജിവെച്ചിരുന്നു . അതേസമയം രാജ്യത്തിന് നാണക്കേടുണ്ടായ സംഭവത്തിൽ താരങ്ങൾക്കെതിരെ കർശനമായ നടപടികളുമായി ക്രിക്കറ്റ് ഓസ്ട്രേലിയ രംഗത്തെത്തുകയായിരുന്നു . എന്നാൽ പരിശീലകൻ ലീമാനെതിരെ ക്രിക്കറ്റ് ഓസ്ട്രേലിയ നടപടിയെടുത്തിരുന്നില്ല . താരങ്ങൾക്കെതിരായ കർശന അച്ചടക്കനടപടിയിൽ സമ്മിശ്ര പ്രതികരണമാണ് ക്രിക്കറ്റ് ലോകത്ത് നിന്നുണ്ടായത് . വിലക്ക് അതിരുകടന്നു എന്ന വിമർശനങ്ങൾ നിലനിൽക്കേ അച്ചടക്ക നടപടിയുടെ ദൈർഘ്യം കുറയ്ക്കണമെന്ന ആവശ്യവുമായി ഇപ്പോൾ രംഗത്തെത്തിയിരിക്കുകയാണ് ഓസ്ട്രേലിയൻ ക്രിക്കറ്റേർസ് അസോസിയേഷൻ ( എസിഎ ) .


ദക്ഷിണാഫ്രിക്കയ്ക്കെതിരായ രണ്ടാം ഏകദിനത്തിൽ ഇന്ത്യയ്ക്ക് ഒമ്പത് വിക്കറ്റിൻറെ തകർപ്പൻ ജയം . ദക്ഷിണാഫ്രിക്ക ഉയർത്തിയ 119 റൺസ് വിജയലക്ഷ്യം 20.3 ഓവറിൽ ഒരു വിക്കറ്റ് മാത്രം നഷ്ടപ്പെടുത്തി ഇന്ത്യ മറികടന്നു . അർദ്ധ സെഞ്ചുറി നേടിയ ഓപ്പണർ ശിഖർ ധവാനും ( 51 ) നായകൻ വിരാട് കോലിയും ( 46 ) ചേർന്ന് അനായാസം ഇന്ത്യയെ വിജയത്തിലെത്തിക്കുകയായിരുന്നു . പതിനഞ്ച് റൺസെടുത്ത രോഹിത് ശർമ്മയുടെ വിക്കറ്റാണ് ഇന്ത്യയ്ക്ക് നഷ്ടമായത് . ആദ്യ ഓവറിലെ മൂന്നാം പന്തിൽ മോർക്കലിനെ അതിർത്തിക്കപ്പുറത്തേക്ക് പറത്തി രോഹിത് തുടങ്ങി . എന്നാൽ ടീം സ്കോർ 26ൽ നിൽക്കേ രോഹിതിനെ രബാദയുടെ പന്തിൽ മോർക്കൽ തകർപ്പൻ ക്യാച്ചിലൂടെ പുറത്താക്കി . രണ്ടാം വിക്കറ്റിൽ ധവാനും കോലിയും 93 റൺസിൻറെ കൂട്ടുകെട്ട് പടുത്തുയർത്തിയതോടെ ഇന്ത്യ വിജയിച്ചു . നേരത്തെ ടോസ് നഷ്ടപ്പെട്ട് ആദ്യം ബാറ്റ് ചെയ്ത ദക്ഷിണാഫ്രിക്ക 32.2 ഓവറിൽ 118ന് പുറത്തായിരുന്നു . സ്പിന്നർമാരായ യുസ്വേന്ദ്ര ചഹലിൻറെ അഞ്ച് വിക്കറ്റ് നേട്ടവും കുൽദീപ് യാദവിൻറെ മൂന്ന് വിക്കറ്റുമാണ് ദക്ഷിണാഫ്രിക്കയെ തകർത്തത് . 25 റൺസ് വീതമെടുത്ത ഡുമിനിയും സോന്തോയുമാണ് ദക്ഷിണാഫ്രിക്കയുടെ ടോപ് സ്കോറർമാർ . ഭുവനേശ്വർ കുമാറും ജസ്പ്രീത് ഭൂംമ്രയും ഓരോ വിക്കറ്റുകൾ വീഴ്ത്തി . ടീം സ്കോർ 39ൽ നിൽക്കേ ഓപ്പണർ അലംയെ ( 23 ) ഭുവനേശ്വർ കുമാർ വിക്കറ്റ് കീപ്പർ ധോണിയുടെ കൈകളിലെത്തിച്ചു . 13 - ാം ഓവറിൽ 20 റൺസെടുത്ത ഡി കോക്കിനെ സ്പിന്നർ ചഹൽ പുറത്താക്കിയതോടെ ഓപ്പണർമാർ മടങ്ങി . തൊട്ടടുത്ത ഓവറിൽ നായകൻ മർക്രാമിനെയും ( 8 ) മില്ലറെയും ( 0 ) പുറത്താക്കി കുൽദീപ് ആഞ്ഞടിച്ചപ്പോൾ നാല് വിക്കറ്റിന് 51 റൺസ് എന്ന നിലയിൽ ദക്ഷിണാഫ്രിക്ക തകർന്നു .


2016 സെക്സ് റോബോട്ടുകളുടെ കാലമായിരിക്കുമെന്ന പ്രവചനം വളരെ മുമ്പേ തന്നെയുണ്ട് . ഇപ്പോഴിതാ , ആ പ്രവചനം അന്വർത്ഥമാക്കുന്ന തരത്തിലാണ് ഈ വർഷത്തെ ടെക് ട്രെൻഡ് മുന്നോട്ടുവെക്കുന്നത് . സെക്സ്ബോട്ട്സ് എന്നറിയപ്പെടുന്ന സെക്സ് റോബോട്ടുകൾ ഇതിനോടകം തന്നെ വലിയ ചർച്ചാ വിഷയമായി മാറിയിട്ടുണ്ട് . ലൈംഗിക വിപണിയിലെ ഏറ്റവും വലിയ സംഭവമായി ഇത് മാറുമെന്നാണ് സണ്ടർലാൻഡ് സർവ്വകലാശാലയിലെ ഡോ . ഹെലൻ ഡ്രിസ്കോൾ പറയുന്നത് . ലൈംഗികത മാത്രമല്ല , പ്രണയവും റോബോട്ടുകൾക്ക് സാധ്യമാകുമെന്നാണ് ഡ്രിസ്കോൾ പറയുന്നത് . മനുഷ്യർ , റോബോട്ട് പങ്കാളിയുമായി പ്രണയിക്കുന്ന കാലം വിദൂരമല്ലെന്നാണ് ഡ്രിസ്കോൾ പറയുന്നത് . യെന്തിരൻ എന്ന സിനിമയിൽ റോബോട്ടിന്റെ കണ്ടതാണെങ്കിലും , അത് യാഥാർത്ഥ്യമാകുമെന്നാണ് വിദഗ്ദ്ധർ പറയുന്നത് . അതേസമയം സെക്സ് റോബോട്ടുകൾക്കെതിരായ പ്രതിഷേധം ഇപ്പോഴും തുടരുകയാണ് . ഘടനാപരമല്ലാത്ത ബന്ധമായിരിക്കും ഇത്തരം റോബോട്ടുകൾ മുന്നോട്ടുവെക്കുകയെന്നും വിമർശകർ പറയുന്നു . ജൈവികമായ ഒരു ബന്ധത്തെ കൂടുതൽ സങ്കീർണമാക്കുന്ന അവസ്ഥയാണ് ഇത്തരം യന്ത്രങ്ങൾ ഉണ്ടാക്കുകയെന്നും സെക്സ് റോബോട്ടുകളെ എതിർക്കുന്നർ പറയുന്നു .


ട്രെയിനിൽ റിസർവ് ചെയ്ത സീറ്റ് ലഭിക്കാതെ യാത്ര ചെയ്യേണ്ടി വന്നയാൾക്ക് റെയിൽവെ 75,000 രൂപ നഷ്ട പരിഹാരം നൽകണമെന്ന് ദില്ലി ഉപഭോക്തൃ തർക്ക പരിഹാര ഫോറം ഉത്തരവിട്ടു . ദില്ലി സ്വദേശിയായ വി വിജയ്കുമാർ എന്നയാളാണ് താൻ റിസർവ് ചെയ്ത സീറ്റിൽ മറ്റുചിലരാണ് യാത്ര ചെയ്തതെന്നും തനിക്ക് സീറ്റ് ലഭിച്ചില്ലെന്നും കാണിച്ച് ജില്ലാ ഉപഭോക്തൃ ഫോറത്തിൽ പരാതി നൽകിയത് . തുടർന്ന് 75,000 രൂപ പിഴ ശിക്ഷ വിധിക്കുകയും ഇത് സംസ്ഥാന ഫോറം ശരിവെയ്ക്കുകയുമായിരുന്നു . 2013 മാർച്ച് 30നാണ് ദില്ലിയിൽ നിന്ന് വിജയവാഡയിലേക്ക് വിജയകുമാർ ട്രെയിനിൽ യാത്ര ചെയ്തത് . കാൽ മുട്ടിന് വേദനയുണ്ടായിരുന്നതിനാൽ ലോവർ ബെർത്താണ് റിസർവ് ചെയ്തിരുന്നത് . യാത്രയ്ക്കിടെ മദ്ധ്യപ്രദേശിലെ ബിന സ്റ്റേഷനിൽ വെച്ച് ട്രെയിനിൽ കയറിയ ചിലർ തന്റെ സീറ്റ് കൈവശപ്പെടുത്തിയെന്നാണ് പരാതി . സുഗമമായി യാത്ര ചെയ്യാൻ സാധിക്കാത്ത വിധം ഇവർ ശല്യവും ചെയ്തു . ട്രെയിനിലെ ടി . ടി . ഇയോട് പരാതിപ്പെടാൻ ശ്രമിച്ചെങ്കിലും അദ്ദേഹത്തെ കണ്ടുകിട്ടിയില്ല . തുടർന്ന് ഏറെ ബുദ്ധിമുട്ടിയാണ് താൻ ലക്ഷ്യസ്ഥാനത്ത് എത്തിയതെന്ന് അദ്ദേഹം പറഞ്ഞു . പരാതി പരിഗണിച്ച ജില്ലാ ഉപഭോക്തൃ ഫോറത്തിൽ റെയിൽവെയുടെ ഭാഗം വിശദീകരിക്കാൻ ആരും എത്തിയില്ല . തുടർന്ന് മോശം സേവനത്തിന്റെ തെളിവായി അതും പരിഗണിച്ച ഉപഭോക്താവിന് നേരിട്ട ബുദ്ധിമുട്ടിന് പരിഹാരമായി 75,000 രൂപ നഷ്ടപരിഹാരമായി നൽകാൻ വിധിച്ചു . തുകയുടെ മൂന്നിൽ ഒരു ഭാഗം ആ ദിവസം പരാതിക്കാരൻ യാത്ര ചെയ്ത കോച്ചിന്റെ ചുമതലയുണ്ടായിരുന്ന ടി . ടി . ഇയുടെ ശമ്പളത്തിൽ നിന്ന് ഈടാക്കണമെന്നും ഉത്തരവുണ്ട് .


സ്വർണ നാണയം സമ്മാനം നൽകിയാണ് ഭീമാ ജ്വല്ലറി അക്ഷയ തൃതീയ നാളിൽ ഇടപാടുകാരെ വരവേൽക്കുന്നത് . മേയ് ഒമ്പതിന് നടത്തുന്ന ഓരോ ലക്ഷം രൂപയുടേയും പർച്ചേസിന് പ്രധാന ആരാധാനാലയങ്ങളിൽ പൂജിച്ച അക്ഷയ താലത്തിലാകും സ്വർണ നാണയം നൽകുക . ആരാധാനാലയങ്ങളിൽ പൂജിച്ച സ്വർണ നാണയം പ്രത്യേക കൌണ്ടറുകളിലും കിട്ടും . അഡ്വാൻസ് ബുക്കിങ്ങിലൂടെ പ്രമുഖ ക്ഷേത്രങ്ങളിലെ പൂജാരിമാരിൽ നിന്നും നേരിട്ടു സ്വർണാഭരണങ്ങൾ സ്വീകരിക്കാനും അവസരമുണ്ട് . രണ്ടു ലക്ഷത്തിനു മുകളിലുള്ള വജ്രാഭരണം വാങ്ങുമ്പോൾ പത്തു ശതമാനം കിഴിവും സ്വർണാഭരണങ്ങൾ വാങ്ങുമ്പോൾ സ്വർണ നാണയവുമാണു തനിഷ്ക് ജ്വല്ലറി നൽകുന്ന ഓഫർ . ജോയ് ആലുക്കാസ് 25000 രൂപക്കു മുകളിലുള്ള എല്ലാ പർചേസിനും സ്വർണ നാണയ സമ്മാന പദ്ധതി മുന്നോട്ടുവയ്ക്കുന്നു . ഓർഡറുകൾ ചെയ്യാനും എല്ലാ ഓർഡറുകൾക്കും സമ്മാനം നേടാനും സാധിക്കും . 25 , 000 രൂപയ്ക്ക് മുകളിലുള്ള സ്വർണാഭരണ പർചേസിനൊപ്പം സ്വർണ്ണനാണയ സമ്മാന പദ്ധതി ജോസ്കോയും ഒരുക്കിയിട്ടുണ്ട് . കൂടാതെ എല്ലാ ഷോറൂമുകളിലും ഫെസ്റ്റിവൽ കളക്ഷനുകളുടെയും ലൈറ്റ് വെയ്റ്റ് സ്വർണാഭരണങ്ങളുടെ ശേഖരവും അക്ഷയ തൃതീയക്കായി പ്രത്യേകം രൂപകല്പന ചെയ്ത ഐശ്വര്യലക്ഷ്മി ഡിസൈനുകളും , ഏത് ബജറ്റിനുമിണങ്ങിയ മറ്റ് ഡിസൈനുകളും ജോസ്കോ ലഭ്യമാക്കിയിട്ടുണ്ട് . വജ്രാഭരണം വാങ്ങുമ്പോൾ കാരറ്റിന് 5000 രൂപ വിലക്കിഴിവും ഉണ്ട് . മെയ് 14 വരെയുള്ള പർചേസുകൾക്കു അഞ്ചു ശതമാനം മുതൽ മുടക്കിൽ ബുക്ക് ചെയ്യാനുമാകും . മലബാർ ജ്വല്ലറി ആൻഡ് ഡയമണ്ട്സിലും കല്യാൺ ജ്വല്ലേഴ്സിലും വിലക്കിഴിവും സമ്മാന പദ്ധതികളും സാധ്യമാക്കിയിട്ടുണ്ട് . മുത്തൂറ്റ് എക്സിംമിലും വെള്ളി ആഭരണങ്ങൾക്കും സ്വർണ്ണാഭരണങ്ങളക്കുമാണ് പ്രത്യേക കിഴിവ് നൽകുന്നത് . ആറു ശതമാനം വിലക്കിഴിവിൽ പോസ്റ്റോഫിസുകളിൽ നിന്നും സ്വർണ്ണനാണയങ്ങൾ വാങ്ങാം . കേന്ദ്ര സർക്കാരും റിലയൻസ് മണിയും ചേർന്നാണ് ഈ പദ്ധതിയൊരുക്കുന്നത് .


ഇന്ത്യക്ക് പുറത്ത് ലീഗ് സംഘടിപ്പിക്കാൻ ആലോചിക്കുന്നില്ലെന്ന് ബിസിസിഐ പ്രസിഡന്റ് അനുരാഗ് താക്കൂർ പറഞ്ഞു . ടൈം സോണിലെ വ്യത്യാസം കാരണം അമേരിക്കയിൽ ഐപിഎൽ പ്രായോഗികമല്ലെന്നും അനുരാഗ് താക്കൂർ വ്യക്തമാക്കി . യുഎഇയിലോ അമേരിക്കയിലോ സെപ്ററംബറിൽ മിനി ഐപിഎൽ സംഘടിപ്പിക്കുമെന്ന് ജൂണിൽ ബിസിസിഐ പറഞ്ഞിരുന്നു . വെസ്റ്റിൻഡീസിനെതിരായ ടെസ്റ്റ് , ട്വന്റി - 20 പരമ്പര പൂർത്തിയായശേഷം സെപ്റ്റംബർ 22ന് ന്യൂസിലൻഡിനെതിരായ പരമ്പര തുടങ്ങുന്നതുവരെ ഇന്ത്യൻ ടീമിന് മത്സരങ്ങളൊന്നുമില്ല . ഈ ഇടവേളയിൽ മിനി ഐപിഎൽ കളിക്കാമെന്ന ആശയമായിരുന്നു ബിസിസിഐ മുന്നോട്ടുവെച്ചത് . അതേസമയം ബിസിസിഐക്ക് അന്ത്യശാസനവുമായി വീണ്ടും ലോധ സമിതി രംഗത്തെത്തി . ഡിസംബർ 15നകം ഒമ്പതംഗ പുതിയ ഭരണസമിതിയെ തെരഞ്ഞെടുക്കണമെന്ന് സമിതി നിർദേശിച്ചു . നവംബർ 15നകം സംസ്ഥാന അസോസിയേഷനുകളിലേക്കുള്ള തെരഞ്ഞെടുപ്പ് പൂർത്തിയാക്കണം


ഇനിമുതൽ രാജ്യത്തെ റെയിൽവേയുടെ ആസ്തികളെല്ലാം കണിശമായി നിരീക്ഷിക്കും . ഇതിനായി ഐ . എസ് . ആർ . ഒയുമായി ഇന്ത്യൻ റെയിൽവേ ധാരണാപത്രം ഒപ്പിട്ടു . ഇതിനായി ഐ . എസ് . ആർ . ഒയിൽ നിന്ന് ഉപഗ്രഹ ചിത്രങ്ങൾ റെയിൽവേയ്ക്ക് ഭുവൻ പ്ലാറ്റ്ഫോം വഴി ലഭ്യമാക്കും . രാജ്യവ്യാപകമായി റെയിൽവേയുടെ സ്വത്തുക്കൾ കൈയേറുകയും ഉപകരണങ്ങൾ നശിപ്പിക്കുകയും ചെയ്യുന്നത് ശ്രദ്ധയിൽപ്പെട്ടതാണ് പുതിയ ധാരണയ്ക്ക് റെയിൽവേയെ പ്രേരിപ്പിച്ചത് . ) പ്ലാറ്റ്ഫോമിൽ റെയിൽവേ ആസ്തികളുടെ ജി . പി . എസ് . അധിഷ്ഠിത മാപ്പിംഗ് തയ്യാറാക്കുന്നത് ഈ വർഷം ഡിസംബറോടെ പൂർത്തിയാക്കും . ഇതിലൂടെ റെയിൽവേയുടെ ആസ്തികളും ഉപകരണ സംവിധാനങ്ങളും പിഴവ് രഹിതമായി സംരക്ഷിക്കും . ഉപഗ്രഹ ചിത്രങ്ങളുടെ സഹായത്തോടെ കണ്ടെത്തുന്ന കൈയേറ്റങ്ങൾക്ക് കർശനമായ നടപടികൾക്ക് തുടക്കമിടാനും റെയിൽവേയ്ക്ക് ഇതിലൂടെ സാധ്യമാവും . ഉപഗ്രഹചിത്രങ്ങളിലൂടെ അതാത് സമയത്തുണ്ടാവുന്ന ഭൂമിയുടെയും മറ്റ് വസ്തുവകകളുടെയും മാറ്റങ്ങളും റെയിൽവേയ്ക്ക് അറിയാനാവും . ഭാവിയിൽ ഉപഗ്രഹ ചിത്രങ്ങൾ റെയിൽവേയുടെ സുരക്ഷ പ്രശ്നങ്ങൾ പരിഹരിക്കാനായും ഉപകരിക്കും .


ഇന്ത്യയിലെ ആദ്യ 5ജി ഫോൺ 2019 ൽ വൺപ്ലസ് ഇറക്കും എന്ന് സൂചന . ടെക് സൈറ്റായ സി - നെറ്റാണ് ഇത് സംബന്ധിച്ച സൂചനകൾ നൽകുന്നത് . വൺപ്ലസ് 6ടിയുടെ പിൻഗാമിയായ വൺപ്ലസ് 7 5ജി ഫോൺ ആയിരിക്കും എന്നാണ് സിനെറ്റിൻറെ റിപ്പോർട്ട് പറയുന്നത് . അടുത്തവർഷം മെയ് മാസത്തോടെയായിരിക്കും ഈ ഫോൺ ആഗോള വിപണിയിൽ എത്തുക എന്നാണ് റിപ്പോർട്ട് . അതേ സമയം 5ജി എത്തുന്നത് വൺപ്ലസ് സെറ്റിൻറഎ വിലയിൽ വലിയ മാറ്റം ഉണ്ടാക്കിയേക്കും എന്നും സൂചന വാർത്തയിലുണ്ട് . മിഡ് ബഡ്ജറ്റ് വിലയിൽ പ്രീമിയം ഹൈഎൻറ് ഫോൺ എന്നതാണ് എപ്പോഴും വൺപ്ലസ് വാഗ്ദാദം ചെയ്യുന്നത് . അതിനാൽ തന്നെ 5ജി ഇല്ലാത്ത ഫോണുകളും വൺപ്ലസ് 7 പേരിൽ എത്തുമെന്നും ചില ടെക് സൈറ്റുകൾ റിപ്പോർട്ട് ചെയ്യുന്നു . അതേ സമയം തങ്ങളുടെ 5ജി പദ്ധതികൾ മുന്നോട്ട് നീങ്ങുകയാണ് എന്നാണ് വൺപ്ലസ് സഹസ്ഥാപകൻ കാൾ പേയ് പറയുന്നത് . ക്യൂവൽകോമിൻറെ 5ജി ചിപ്പ് ഉപയോഗിക്കുന്ന ആദ്യത്തെ ബ്രാൻറുകളിൽ ഒന്നായിരിക്കും വൺപ്ലസ് 7 എന്നാണ് വൺപ്ലസ് വൃത്തങ്ങൾ പറയുന്നത് .